
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 17 

23 Ιανουάριου 2013 


ΝΟΜΟΣ ΥΠ’ ΑΡΙΘ. 4110 

Ρυθμίσεις στη φορολογία εισοδήματος, ρυθμίσεις θε¬ 
μάτων αρμοδιότητας Υπουργείου Οικονομικών και 
λοιπές διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΤΡΟΠΟΠΟΙΗΣΗ ΔΙΑΤΑΞΕΩΝ ΤΟΥ 
ΚΩΔΙΚΑ ΦΟΡΟΛΟΓΙΑΣ ΕΙΣΟΔΗΜΑΤΟΣ 

Άρθρο 1 

Κλίμακες φορολογίας - Εκπτώσεις δαπανών 
Αντικειμενικές δαπάνες διαβίωσης 
1. Το άρθρο 9 του Κώδικα Φορολογίας Εισοδήματος 
(Κ.Φ.Ε., ν. 2238/1994, Α' 151) αντικαθίσταται ως εξής: 

«Άρθρο 9 

Υπολογισμός και καταβολή του φόρου 

1. α) Το εισόδημα από μισθούς, συντάξεις και μισθούς 
με έκδοση τιμολογίου ή απόδειξης για παροχή υπηρε¬ 
σιών υποβάλλεται σε φόρο σύμφωνα με την ακόλουθη 
κλίμακα: 


ΚΛΙΜΑΚΑ ΜΙΣΘΩΤΩΝ - ΣΥΝΤΑΞΙΟΥΧΩΝ 


Κλιμάκιο 

εισοδήματος 

(ευρώ) 

Φορολογικός 

συντελεστής 

% 

Φόρος 

κλιμακίου 

(ευρώ) 

Σύνολο 

Εισοδή¬ 

ματος 

(ευρώ) 

Φόρου 

(ευρώ) 

25.000 

22% 

5.500 

25.000 

5.500 

17.000 

32% 

5.440 

42.000 

10.940 

Υπερβάλλον 

42% 





β) Το εισόδημα από ατομική επιχείρηση, εκτός της 
περίπτωσης γ'της παρούσας παραγράφου και ελευθέ¬ 
ριο επάγγελμα, υποβάλλεται σε φόρο σύμφωνα με την 
ακόλουθη κλίμακα 


ΚΛΙΜΑΚΑ ΜΗ ΜΙΣΘΩΤΩΝ 


Κλιμάκιο 

εισοδήματος 

(ευρώ) 

Φορολογικός 

συντελεστής 

% 

Φόρος 

κλιμακίου 

(ευρώ) 

Σύνολο 

Εισοδή¬ 

ματος 

(ευρώ) 

Φόρου 

(ευρώ) 

50.000 

26% 

13.000 

50.000 

13.000 

Υπερβάλλον 

33% 





Για νέες ατομικές εμπορικές επιχειρήσεις ή νέους 
ελεύθερους επαγγελματίες με πρώτη δήλωση έναρξης 
επιτηδεύματος από 1ης Ιανουάριου 2013 και για τα τρία 
(3) πρώτα έτη άσκησης τη ς δραστηριότητας τους ο 
φορολογικός συντελεστής του πρώτου κλιμακίου της 
παραπάνω κλίμακας μειώνεται κατά πενήντα τοις εκατό 
(50%) και μέχρι δέκα χιλιάδες (10.000) ευρώ εισόδημα. 

γ) Το εισόδημα από ατομική γεωργική επιχείρηση 
υποβάλλεται σε φόρο με συντελεστή δεκατρία τοις 
εκατό (13%). Ειδικά για το οικονομικό έτος 2014 (χρήση 
2013) για το δηλωθέν εισόδημα από ατομική γεωργική 
επιχείρηση εφαρμόζεται αυτοτελώς η κλίμακα μισθω¬ 
τών - συνταξιούχων. 

δ) Τα εισοδήματα από μισθώσεις ακινήτων, καθώς και 
τα εισοδήματα από κινητές αξίες, εκτός από τις περι¬ 
πτώσεις που με την παρακράτηση φόρου εξαντλείται η 
φορολογική υποχρέωση, υποβάλλονται σε φορολόγηση 
βάσει της παρακάτω κλίμακας: 

ΚΛΙΜΑΚΑ ΕΙΣΟΔΗΜΑΤΩΝ 
ΑΠΟ ΑΚΙΝΗΤΑ ΚΑΙ ΚΙΝΗΤΕΣ ΑΞΙΕΣ 
που φορολογούνται με τις γενικές διατάξεις 


Κλιμάκιο 

εισοδήματος 

(ευρώ) 

Φορολογικός 

συντελεστής 

% 

Φόρος 

κλιμακίου 

(ευρώ) 

Σύνολο 

Εισοδή¬ 

ματος 

(ευρώ) 

Φόρου 

(ευρώ) 

12.000 

10% 

1.200 

12.000 

1.200 

Υπερβάλλον 

33% 

Το ακαθάριστο ποσό από ακίνητα υποβάλλεται και 
σε συμπληρωματικό φόρο, ο οποίος υπολογίζεται με 
συντελεστή ενάμισι τοις εκατό (1,5%). Ειδικώς, ο συ¬ 
ντελεστής του προηγούμενου εδαφίου αυξάνεται σε 
τρία τοις εκατό (3%), εφόσον η επιφάνεια κατοικίας 
υπερβαίνει τα τριακόσια (300) τετραγωνικά μέτρα ή 
πρόκειται για επαγγελματική μίσθωση. 

2.0 φόρος που προκύπτει με βάση την κλίμακα των μι¬ 
σθωτών και συνταξιούχων της παραγράφου 1 μειώνεται: 

α) Για εισόδημα μέχρι και είκοσι μία χιλιάδες (21.000) 
ευρώ κατά δύο χιλιάδες εκατό (2.100) ευρώ. Εφόσον ο 
φόρος που προκύπτει είναι μικρότερος των δύο χιλιά¬ 
δων εκατό (2.100) ευρώ το ποσό μείωσης περιορίζεται 
στο ποσό του φόρου. 

β) Γ ια εισόδημα πάνω από είκοσι μία χιλιάδες (21.000) 
ευρώ το ποσό μείωσης της περίπτωσης α' περιορίζεται 
κατά εκατό (100) ευρώ ανά χίλια (1.000) ευρώ εισοδήμα¬ 
τος και μέχρι εξαντλήσεως του ποσού των δύο χιλιάδων 
εκατό (2.100) ευρώ. Προκειμένου να διατηρηθεί ακέραιο 
το ποσό της μείωσης του φόρου, ο φορολογούμενος 
απαιτείται να προσκομίσει αποδείξεις που έχουν εκδο- 
θεί σύμφωνα με τις διατάξεις των Κανόνων Απεικόνισης 
Συναλλαγών ή σε χώρες της Ευρωπαϊκής Ένωσης για 
δαπάνες αγοράς αγαθών και λήψης υπηρεσιών, τις οποί¬ 
ες πραγματοποιεί ο ίδιος, η σύζυγός του ή τα τέκνα που 
τους βαρύνουν. Στις πιο πάνω δαπάνες περιλαμβάνονται 
αγαθά και υπηρεσίες που ανήκουν στις ομάδες 1, 2, 3, 
4 (μόνο υπηρεσίες και είδη επισκευής και συντήρησης 
κατοικίας), 5, 7 (μόνο μεταφορές πραγμάτων, συντή¬ 
ρηση και επισκευή αυτοκινήτου-μοτοσικλέτας, ανταλ¬ 
λακτικά αυτοκινήτου, λιπαντικά-αντιψυκτικό, μίσθωση 
ταξί, καύσιμα οχήματος), 9 (εκτός από εισφορές ΕΡΤ 
και συνδρομητικής τηλεόρασης), 10 (μόνο δίδακτρα 
φροντιστηρίων και ξένων γλωσσών), 11 και 12 (εκτός 
κάθε είδους ασφάλισης), όπως ορίζονται στη σχετική 
ταξινόμηση για το Γενικό Δείκτη Τιμών Καταναλωτή 
της ΕΛ.ΣΤΑΤ.. Σε καμία περίπτωση δεν περιλαμβάνονται 
οι δαπάνες ιατρικής και νοσοκομειακής περίθαλψης, η 
καταβαλλόμενη διατροφή, οι δωρεές και οι δαπάνες για 
την απόκτηση περιουσιακών στοιχείων. 

Το ποσό των αποδείξεων δαπανών, που απαιτείται να 
προσκομισθούν, ορίζεται σε ποσοστό είκοσι πέντε τοις 
εκατό (25%) του δηλούμενου και φορολογούμενου με 
την κλίμακα της παραγράφου αυτής ατομικού εισοδή¬ 
ματος. Το ποσό των αποδείξεων που προσκομίζεται δεν 
απαιτείται να υπερβαίνει τις δέκα χιλιάδες πεντακόσια 
(10.500) ευρώ. Οι δαπάνες που έχουν πραγματοποιηθεί 
γίνονται αποδεκτές μόνον εφόσον έχουν περιληφθεί 
στην εμπρόθεσμη δήλωση, λογίζονται συνολικά και για 
τους δύο συζύγους και επιμερίζονται μεταξύ τους ανά¬ 
λογα με το δηλούμενο και φορολογούμενο σύμφωνα με 
την κλίμακα της παραγράφου αυτής ατομικό εισόδημα. 

Στην περίπτωση που δεν προσκομίζεται το απαιτούμε- 
νο ποσό αποδείξεων αγορών, τότε ο φόρος προσαυξά¬ 
νεται κατά τη θετική διαφορά μεταξύ του απαιτούμενου 
ποσού αποδείξεων, με ανώτατο όριο τις δέκα χιλιάδες 
πεντακόσια (10.500) ευρώ και του προσκομισθέντος πο¬ 
σού αποδείξεων, η οποία πολλαπλασιάζεται με συντε¬ 
λεστή 22%. Εξαιρούνται της υποχρέωσης προσκόμισης 
αποδείξεων οι δημόσιοι υπάλληλοι που υπηρετούν στην 
αλλοδαπή εκτός Ευρωπαϊκής Ένωσης και τα λοιπά πρό¬ 
σωπα που αναφέρονται στην παράγραφο 3 του άρθρου 
47 του ΚΦΕ, όσοι διαμένουν σε οίκο ευγηρίας, σε ψυχι¬ 
ατρικά καταστήματα και οι φυλακισμένοι. 


3. Το ποσό του φόρου που προκύπτει σύμφωνα με την 
περίπτωση α' της παραγράφου 1 και την παράγραφο 2 
μειώνεται κατά ποσοστό δέκα τοις εκατό (10%) για κάθε 
καταβαλλόμενη από τις ακόλουθες δαπάνες: 

α) Των εξόδων ιατρικής και νοσοκομειακής περίθαλ¬ 
ψης του φορολογουμένου και των λοιπών προσώπων 
που τον βαρύνουν κατά το μέρος που δεν καλύπτονται 
από ασφαλιστικά ταμεία ή/και ασφαλιστικές εταιρείες 
και υπερβαίνουν το πέντε τοις εκατό (5%) του φορολο¬ 
γούμενου εισοδήματος. Το ποσό της μείωσης δεν μπο¬ 
ρεί να υπερβεί τις τρεις χιλιάδες (3.000) ευρώ. Ως έξοδα 
ιατρικής και νοσοκομειακής περίθαλψης θεωρούνται: 

αα) οι αμοιβές που καταβάλλονται σε ιατρούς και 
ιατρικά κέντρα όλων των ειδικοτήτων για ιατρικές 
επισκέψεις και εξετάσεις, καθώς και οι αμοιβές που 
καταβάλλονται σε οδοντιάτρους, ορθοδοντικούς, γνα- 
θοχειρουργούς για οδοντοθεραπεία, οδοντοπροσθετική 
και γναθοχειρουργική, 

ββ) τα έξοδα νοσηλείας που καταβάλλονται σε νο¬ 
σηλευτικά ιδρύματα ή ιδιωτικές κλινικές, καθώς και οι 
δαπάνες που καταβάλλονται για διαρκή κάλυψη ιατρι¬ 
κών αναγκών, 

γγ) τα έξοδα για φαρμακευτική περίθαλψη γενικά, 
δδ) οι αμοιβές που καταβάλλονται σε νοσοκόμο για 
την παροχή υπηρεσιών σε ασθενή κατά τη νοσηλεία 
του σε νοσοκομείο ή κλινική ή στο σπίτι, 
εε) η δαπάνη για την αντικατάσταση μελών του σώ¬ 
ματος με τεχνητά μέλη, καθώς και η δαπάνη για την 
αγορά ή τοποθέτηση στο σώμα του ασθενούς οργάνων, 
τα οποία είναι αναγκαία για τη φυσιολογική λειτουργία 
του ανθρώπινου οργανισμού, 
στστ) τα έξοδα νοσοκομειακής περίθαλψης των τέ¬ 
κνων με ειδικές ανάγκες που παρουσιάζουν αναπηρία σε 
ποσοστό σαράντα τοις εκατό (40%) και άνω με βάση τη 
γνωμάτευση των οικείων υγειονομικών επιτροπών του 
Κέντρου Πιστοποίησης Αναπηρίας (ΚΕΠΑ), εφόσον το 
ετήσιο φορολογούμενο και απαλλασσόμενο εισόδημά 
τους δεν υπερβαίνει το ποσό των έξι χιλιάδων (6.000) 
ευρώ, καθώς και η δαπάνη τους για δίδακτρα ή τροφεία 
που καταβάλλονται γι’ αυτά τα τέκνα σε ειδικές για την 
πάθησή τους σχολές ή θεραπευτήρια, 
ζζ) ποσό ίσο με το πενήντα τοις εκατό (50%) της δα¬ 
πάνης που καταβάλλεται σε επιχειρήσεις περίθαλψης 
ηλικιωμένων, οι οποίες λειτουργούν νόμιμα. 

Στις δαπάνες αυτές περιλαμβάνονται και οι δαπάνες 
για έξοδα ιατρικής και νοσοκομειακής περίθαλψης των 
προσώπων που αναφέρονται στο άρθρο 7, τα οποία 
συνοικούν με τον φορολογούμενο και παρουσιάζουν 
αναπηρία εξήντα επτά τοις εκατό (67%) και άνω με βάση 
τη γνωμάτευση των οικείων υγειονομικών επιτροπών 
του ΚΕΠΑ και έχουν αποκτήσει ετήσιο εισόδημα πάνω 
από έξι χιλιάδες (6.000) ευρώ. Στην περίπτωση αυτή, εκ¬ 
πίπτει το ποσό των εξόδων ιατρικής και νοσοκομειακής 
περίθαλψης που υπερβαίνει το συνολικό ετήσιο καθαρό 
πραγματικό, φορολογούμενο με τις γενικές διατάξεις ή 
με ειδικό τρόπο ή απαλλασσόμενο ή τεκμαρτό εισόδημα 
των προσώπων αυτών. Στις δαπάνες αυτές περιλαμ¬ 
βάνονται και οι αντίστοιχες δαπάνες που αφορούν τα 
τέκνα που ορίζονται στο άρθρο 7 στην περίπτωση που 
καταβάλλονται από γονέα που δεν συνοικεί μαζί τους, 
λόγω διάζευξης με τον άλλο γονέα. 

Το ποσό της κάθε δαπάνης της περίπτωσης αυτής, 
η οποία υπολογίζεται αθροιστικά και για τους δύο συ- 

ζύγους, μειώνει το φόρο, μόνο εφόσον έχει περιληφθεί 
στην αρχική δήλωση και μερίζεται μεταξύ των συζύγων 
ανάλογα με το ύψος του εισοδήματος του καθενός 
που φορολογείται με τις γενικές διατάξεις, όπως αυτό 
δηλώθηκε με την αρχική δήλωση ή συμπληρωματική 
μέχρι τη λήξη της προθεσμίας. 

β) Το ποσό της διατροφής που επιδικάστηκε και κα¬ 
ταβάλλεται από τον έναν σύζυγο στον άλλο, του οποίου 
αποτελεί φορολογητέο εισόδημα. Το ποσό της μείωσης 
του φόρου δεν μπορεί να υπερβεί τα χίλια πεντακόσια 
(1.500) ευρώ. 

γ) Των χρηματικών ποσών που καταβάλλονται από 
τον φορολογούμενο λόγω δωρεάς προς: 

αα) τους φορείς της Γ ενικής Κυβέρνησης, το Εθνικό 
Ταμείο Κοινωνικής Συνοχής, τους ιερούς ναούς, τις ιερές 
μονές του Αγίου Όρους, το Οικουμενικό Πατριαρχείο 
Κωνσταντινουπόλεως, τα Πατριαρχεία Αλεξανδρείας 
και Ιεροσολύμων, την Ιερά Μονή Σινά, την Ορθόδοξη 
Εκκλησία της Αλβανίας, τα δημοτικά νοσοκομεία και τα 
νοσοκομεία που είναι νομικά πρόσωπα ιδιωτικού δικαίου 
και επιχορηγούνται από τον Κρατικό Προϋπολογισμό, 
ββ) τα κοινωφελή ιδρύματα, τα σωματεία μη κερδο¬ 
σκοπικού χαρακτήρα που παρέχουν υπηρεσίες εκπαί¬ 
δευσης και χορηγούν υποτροφίες, τα ημεδαπά νομικά 
πρόσωπα δημοσίου δικαίου, τα ημεδαπά νομικά πρό¬ 
σωπα ιδιωτικού δικαίου που νόμιμα έχουν συσταθεί ή 
συνιστώνται και τα οποία επιδιώκουν κοινωφελείς σκο¬ 
πούς, τους ερευνητικούς και τεχνολογικούς φορείς που 
διέπονται από το ν. 1514/1985 (Α' 13) και τα ερευνητικά 
κέντρα που αποτελούν ημεδαπά νομικά πρόσωπα ιδιω¬ 
τικού δικαίου μη κερδοσκοπικού χαρακτήρα, 
γγ) τα μη κερδοσκοπικού χαρακτήρα ημεδαπά νομικά 
πρόσωπα ιδιωτικού δικαίου που νόμιμα υπάρχουν ή συνι- 
στώνται, εφόσον επιδιώκουν σκοπούς πολιτιστικούς. Πο¬ 
λιτιστικοί σκοποί είναι, ιδίως, η καλλιέργεια, προαγωγή 
και διάδοση των γραμμάτων, της μουσικής, του χορού, 
του θεάτρου, του κινηματογράφου, της ζωγραφικής, 
της γλυπτικής και των τεχνών γενικότερα, καθώς και η 
ίδρυση, επέκταση και συντήρηση των αναγνωρισμένων 
ιδιωτικών μουσείων, όπως τέχνης, φυσικής ιστορίας, 
εθνολογικών και λαογραφικών. 

Με προεδρικό διάταγμα μετά από πρόταση των 
Υπουργών Οικονομικών και Πολιτισμού και Τουρισμού 
καθορίζονται τα νομικά πρόσωπα που επιδιώκουν πο¬ 
λιτιστικούς σκοπούς, καθώς και οι διαδικασίες ελέγχου 
τους από τις αρμόδιες υπηρεσίες του Υπουργείου Πο¬ 
λιτισμού και Τουρισμού. 

Τα ποσά των δωρεών και των χορηγιών της περίπτω¬ 
σης γ' λαμβάνονται υπόψη μόνο εφόσον έχουν κατατε¬ 
θεί σε ειδικό λογαριασμό του νομικού προσώπου, που 
πρέπει να ανοιχθεί για το σκοπό αυτόν σε πιστωτικό 
ίδρυμα που νόμιμα λειτουργεί στην Ελλάδα. 

Το γραμμάτιο είσπραξης του πιστωτικού ιδρύματος 
που εκδίδεται πρέπει να αναφέρει τα στοιχεία του δω¬ 
ρητή ή χορηγού και δωρεοδόχου, το ποσό της δωρεάς ή 
χορηγίας αριθμητικώς και ολογράφως, την ημερομηνία 
κατάθεσής του και την υπογραφή του δωρητή ή χορη¬ 
γού, κατά περίπτωση. 

δ) Της αξίας των ιατρικών μηχανημάτων και των ασθε¬ 
νοφόρων αυτοκινήτων, που μεταβιβάζονται λόγω δω¬ 
ρεάς στα κρατικά και δημοτικά νοσηλευτικά ιδρύματα 
και τα νοσοκομεία που αποτελούν νομικά πρόσωπα 
ιδιωτικού δικαίου και επιχορηγούνται από τον Κρατικό 
Προϋπολογισμό. 


Το συνολικό ποσό των δωρεών και χορηγιών των 
περιπτώσεων γ' και δ' επί του οποίου υπολογίζεται η 
μείωση δεν μπορεί να υπερβαίνει ποσοστό πέντε τοις 
εκατό (5%) του συνολικού εισοδήματος που φορολο¬ 
γείται σύμφωνα με τις γενικές διατάξεις. 

Η μείωση διενεργείται εφόσον τα ποσά των δωρε¬ 
ών και χορηγιών υπερβαίνουν συνολικά τα εκατό (100) 
ευρώ. 

Τα χρηματικά ποσά αυτών των δωρεών και χορηγιών 
δεν πρέπει να έχουν εκπέσει με βάση άλλη διάταξη του 
παρόντος. 

Οι διατάξεις των περιπτώσεων γ' και δ' εφαρμόζονται 
και για δωρεές υπέρ αντίστοιχων κρατικών φορέων και 
νομικών προσώπων, εγκατεστημένων σε άλλα κράτη - 
μέλη της Ευρωπαϊκής Ένωσης και σε χώρες ΕΟΧ. Το 
ποσό των δωρεών που αναφέρονται στο προηγούμενο 
εδάφιο μπορεί να κατατίθεται και σε πιστωτικό ίδρυμα 
στην οποία έχει την κατοικία του ο δωρεοδόχος. 

4. Εξαιρετικά, το ποσό του φόρου που προκύπτει σύμ¬ 
φωνα με την παράγραφο 1 μειώνεται κατά διακόσια 
(200) ευρώ, για τον ίδιο φορολογούμενο και για καθένα 
από τα πρόσωπα που συνοικούν με αυτόν ή τον βαρύ¬ 
νουν, εφόσον: 

α) Παρουσιάζουν αναπηρία εξήντα επτά τοις εκατό 
(67%) και άνω με βάση τη γνωμάτευση των οικείων 
υγειονομικών επιτροπών του Κέντρου Πιστοποίησης 
Αναπηρίας (ΚΕΠΑ). Δεν λαμβάνεται υπόψη επαγγελμα¬ 
τική ή ασφαλιστική αναπηρία. 

β) Είναι ανάπηροι αξιωματικοί ή οπλίτες, οι οποίοι με 
την ιδιότητα του αναπήρου παίρνουν σύνταξη από το 
δημόσιο ταμείο ή αξιωματικοί οι οποίοι έχουν τεθεί σε 
κατάσταση πολεμικής διαθεσιμότητας ή αξιωματικοί 
που εξαιτίας πολεμικού τραύματος ή νοσήματος που 
επήλθε λόγω κακουχιών σε πολεμική περίοδο, βρίσκο¬ 
νται σε κατάσταση υπηρεσίας γραφείου ή πρόσωπα 
που έχουν υπαχθεί στις διατάξεις του ν. 1579/1950 (Α' 
286) και του ν.δ. 330/1947 (Α' 84). 

γ) Είναι θύματα πολέμου. Θύματα πολέμου κατά την 
έννοια του παρόντος είναι τα πρόσωπα που λαμβάνουν 
σύνταξη από πολεμική αιτία. Με τα θύματα πολέμου 
εξομοιώνονται και τα πρόσωπα τα οποία ως μέλη οικο¬ 
γενειών αξιωματικών και οπλιτών, οι οποίοι απεβίωσαν 
κατά την εκτέλεση διατεταγμένης υπηρεσίας σε ειρηνι¬ 
κή περίοδο, δικαιούνται σύνταξη από το δημόσιο ταμείο. 

δ) Παίρνουν σύνταξη από το δημόσιο ταμείο ως ανά¬ 
πηροι ή θύματα εθνικής αντίστασης ή εμφυλίου πολέμου 
σύμφωνα με τις διατάξεις των νόμων 1543/1985 (Α' 73) 
και 1863/1985 (Α' 204), όπως τροποποιήθηκαν με το ν. 
1976/1991 (Α' 184). 

5. Για τη σύζυγο, η οποία έχει εισόδημα από το οποίο 
προκύπτει φόρος, οι μειώσεις των περιπτώσεων α', γ', 
και δ' της παραγράφου 3 και της παραγράφου 4 που 
αφορούν την ίδια, της περίπτωσης α' της παραγράφου 
3 που αφορούν τα τέκνα της από προηγούμενο γάμο, 
τα χωρίς γάμο τέκνα της, τους γονείς της και τους 
ανήλικους ορφανούς από πατέρα και μητέρα συγγενείς 
της μέχρι το δεύτερο βαθμό, αφαιρούνται από το δικό 
της φόρο που προκύπτει με βάση την κλίμακα. 

Οταν λόγω θανάτου του ενός από τους συζύγους 
υποβάλλονται χωριστές δηλώσεις, αν στο εισόδημα 
του ενός συζύγου δεν προκύπτει φόρος ή ο φόρος που 
προκύπτει είναι κατώτερος από το άθροισμα των μειώ- 

σεων των περιπτώσεων α', γ' και δ' της παραγράφου 3 
και της παραγράφου 4, το άθροισμα αυτών ή η διαφορά 
που προκύπτει δεν μειώνει το φόρο του άλλου συζύγου. 

Κατ’ εξαίρεση, στην περίπτωση αυτή, μειώνουν το 
φόρο του άλλου συζύγου τα ποσά των μειώσεων που 
αφορούν έξοδα ιατρικής και νοσοκομειακής περίθαλ¬ 
ψης του ενός συζύγου και των λοιπών προσώπων που 
συνοικούν μαζί του και τον βαρύνουν. 

Αν με βάση τη φορολογική κλίμακα δεν προκύπτει για 
τον φορολογούμενο ποσό φόρου ή αυτό που προκύπτει 
είναι μικρότερο από το άθροισμα των μειώσεων της 
περίπτωσης α' της παραγράφου 3 και της παραγρά¬ 
φου 4 που αφορούν αυτόν προσωπικά και τα πρόσωπα 
που τον βαρύνουν, ολόκληρο το ποσό των μειώσεων 
των περιπτώσεων αυτών ή η διαφορά που προκύπτει 
μειώνει το ποσό του φόρου που προκύπτει με βάση τη 
φορολογική κλίμακα για τον άλλο σύζυγο. 

Αν το συνολικό ποσό των μειώσεων είναι μεγαλύτερο 
του φόρου, ο οποίος προκύπτει με βάση τη φορολογική 
κλίμακα για τον φορολογούμενο και τη σύζυγό του, η 
διαφορά δεν επιστρέφεται ούτε συμψηφίζεται. 

Το ποσό που απομένει ύστερα από τις μειώσεις απο¬ 
τελεί το φόρο που αναλογεί στο συνολικό καθαρό ει¬ 
σόδημα του φορολογούμενου. 

6. Τα πρόσωπα του προτελευταίου εδαφίου της παρ.1 
του άρθρου 45 του Κ.Φ.Ε. δεν δικαιούνται την έκπτωση 
των δαπανών του άρθρου 31 του Κ.Φ.Ε. 

7. Το ποσό που προκύπτει από την άθροιση των ποσών 
φόρου των προηγούμενων παραγράφων αποτελεί το 
συνολικό φόρο του υπόχρεου. 

8. Ο φόρος στις αμοιβές που αποκτούν οι αξιωματικοί 
και το κατώτερο πλήρωμα του εμπορικού ναυτικού από 
την παροχή υπηρεσιών σε εμπορικά πλοία, υπολογίζεται 
με αναλογικό συντελεστή δεκαπέντε τοις εκατό (15%) 
για τους αξιωματικούς και δέκα τοις εκατό (10%) για το 
κατώτερο πλήρωμα στις αμοιβές που αποκτώνται από 
το ημερολογιακό έτος 2013 και επόμενα. 

9. Από το συνολικό ποσό του φόρου που προκύπτει 
με βάση τις κλίμακες της παραγράφου 1 εκπίπτουν: 

α) Ο φόρος που προκαταβλήθηκε ή παρακρατήθηκε, 
σύμφωνα με τις διατάξεις των άρθρων 52 και 54 έως 
58 στο εισόδημα που υπόκειται σε φόρο μέσα στο ίδιο 
οικονομικό έτος. Εάν το ποσό του φόρου που προκα¬ 
ταβλήθηκε ή παρακρατήθηκε είναι μεγαλύτερο από τον 
οφειλόμενο φόρο, η επιπλέον διαφορά επιστρέφεται. 

β) Ο φόρος που αποδεδειγμένα καταβλήθηκε σε κρά¬ 
τος με το οποίο η Ελλάδα έχει θέσει σε ισχύ Σύμβαση 
Αποφυγής Διπλής Φορολογίας του Εισοδήματος και του 
Κεφαλαίου (Σ.Α.Δ.Φ.) για το εισόδημα που προέκυψε σε 
αυτό και μέχρι του ποσού του φόρου που αναλογεί για 
το εισόδημα αυτό στην Ελλάδα, εφόσον ο φόρος που 
καταβλήθηκε στο άλλο κράτος ορίζεται στις διατάξεις 
της Σ.Α.Δ.Φ.. 

10. Ο φόρος, που αναλογεί στο συνολικό καθαρό εισό¬ 
δημα ή το υπόλοιπο που απομένει μετά τις εκπτώσεις 
της προηγούμενης παραγράφου, καταβάλλεται σε τρεις 
(3) ίσες δόσεις από τις οποίες η πρώτη καταβάλλεται 
μέχρι την τελευταία εργάσιμη, για τις δημόσιες υπηρε¬ 
σίες, ημέρα του επόμενου μήνα από τη βεβαίωση του 
φόρου και η καθεμία από τις επόμενες την τελευταία 
εργάσιμη, για τις δημόσιες υπηρεσίες, ημέρα του τρί¬ 
του και πέμπτου μήνα, αντιστοίχως, από τη βεβαίωση 
του φόρου. 


Αν ο φόρος βεβαιώνεται τους μήνες Αύγουστο και Σε¬ 
πτέμβριο του οικείου οικονομικού έτους, καταβάλλεται 
σε δύο (2) ίσες δόσεις από τις οποίες η πρώτη καταβάλ¬ 
λεται μέχρι την τελευταία εργάσιμη, για τις δημόσιες 
υπηρεσίες, ημέρα του επόμενου μήνα από τη βεβαίωση 
του φόρου και η δεύτερη την τελευταία εργάσιμη, για 
τις δημόσιες υπηρεσίες, ημέρα του τρίτου μήνα από τη 
βεβαίωση του φόρου. Αν ο φόρος βεβαιώνεται το μήνα 
Οκτώβριο του οικείου οικονομικού έτους και μετά, κα¬ 
ταβάλλεται εφάπαξ μέχρι την τελευταία εργάσιμη, για 
τις δημόσιες υπηρεσίες, ημέρα του μεθεπόμενου μήνα 
από τη βεβαίωση του φόρου. Αν το συνολικό ποσό της 
οφειλής, η οποία προκύπτει με βάση την αρχική δήλωση 
του υπόχρεου, είναι μέχρι το ποσό των τριακοσίων (300) 
ευρώ για τον ίδιο και για τη σύζυγό του αθροιστικά 
λαμβανόμενο, τούτο θα καταβληθεί μέχρι την τελευ¬ 
ταία εργάσιμη, για τις δημόσιες υπηρεσίες, ημέρα του 
μεθεπόμενου μήνα από τη βεβαίωση του φόρου. 

Όταν ο φόρος που οφείλεται με βάση την εμπρόθεσμη 
δήλωση καταβάλλεται εφάπαξ μέσα στην προθεσμία 
της πρώτης δόσης, ανεξάρτητα αν βεβαιώθηκε σε μία 
ή περισσότερες δόσεις, παρέχεται στο συνολικό ποσό 
του φόρου και των λοιπών συμβεβαιούμενων με αυτόν 
οφειλών έκπτωση ενάμισι τοις εκατό (1,5%). 

Κατά την καταβολή του φόρου που προκύπτει με 
βάση τροποποιητική δήλωση παρέχεται έκπτωση πο¬ 
σοστού ενάμισι τοις εκατό (1,5%) στο σύνολο της νέας 
οφειλής, εφόσον αυτή είναι μικρότερη από την αρχική 
και ο υπόχρεος κατέβαλε την αρχική οφειλή και έτυχε 
παρόμοιας έκπτωσης ή κατέβαλε μέσα στην προθεσμία 
της πρώτης δόσης ποσό της αρχικής οφειλής που κα¬ 
λύπτει σε ποσοστό ενενήντα οκτώ και μισό τοις εκατό 
(98,5%) της νέας οφειλής, εφόσον το λάθος οφείλεται 
σε υπαιτιότητα της φορολογικής αρχής. 

11. Όσοι κατοικούν στην αλλοδαπή και αποκτούν εισό¬ 
δημα από πηγή που βρίσκεται στην Ελλάδα δεν δικαιού¬ 
νται τις μειώσεις που ορίζονται στις παραγράφους 2, 3 
και 4. Από τη διάταξη αυτή εξαιρούνται οι κάτοικοι των 
κρατών - μελών της Ευρωπαϊκής Ένωσης που αποκτούν 
εισόδημα στην Ελλάδα πλέον του ενενήντα τοις εκατό 
(90%) του συνολικού εισοδήματος τους. 

12. Με προεδρικό διάταγμα, μετά από πρόταση του 
Υπουργού Οικονομικών, καθορίζονται τα δικαιολογητικά 
που απαιτούνται για την αναγνώριση της συνδρομής 
των προϋποθέσεων για τη μείωση του φόρου που ορί¬ 
ζεται από το άρθρο αυτό, καθώς και κάθε άλλο σχετικό 
θέμα. 

13. Με προεδρικό διάταγμα μετά από πρόταση των 
Υπουργών Οικονομικών, Υγείας και Εργασίας, Κοινωνι¬ 
κής Ασφάλισης και Πρόνοιας καθορίζονται τα δικαιο- 
λογητικά τα οποία απαιτούνται για την απόδειξη του 
ποσοστού αναπηρίας.» 

2. Στην παράγραφο 1 του άρθρου 45 του Κ.Φ.Ε. προ¬ 
στίθεται προτελευταίο εδάφιο ως εξής: 

«Επίσης, ως εισόδημα από μισθωτές υπηρεσίες, αφαι- 
ρουμένων των ασφαλιστικών εισφορών, θεωρείται το 
εισόδημα από ατομική επιχείρηση παροχής υπηρεσιών 
ή ελευθέριο επάγγελμα, εφόσον συντρέχουν σωρευτικά 
οι ακόλουθες προϋποθέσεις: 

αα) Έχουν έγγραφη σύμβαση με τα φυσικά ή/και νο¬ 
μικά πρόσωπα τα οποία λαμβάνουν τις υπηρεσίες τους, 
και 

ββ) Τα φυσικά ή/και νομικά πρόσωπα τα οποία λαμ¬ 
βάνουν τις υπηρεσίες δεν υπερβαίνουν τα τρία (3), ή 

εφόσον υπερβαίνουν τον αριθμό αυτόν, ποσοστό εβδο¬ 
μήντα πέντε τοις εκατό (75%) των ακαθαρίστων εσόδων 
του εισοδήματος από ατομική επιχείρηση ή ελευθέριο 
επάγγελμα προέρχεται από ένα (1) από τα φυσικά ή 
νομικά πρόσωπα που λαμβάνουν τις υπηρεσίες αυτές.» 

3. Η περίπτωση θ' της παραγράφου 1 του άρθρου 16 
του Κ.Φ.Ε. αντικαθίσταται ως εξής: 

«Η ελάχιστη ετήσια αντικειμενική δαπάνη του φορο¬ 
λογούμενου ορίζεται σε τρεις χιλιάδες (3.000) ευρώ 
προκειμένου για τον άγαμο και σε πέντε χιλιάδες (5.000) 
ευρώ για τους συζύγους που υποβάλλουν κοινή δήλωση 
εφόσον δηλώνεται πραγματικό ή τεκμαρτό εισόδημα.» 

Αρθρο 2 

Εισόδημα από κινητές αξίες και μεταβιβάσεις μετοχών 

1. Το πρώτο εδάφιο της παραγράφου 2 του άρθρου 
12 του Κ.Φ.Ε. αντικαθίσταται ως εξής: 

«Ο φόρος υπολογίζεται στο ποσό των τόκων που προ¬ 
κύπτουν με συντελεστή δεκαπέντε τοις εκατό (15%).» 

2. Το τελευταίο εδάφιο της παραγράφου 2 του άρ¬ 
θρου 12 του Κ.Φ.Ε. αντικαθίσταται ως εξής: 

«Με την παρακράτηση του φόρου εξαντλείται η φορο¬ 
λογική υποχρέωση των υπόχρεων του άρθρου 2, καθώς 
και των υπόχρεων της παραγράφου 2 του άρθρου 101.» 

3. Στο τέλος της περίπτωσης γ' της παραγράφου 3 
του άρθρου 12 του Κώδικα Φορολογίας Εισοδήματος 
προστίθεται νέο εδάφιο που έχει ως εξής: 

«Στους τόκους που αποκτά φυσικό πρόσωπο κάτοικος 
Ελλάδας από καταθέσεις στην αλλοδαπή ή από ομολο¬ 
γιακά δάνεια που εκδίδονται σε αυτή και παραμένουν 
στην αλλοδαπή, ο δικαιούχος υποχρεούται να αποδίδει 
τον οφειλόμενο φόρο δεκαπέντε τοις εκατό (15%) με 
την υποβολή δήλωσης στην αρμόδια δημόσια οικονομική 
υπηρεσία μέχρι και την 31η Ιανουάριου του επόμενου 
από την καταβολή ή πίστωση έτους, προσκομίζοντας και 
το πρωτότυπο αποδεικτικό της αλλοδαπής τράπεζας 
ή πιστωτικού οργανισμού, από το οποίο θα προκύπτει 
το ποσό των τόκων που καταβλήθηκε ή με το οποίο 
πιστώθηκε ο λογαριασμός του στην αλλοδαπή κατά 
το προηγούμενο ημερολογιακό έτος, ο φόρος που έχει 
παρακρατηθεί και ο χρόνος καταβολής ή πίστωσης. 

Από το συνολικό ποσό του φόρου που αναλογεί και 
πρέπει να αποδοθεί, εκπίπτει ο φόρος που αποδεδειγ¬ 
μένα έχει παρακρατηθεί από τα φυσικά πρόσωπα σε 
κράτος με το οποίο η Ελλάδα έχει θέσει σε ισχύ Σ.Α.Δ.Φ. 
για το εισόδημα που προέκυψε σε αυτό και μέχρι του 
ποσού του φόρου που αναλογεί για το εισόδημα αυτό 
στην Ελλάδα, εφόσον ο φόρος που παρακρατήθηκε 
στο άλλο κράτος ορίζεται στις διατάξεις της Σ.Α.Δ.Φ..» 

4. Το δεύτερο και τρίτο εδάφιο της παραγράφου 8 
του άρθρου 12 του Κώδικα Φορολογίας Εισοδήματος 
αντικαθίστανται ως εξής: 

«Ο φόρος υπολογίζεται με συντελεστή δεκαπέντε τοις 
εκατό (15%) στο ποσό των τόκων που προκύπτουν από 
τους πιο πάνω τίτλους από την 1η Ιανουάριου 2013 και 
μετά, ακόμα και αν προέρχονται από τίτλους που έχουν 
ανανεωθεί.» 

5. Το προτελευταίο εδάφιο της παραγράφου 8 του 
άρθρου 12 του Κ.Φ.Ε. αντικαθίσταται ως εξής: 

«Με την παρακράτηση του φόρου εξαντλείται η φορο¬ 
λογική υποχρέωση των υπόχρεων του άρθρου 2, καθώς 
και των υπόχρεων της παραγράφου 2 του άρθρου 101.» 


6. Το πρώτο εδάφιο της παραγράφου 13 του άρθρου 
12 του Κ.Φ.Ε. αντικαθίσταται ως εξής: 

«Στους τόκους που καταβάλλονται από φυσικά πρό¬ 
σωπα στην αλλοδαπή, ενεργείται παρακράτηση φόρου 
με συντελεστή είκοσι τοις εκατό (20%) όταν δικαιούχος 
είναι φυσικό και με συντελεστή τριάντα τρία τοις εκατό 
(33%) όταν δικαιούχος είναι νομικό πρόσωπο.» 

7. Η παράγραφος 2 του άρθρου 13 του Κ.Φ.Ε. αντικα¬ 
θίσταται ως εξής: 

«2. Φορολογείται αυτοτελώς με συντελεστή είκοσι 
τοις εκατό (20%) η υπεραξία που προκύπτει από τη 
μεταβίβαση μετοχών ημεδαπών ανωνύμων εταιρειών 
μη εισηγμένων στο Χρηματιστήριο Αθηνών, που απο¬ 
κτούν φυσικά ή νομικά πρόσωπα, ημεδαπά ή αλλοδαπά. 
Για τον υπολογισμό της υπεραξίας του προηγούμενου 
εδαφίου αφαιρείται το κόστος απόκτησης των μετα¬ 
βιβαζόμενων μετοχών από την κατώτατη πραγματική 
αξία που έχουν αυτές κατά το χρόνο της μεταβίβασης. 

Η κατώτατη πραγματική αξία των μετοχών που μετα¬ 
βιβάζονται, εξευρίσκεται ως εξής: 

α) Τα ίδια κεφάλαια της εταιρείας, που εμφανίζο¬ 
νται στον τελευταίο πριν από τη μεταβίβαση επίσημο 
ισολογισμό και όπως αυτά διαμορφώνονται μετά από 
αύξηση ή μείωση που έχει πραγματοποιηθεί μέχρι και 
την προηγούμενη ημέρα της μεταβίβασης, προσαυξά¬ 
νονται με την απόδοση των ιδίων κεφαλαίων των πέντε 
(5) τελευταίων διαχειριστικών περιόδων πριν από τη 
μεταβίβαση. Στο αποτέλεσμα που προκύπτει προστί¬ 
θεται και η υφιστάμενη διαφορά μεταξύ της αξίας των 
ακινήτων της εταιρείας, όπως αυτή προσδιορίζεται κατά 
το χρόνο της μεταβίβασης στη φορολογία μεταβίβα¬ 
σης ακινήτων και της εμφανιζόμενης στα βιβλία αξίας 
κτήσης αυτών, αν η δεύτερη είναι μικρότερη της πρώ¬ 
της. Το ποσό που προκύπτει σύμφωνα με τα πιο πάνω, 
διαιρούμενο δια του αριθμού των υφιστάμενων κατά 
το χρόνο μεταβίβασης μετοχών, αντιπροσωπεύει την 
ελάχιστη πραγματική αξία της κάθε μετοχής, η οποία 
λαμβάνεται υπόψη για τον προσδιορισμό της αξίας των 
μετοχών που μεταβιβάζονται. 

β) Ως απόδοση ιδίων κεφαλαίων λαμβάνεται ο λόγος 
του μέσου όρου των ολικών αποτελεσμάτων εκμετάλ¬ 
λευσης (προ φόρων) των πέντε (5) τελευταίων, πριν 
από τη μεταβίβαση, ισολογισμών και του μέσου όρου 
των ιδίων κεφαλαίων της ίδιας χρονικής περιόδου. Σε 
περίπτωση που νόμιμα έχουν καταρτισθεί λιγότεροι από 
πέντε (5) ισολογισμοί, λαμβάνονται υπόψη τα στοιχεία 
των ισολογισμών αυτών. Αν το άθροισμα των ολικών 
αποτελεσμάτων είναι αρνητικό, δεν λαμβάνεται υπόψη 
καμία απόδοση. 

γ) Όταν η εταιρεία της οποίας μεταβιβάζονται οι 
μετοχές έχει προέλθει από μετατροπή ή συγχώνευση 
άλλων ανωνύμων εταιρειών ή άλλων μορφών επιχει¬ 
ρήσεων και η μεταβίβαση λαμβάνει χώρα πριν από τη 
σύνταξη τριών ισολογισμών, λαμβάνονται υπόψη τα 
στοιχεία της προηγούμενης περίπτωσης, που προκύ¬ 
πτουν και από τους ισολογισμούς των επιχειρήσεων 
που έχουν μετασχηματισθεί, εφόσον τηρούσαν βιβλία με 
τη διπλογραφική μέθοδο, ώστε να λαμβάνονται υπόψη 
στοιχεία τριών ισολογισμών συνολικά. 

δ) Σε περίπτωση που από το συμβολαιογραφικό έγ¬ 
γραφο ή ιδιωτικό συμφωνητικό προκύπτει ως πραγμα¬ 
τική αξία μεταβίβασης μετοχών μεγαλύτερη αυτής που 

προκύπτει, σύμφωνα με τις διατάξεις των περιπτώσεων 
α' έως γ', λαμβάνεται υπόψη η συμφωνηθείσα. 

Ως κόστος απόκτησης των μεταβιβαζόμενων μετοχών 
λαμβάνεται αυτό που ορίζεται στην παράγραφο 1. 

Οι διατάξεις της παραγράφου αυτής εφαρμόζονται 
και για μεταβιβάσεις μετοχών αλλοδαπών ανωνύμων 
εταιρειών μη εισηγμένων σε διεθνώς αναγνωρισμένο 
χρηματιστηριακό θεσμό από ημεδαπά φυσικά ή νομικά 
πρόσωπα. Για τον υπολογισμό της υπεραξίας, που προ¬ 
κύπτει από τη μεταβίβαση μετοχών αλλοδαπής ανώνυ¬ 
μης εταιρίας αφαιρείται το κόστος απόκτησής τους από 
τη συμφωνηθείσα αξία πώλησης των μετοχών. 

Γ ια την καταβολή του φόρου αυτού και την υποβολή 
της σχετικής δήλωσης έχουν εφαρμογή τα αναφερόμε- 
να στις διατάξεις της προηγούμενης παραγράφου. Οι 
διατάξεις της παραγράφου αυτής έχουν εφαρμογή και 
επί εισφοράς των τίτλων που αναφέρονται στο πρώτο 
εδάφιο, για την κάλυψη του κεφαλαίου νεοϊδρυόμενης, 
ημεδαπής ή αλλοδαπής εταιρείας ή για την αύξηση του 
κεφαλαίου υφιστάμενης. Ως κατώτατη πραγματική αξία 
των μετοχών που εισφέρονται για την κάλυψη ή αύξηση 
του κεφαλαίου ημεδαπής εταιρείας, λαμβάνεται η αξία 
η οποία προσδιορίζεται από την Εκτιμητική Επιτροπή 
του άρθρου 9 του κ.ν. 2190/1920. Όταν δικαιούχοι των 
εισοδημάτων της παραγράφου αυτής είναι πρόσωπα 
που αναφέρονται στην παράγραφο 1 του άρθρου 101, 
με την καταβολή του πιο πάνω φόρου δεν εξαντλείται η 
φορολογική υποχρέωση των δικαιούχων αλλά τα εισο¬ 
δήματα αυτά φορολογούνται με τις γενικές διατάξεις.» 

8. Η περίπτωση η' της παραγράφου 1 του άρθρου 24 
του Κώδικα Φορολογίας Εισοδήματος αντικαθίσταται 
ως εξής: 

«η) Από συμβάσεις ή πράξεις επί παραγώγων χρη¬ 
ματοοικονομικών προϊόντων, εφόσον ο δικαιούχος του 
εισοδήματος δεν είναι εταιρεία επενδύσεων χαρτοφυ¬ 
λακίου του ν. 3371/2005 (Α' 178) ή ΟΣΕΚΑ ή πιστωτικό 
ή χρηματοδοτικό ίδρυμα. Ως παράγωγα χρηματοοικο¬ 
νομικά προϊόντα νοούνται τα χρηματοοικονομικά μέσα 
που ορίζονται στο άρθρο 5 του ν. 3606/2007 (Α' 195), 
καθώς και αυτά που καθορίζονται με πράξεις του Διοι¬ 
κητή της Τράπεζας της Ελλάδος. Για τους σκοπούς της 
περίπτωσης αυτής, ως παράγωγο χρηματοοικονομικό 
προϊόν θεωρείται και κάθε σύμβαση 5\Λ/ΑΡ επί συναλ¬ 
λάγματος, ανεξάρτητα από το χρόνο σύναψής της, ως 
ενιαίας ή ως σύνολο επί μέρους συμβάσεων. 

Ως παράγωγα χρηματοοικονομικά προϊόντα νοούνται 
και τα χρηματοοικονομικά μέσα που εκδίδει το Ελληνικό 
Δημόσιο, κατ’ εφαρμογή προγράμματος συμμετοχής 
στην αναδιάταξη του ελληνικού χρέους, η απόδοση των 
οποίων συνδέεται με το ακαθάριστο εγχώριο προϊόν 
(ρήτρες Α.Ε.Π.). Όταν δικαιούχος του εισοδήματος των 
προϊόντων της περίπτωσης αυτής είναι κάτοικος αλ¬ 
λοδαπής φυσικό ή νομικό πρόσωπο, το εισόδημα αυτό 
αποτελεί εισόδημα από κινητές αξίες.» 

9. Η παράγραφος 3 του άρθρου 38 του Κώδικα Φο¬ 
ρολογίας Εισοδήματος αντικαθίσταται ως εξής: 

«3. Τα κέρδη τα οποία αποκτούν φυσικά πρόσωπα ή 
επιχειρήσεις που τηρούν βιβλία με την απλογραφική ή 
διπλογραφική μέθοδο από την πώληση μετοχών εισηγ¬ 
μένων στο Χ.Α. σε τιμή ανώτερη της τιμής απόκτησής 
τους, φορολογούνται με συντελεστή είκοσι τοις εκατό 
(20%), όταν οι μετοχές αυτές αποκτώνται με οποιονδή- 
ποτε τρόπο από την 1η Ιουλίου 2013 και μετά. Ο φόρος 


βαρύνει τον πωλητή των μετοχών και αποδίδεται από 
την «Ελληνικά Χρηματιστήρια Α.Ε. (Ε.Χ.Α.Ε.)» εφάπαξ με 
δήλωση που υποβάλλεται στην αρμόδια για τη φορο¬ 
λογία της Δ.Ο.Υ. μέχρι το τέλος του πρώτου δεκαπεν¬ 
θημέρου μετά το κλείσιμο κάθε ημερολογιακού διμήνου 
για τις πωλήσεις μετοχών που ενεργήθηκαν μέσα σε 
κάθε δίμηνο. Οι διατάξεις του άρθρου 113 του Κ.Φ.Ε., 
του ν. 4125/1960 (Α' 205) και του ν. 2523/1997 (Α' 179) 
εφαρμόζονται ανάλογα και στο φόρο που οφείλεται με 
βάση τις διατάξεις της παραγράφου αυτής. 

Με απόφαση του Υπουργού Οικονομικών καθορίζε¬ 
ται η διαδικασία απόδοσης του φόρου, ο τύπος και 
το περιεχόμενο της υποβαλλόμενης από τον υπόχρεο 
δήλωσης, καθώς και κάθε άλλη αναγκαία λεπτομέρεια 
για την εφαρμογή της παραγράφου αυτής. 

Αν δικαιούχος είναι φυσικό πρόσωπο με τη φορολογία 
που προβλέπεται στην παράγραφο αυτή εξαντλείται η 
φορολογική υποχρέωση αυτού, ενώ αν δικαιούχος είναι 
νομικό πρόσωπο το εισόδημα αυτό φορολογείται με 
τις γενικές διατάξεις και από τον αναλογούντα φόρο 
εκπίπτει ο φόρος που καταβλήθηκε. 

Για τον υπολογισμό του κέρδους που υπόκειται σε 
φορολογία λαμβάνεται η πραγματική τιμή πώλησης των 
μετοχών στο Χ.Α., όπως αυτή αναγράφεται στο πινα¬ 
κίδιο που εκδίδει η Ανώνυμη Εταιρεία Παροχής Επεν¬ 
δυτικών Υπηρεσιών ή το πιστωτικό ίδρυμα που μεσο¬ 
λαβεί. Όταν η πώληση των μετοχών πραγματοποιείται 
εξωχρηματιστηριακά ή μέσω πολυμερούς μηχανισμού 
διαπραγματεύσεων, ως τιμή πώλησης λαμβάνεται αυτή 
που δηλώνεται στην Ε.Χ.Α.Ε. για το διακανονισμό της 
συναλλαγής και αν δεν δηλωθεί η τιμή κλεισίματος της 
μετοχής κατά την ημέρα της συναλλαγής. 

Γ ια τον υπολογισμό του κόστους απόκτησης των με¬ 
τοχών ισχύουν τα ακόλουθα: 

α) Όταν η απόκτηση των μετοχών έχει γίνει σταδιακά, 
για τον υπολογισμό του κόστους κτήσης των πωλούμε- 
νων μετοχών λαμβάνεται η μέση τιμή απόκτησης αυτών. 

β) Όταν οι μετοχές έχουν αποκτηθεί λόγω κληρονο¬ 
μιάς, δωρεάς ή γονικής παροχής, για τον υπολογισμό 
του κόστους κτήσης λαμβάνεται η αξία που οριστικο- 
ποιήθηκε με οποιονδήποτε τρόπο κατά την εφαρμογή 
των διατάξεων φορολογίας κεφαλαίου ή αν δεν οριστι- 
κοποιήθηκε, η δηλωθείσα αξία. 

γ) Όταν οι μετοχές έχουν αποκτηθεί δωρεάν μετά 
από κεφαλαιοποίηση αποθεματικών, δεν επηρεάζεται 
το κόστος κτήσης του συνόλου των μετοχών. Τα ίδια 
ισχύουν κατά τη μεταβολή του αριθμού των μετοχών 
με αύξηση ή μείωση της ονομαστικής τους αξίας (ερΙίί 
- ΓθνθΓ3θ ερίίΐ). 

δ) Όταν οι μετοχές έχουν αποκτηθεί πριν από την 
έγκριση εισαγωγής τους στο Χ.Α., για τον υπολογισμό 
του κόστους κτήσης λαμβάνεται υπόψη η τιμή εισαγω¬ 
γής τους σε αυτό. 

ε) Όταν οι μετοχές έχουν αποκτηθεί στο πλαίσιο προ¬ 
γράμματος χορήγησης μετοχών (είοοΙ< ορϋοη ρΙαπ), ως 
τιμή κτήσης λαμβάνεται η χρηματιστηριακή τιμή των 
μετοχών κατά το χρόνο άσκησης του δικαιώματος. 

στ) Όταν οι μετοχές έχουν αποκτηθεί ως μέρισμα 
(αντί μετρητών), ως κόστος κτήσης αυτών λαμβάνεται 
το ποσό του μερίσματος που θα λάμβανε ο κάθε μέ¬ 
τοχος αν η διανομή γινόταν σε χρήμα. 

ζ) Όταν οι μετοχές έχουν αποκτηθεί στο πλαίσιο επί¬ 
τευξης της αναγκαίας διασποράς εν όψει της εισαγωγής 

τους στο Χ.Α., για τον υπολογισμό του κόστους από¬ 
κτησης λαμβάνεται υπόψη η τιμή με την οποία απο¬ 
κτήθηκαν. 

η) Όταν οι μετοχές έχουν αποκτηθεί κατά την εκκα¬ 
θάριση εισηγμένου στο Χ.Α. παραγώγου προϊόντος επί 
μετοχών με παράδοση της υποκείμενης αξίας έναντι 
τιμήματος, για τον υπολογισμό του κόστους κτήσης 
λαμβάνεται υπόψη η τελική τιμή εκκαθάρισης για τα 
συμβόλαια μελλοντικής εκπλήρωσης και η τιμή κλει¬ 
σίματος της υποκείμενης μετοχής στο Χ.Α. κατά την 
ημέρα άσκησης του δικαιώματος για τα δικαιώματα 
προαίρεσης επί μετοχών. 

θ) Όταν οι μετοχές έχουν αποκτηθεί από εξαγορά 
μεριδίων ΟΣΕΚΑ που έχουν εισαχθεί σε οργανωμένη 
αγορά σύμφωνα με το άρθρο 88 του ν. 4099/2012 (Α' 250) 
για τον υπολογισμό του κόστους κτήσης λαμβάνεται 
υπόψη η τιμή κλεισίματος των υποκείμενων μετοχών 
στο Χ.Α. κατά την ημέρα της εξαγοράς. 

Για τον προσδιορισμό του κέρδους που υπόκειται σε 
φορολογία, λαμβάνεται υπόψη η ζημία που προκύπτει 
μέσα στο ίδιο έτος από την ίδια αιτία. Αν από το συμ¬ 
ψηφισμό προκύπτει ζημία, έχουν εφαρμογή οι διατάξεις 
της παραγράφου 3 του άρθρου 4. 

Γ ια την εφαρμογή των ανωτέρω, οι Ανώνυμες Εται¬ 
ρείες Παροχής Επενδυτικών Υπηρεσιών ή τα πιστωτικά 
ιδρύματα, που χειρίζονται τις μετοχές των πελατών 
τους σύμφωνα με τον Κανονισμό του Συστήματος Αυ¬ 
λών Τίτλων, χορηγούν, μέχρι την τελευταία εργάσιμη 
ημέρα του Ιανουάριου, στους δικαιούχους πελάτες τους 
κατάσταση κερδών ή ζημιών που προέκυψαν κατά το 
προηγούμενο έτος από τις πωλήσεις μετοχών κάθε 
εταιρείας διακεκριμένα και συνολικά, στην οποία ανα¬ 
γράφονται τα στοιχεία του δικαιούχου, καθώς και ο 
αριθμός φορολογικού μητρώου. 

Χρόνος που προκύπτει το εισόδημα είναι ο χρόνος 
διακανονισμού της πώλησης των μετοχών, χωρίς να 
ασκεί επιρροή η τιμή στην οποία έχει λάβει χώρα η 
πώληση. Όταν πραγματοποιείται ανοιχτή πώληση, το 
εισόδημα προκύπτει κατά το χρόνο διακανονισμού της 
αγοράς των απαιτούμενων μετοχών ή της μεταφοράς 
μετοχών στο λογαριασμό του επενδυτή. 

Με απόφαση του Υπουργού Οικονομικών ορίζονται 
τα δικαιολογητικά που συνυποβάλλονται με τη δήλωση 
φορολογίας εισοδήματος των δικαιούχων, καθώς και 
κάθε άλλο σχετικό θέμα. 

Οι διατάξεις της παραγράφου αυτής εφαρμόζονται 
και για πωλήσεις μετοχών εισηγμένων σε αλλοδαπό 
χρηματιστήριο αξιών ή σε άλλο διεθνώς αναγνωρισμένο 
χρηματιστηριακό θεσμό.» 

10. Η παράγραφος 4 του άρθρου 38 του Κώδικα Φο¬ 
ρολογίας Εισοδήματος καταργείται και οι παράγραφοι 
5, 6, 7 και 8 αναριθμούνται σε 4, 5, 6 και 7, αντίστοιχα. 

11. Το πρώτο εδάφιο της παραγράφου 6 του άρθρου 38 
του Κώδικα Φορολογίας Εισοδήματος, όπως αναριθμή- 
θηκε με την προηγούμενη παράγραφο, αντικαθίσταται 
ως εξής: 

«Τα κεφαλαιακά κέρδη που αποκτούν ατομικές επιχει¬ 
ρήσεις και υπόχρεοι που αναφέρονται στην παράγρα¬ 
φο 4 του άρθρου 2 και οι οποίοι τηρούν βιβλία με τη 
διπλογραφική μέθοδο από συναλλαγές σε παράγωγα 
προϊόντα της περίπτωσης η' της παραγράφου 1 του άρ¬ 
θρου 24 του Κ.Φ.Ε., που διαπραγματεύονται στην αγορά 
παραγώγων του Χρηματιστηρίου Αθηνών ή σε αλλοδα¬ 


πό χρηματιστήριο παραγώγων ή σε άλλη οργανωμένη 
αγορά, απαλλάσσονται από το φόρο εισοδήματος.» 

Άρθρο 3 

Εισόδημα από επιχειρήσεις 
Εκπτώσεις δαπανών επιχειρήσεων 

1. Τα πέντε πρώτα εδάφια της παραγράφου 1 του 
άρθρου 10 του Κ.Φ.Ε. αντικαθίστανται ως εξής: 

«Το συνολικό καθαρό εισόδημα των υπόχρεων που 
αναφέρονται στην παράγραφο 4 του άρθρου 2, όπως 
αυτό προσδιορίζεται με βάση τις διατάξεις αυτού του 
Κώδικα, μετά την αφαίρεση των κερδών τα οποία απαλ¬ 
λάσσονται από το φόρο ή φορολογούνται αυτοτελώς, 
καθώς και των κερδών τα οποία προέρχονται από με¬ 
ρίσματα ημεδαπών ανωνύμων εταιριών ή συνεταιρισμών 
και των κερδών από μερίδια ημεδαπής εταιρίας περι¬ 
ορισμένης ευθύνης ή από τη συμμετοχή σε υπόχρεους 
που αναφέρονται στην παράγραφο 4 του άρθρου 2, 
φορολογείται ως εξής: 

Προκειμένου για ομόρρυθμες εταιρείες (Ο.Ε.), ετερόρ¬ 
ρυθμες εταιρείες (Ε.Ε.), κοινωνίες αστικού δικαίου που 
ασκούν επιχείρηση ή επάγγελμα, αστικές ή μη κερδο¬ 
σκοπικές εταιρείες, συμμετοχικές ή αφανείς, καθώς και 
κοινοπραξίες, με την ακόλουθη κλίμακα: 


Κλιμάκιο 

εισοδήματος 

(ευρώ) 

Φορολογικός 

συντελεστής 

% 

Φόρος 

κλιμακίου 

(ευρώ) 

Σύνολο 

Εισοδή¬ 

ματος 

(ευρώ) 

Φόρου 

(ευρώ) 

50.000 

26% 

13.000 

50.000 

13.000 

Υπερβάλλον 

33% 





Όταν οι παραπάνω υπόχρεοι τηρούν διπλογραφικά 
βιβλία το συνολικό καθαρό εισόδημά τους υποβάλλεται 
σε φόρο με συντελεστή είκοσι έξι τοις εκατό (26%). 

Σε περίπτωση διανομής κερδών από τους τηρούντες 
διπλογραφικά βιβλία και εφόσον υπάρχει σχετική πρό¬ 
βλεψη στο καταστατικό τους, εφαρμόζονται ανάλογα 
οι διατάξεις του άρθρου 55. 

Επίσης για τους υπόχρεους αυτούς εφαρμόζονται οι 
διατάξεις των άρθρων 98 και επόμενα.» 

2. Στο πρώτο εδάφιο της περίπτωσης β' της παραγρά¬ 
φου 3 του άρθρου 28 του Κ.Φ.Ε., οι λέξεις «ή κοινότητας» 
διαγράφονται. 

3. Οι διατάξεις της περίπτωσης ζ' της παραγράφου 
3 του άρθρου 28 του Κ.Φ.Ε. καταργούνται. 

4. Στο τελευταίο εδάφιο της περίπτωσης στ' της πα¬ 
ραγράφου 3 του άρθρου 28 οι λέξεις «από εταιρεία 
περιορισμένης ευθύνης σε εταίρους της» αντικαθίστα¬ 
νται με τις λέξεις «από τα λοιπά νομικά πρόσωπα της 
παραγράφου 1 του άρθρου 101 σε εταίρους ή διαχει¬ 
ριστές τους». 

5. Τα τρία τελευταία εδάφια της περίπτωσης ζ' της 
παραγράφου 3 του άρθρου 28 του Κ.Φ.Ε. αντικαθίστα¬ 
νται ως εξής: 

«Η υπεραξία που προκύπτει από την πώληση ακινήτου 
επιχείρησης σε εταιρία χρηματοδοτικής μίσθωσης, για 
το οποίο στη συνέχεια θα συναφθεί σύμβαση χρημα¬ 
τοδοτικής μίσθωσης μεταξύ εταιρίας χρηματοδοτικής 
μίσθωσης και της πωλήτριας επιχείρησης, απαλλάσσε¬ 
ται από το φόρο εισοδήματος, με την προϋπόθεση ότι 
θα εμφανισθεί σε ιδιαίτερο λογαριασμό αφορολόγητου 

αποθεματικού, το οποίο φορολογείται, σε περίπτωση 
διανομής ή διάλυσης της επιχείρησης, καθώς και λόγω 
λύσης της σύμβασης ή υποκατάστασης του μισθωτή 
από νέο πρόσωπο, σύμφωνα με τις ισχύουσες διατάξεις. 
Για τον προσδιορισμό της υπεραξίας, ως τιμή πώλησης 
λαμβάνεται αυτή που ορίζεται στη σύμβαση. Οι διατά¬ 
ξεις των δύο προηγούμενων εδαφίων δεν εφαρμόζονται 
για συμβάσεις αγοράς ακινήτων στις οποίες αντισυμ¬ 
βαλλόμενος είναι φυσικό ή νομικό πρόσωπο ή νομική 
οντότητα, που είναι κάτοικος ή έχει την καταστατική ή 
πραγματική έδρα ή είναι εγκατεστημένος σε κράτος μη 
συνεργάσιμο. Οι διατάξεις του προηγούμενου εδαφίου 
εφαρμόζονται και για συναλλαγές στις οποίες αντισυμ¬ 
βαλλόμενος είναι φυσικό ή νομικό πρόσωπο ή νομική 
οντότητα, που είναι κάτοικος ή έχει την καταστατική 
ή πραγματική έδρα ή είναι εγκατεστημένος σε κρά¬ 
τος με προνομιακό φορολογικό καθεστώς, εκτός εάν ο 
ενδιαφερόμενος αποδείξει ότι πρόκειται για συνήθεις 
συναλλαγές και δεν έχουν ως αποτέλεσμα τη μεταφο¬ 
ρά κερδών ή εισοδημάτων ή κεφαλαίου με σκοπό τη 
φοροαποφυγή ή φοροδιαφυγή.» 

6. Η περίπτωση θ' της παραγράφου 3 του άρθρου 28 
του Κ.Φ.Ε. καταργείται. 

7. Τα τρία πρώτα εδάφια της παραγράφου 4 του 
άρθρου 28 του Κ.Φ.Ε. αντικαθίστανται ως εξής: 

«4. Τα κατά το άρθρο αυτό εισοδήματα και κέρδη των 
επιχειρήσεων, που λειτουργούν με τη μορφή ομόρρυθ- 
μης, ετερόρρυθμης, περιορισμένης ευθύνης και ιδιωτικής 
κεφαλαιουχικής εταιρίας, κοινοπραξίας, κοινωνίας και 
αστικής εταιρίας κερδοσκοπικού χαρακτήρα, καθώς και 
συνεταιρισμών θεωρείται ότι αποκτήθηκαν: 

α) Στις περιπτώσεις της ομόρρυθμης, ετερόρρυθμης, 
περιορισμένης ευθύνης και ιδιωτικής κεφαλαιουχικής 
εταιρίας, της κοινοπραξίας, κοινωνίας και αστικής εται¬ 
ρίας κερδοσκοπικού χαρακτήρα από κάθε έναν εταίρο 
ή μέλος, για το ποσοστό των κερδών που του αναλο¬ 
γεί από τη συμμετοχή του στην εταιρία, κοινοπραξία 
ή κοινωνία. Ως χρόνος κτήσης, για επιχειρήσεις που 
τηρούν βιβλία με τη διπλογραφική μέθοδο, θεωρείται ο 
χρόνος πίστωσης ή καταβολής αυτών στον δικαιούχο, 
για επιχειρήσεις που τηρούν βιβλία με την απλογραφική 
μέθοδο, θεωρείται η ημερομηνία στην οποία έκλεισε η 
διαχείριση και προκειμένου για τα κέρδη που διανέμουν 
οι εταιρείες περιορισμένης ευθύνης και ιδιωτικές κεφα¬ 
λαιουχικές εταιρίες, ο χρόνος έγκρισης αυτών από τη 
συνέλευση των εταίρων. 

Σε περίπτωση λύσης, συγχώνευσης ή μετατροπής της 
εταιρίας περιορισμένης ευθύνης και της ιδιωτικής κε¬ 
φαλαιουχικής εταιρείας, το εισόδημα λογίζεται ότι απο¬ 
κτάται από αυτούς που έχουν την ιδιότητα του εταίρου 
την ημερομηνία της λύσης, συγχώνευσης ή μετατροπής, 
κατά περίπτωση.» 

8. Το τρίτο εδάφιο της περίπτωσης γ' της παραγρά¬ 
φου 4 του άρθρου 28 του Κ.Φ.Ε. αντικαθίσταται ως εξής: 

«Η κοινοπραξία αναγνωρίζεται εφόσον έχουν πληρω¬ 
θεί οι προϋποθέσεις που ορίζονται από τις διατάξεις 
του Κώδικα Φορολογικής Απεικόνισης Συναλλαγών.» 

9. Στο δεύτερο εδάφιο της παραγράφου 1 του άρθρου 
29 του Κ.Φ.Ε. οι λέξεις «τρίτης κατηγορίας του Κώδικα 
Βιβλίων και Στοιχείων» αντικαθίστανται με τις λέξεις 
«με τη διπλογραφική μέθοδο». 

10. Στο πρώτο εδάφιο της παραγράφου 2 του άρθρου 
29 του Κ.Φ.Ε., οι λέξεις «τρίτης κατηγορίας του Κώδικα 


Βιβλίων και Στοιχείων» αντικαθίστανται με τις λέξεις 
«με τη διπλογραφική μέθοδο». 

11. Στο τέλος της παραγράφου 5 του άρθρου 30 του 
Κ.Φ.Ε. προστίθεται εδάφιο ως εξής: 

«Οι διατάξεις του προηγούμενου εδαφίου δεν εφαρ¬ 
μόζονται για συναλλαγές στις οποίες αντισυμβαλλόμε¬ 
νος είναι φυσικό ή νομικό πρόσωπο ή νομική οντότητα, 
που είναι κάτοικος ή έχει την καταστατική ή πραγματική 
έδρα ή είναι εγκατεστημένος σε κράτος που υπόκειται 
σε προνομιακό φορολογικό καθεστώς, και ο ενδιαφε¬ 
ρόμενος αποδείξει ότι πρόκειται για πραγματικές και 
συνήθεις συναλλαγές που δεν έχουν ως αποτέλεσμα 
τη μεταφορά κερδών ή εισοδημάτων ή κεφαλαίου με 
σκοπό τη φοροαποφυγή ή φοροδιαφυγή.» 

12. Στο πρώτο εδάφιο της περίπτωσης α' της παρα¬ 
γράφου 1 του άρθρου 31 του Κ.Φ.Ε. οι λέξεις «, με την 
επιφύλαξη της παραγράφου 20 του παρόντος άρθρου» 
διαγράφονται. 

13. Στο πρώτο εδάφιο της υποπερίπτωσης αα' της 
περίπτωσης α' της παραγράφου 1 του άρθρου 31 του 
Κ.Φ.Ε. μετά τη λέξη «οργανισμού» προστίθενται οι λέξεις 
«μέχρι τη λήξη της προθεσμίας υποβολής της κατάστα¬ 
σης φορολογικής αναμόρφωσης που προβλέπεται από 
την παράγραφο 3 του άρθρου 38 του ν. 2873/2000.» 

14. Στο πέμπτο εδάφιο της υποπερίπτωσης αα' της 
περίπτωσης α' της παραγράφου 1 του άρθρου 31 του 
Κ.Φ.Ε. η λέξη «σταδιακή» διαγράφεται. 

15. Στο έκτο εδάφιο της υποπερίπτωσης αα' της πε¬ 
ρίπτωσης α' της παραγράφου 1 του άρθρου 31 του 
Κ.Φ.Ε. μετά τις λέξεις «εταιριών περιορισμένης ευθύνης» 
προστίθενται οι λέξεις «και των ιδιωτικών κεφαλαιου¬ 
χικών εταιριών». 

16. Στο τρίτο εδάφιο της υποπερίπτωσης γγ' της περί¬ 
πτωσης α' της παραγράφου 1 του άρθρου 31 του Κ.Φ.Ε. 
οι λέξεις «οριζόμενου από τις διατάξεις του άρθρου 14 
του Κ.Β.Σ. φορολογικού» αντικαθίστανται με τη λέξη 
«προβλεπόμενου». 

17. α. Στο τέταρτο εδάφιο της υποπερίπτωσης γγ' 
της περίπτωσης α' της παραγράφου 1 του άρθρου 31 
του Κ.Φ.Ε. η λέξη «Πολιτισμού» αντικαθίσταται με τις 
λέξεις «Παιδείας και Θρησκευμάτων, Πολιτισμού και 
Αθλητισμού». 

β. Στο πέμπτο εδάφιο της υποπερίπτωσης γγ' της 
περίπτωσης α' της παραγράφου 1 του άρθρου 31 του 
Κ.Φ.Ε. οι λέξεις «Οικονομίας και» διαγράφονται και η 
λέξη «Πολιτισμού» αντικαθίσταται με τις λέξεις «Παι¬ 
δείας και Θρησκευμάτων, Πολιτισμού και Αθλητισμού». 

γ. Στο δέκατο ένατο εδάφιο της υποπερίπτωσης γγ' 
της περίπτωσης α' της παραγράφου 1 του άρθρου 31 
του Κ.Φ.Ε. η λέξη «Πολιτισμού» αντικαθίσταται με τις 
λέξεις «Παιδείας και Θρησκευμάτων, Πολιτισμού και 
Αθλητισμού». 

18. Το εικοστό εδάφιο της υποπερίπτωσης γγ' της 
περίπτωσης α' της παραγράφου 1 του άρθρου 31 του 
Κ.Φ.Ε. αντικαθίσταται ως εξής: 

«Τα ποσά των δωρεών και των χορηγιών αυτής της 
υποπερίπτωσης λαμβάνονται υπόψη μόνο εφόσον έχουν 
κατατεθεί σε λογαριασμό του νομικού προσώπου που 
τηρείται σε πιστωτικό ίδρυμα.» 

19. Στο δεύτερο εδάφιο της περίπτωσης γ' της πα¬ 
ραγράφου 1 του άρθρου 31 του Κ.Φ.Ε. οι λέξεις «και 
στοιχεία δεύτερης κατηγορίας του Κώδικα Βιβλίων και 
Στοιχείων» αντικαθίστανται με τις λέξεις «με την απλο- 
γραφική μέθοδο». 

20. Στην περίπτωση ε' της παραγράφου 1 του άρθρου 
31 του Κ.Φ.Ε. προστίθεται περίπτωση ιι' ως εξής: 

«ιι) ο φόρος του παρόντος.» 

21. Στο τέλος της περίπτωσης ε' της παραγράφου 
1 του άρθρου 31 του Κ.Φ.Ε. προστίθενται νέα εδάφια 
ως εξής: 

«Στην περίπτωση που οι ανωτέρω φόροι επαναχρεώ- 
νονται στην αντισυμβαλλόμενη επιχείρηση, εκπίπτουν 
ως δαπάνη της επιχείρησης που τους επαναχρεώνει 
εφόσον έχουν αποτελέσει έσοδο φορολογητέο για 
αυτήν. Ειδικά η έκτακτη ειδική εισφορά αλληλεγγύης 
του ν. 4093/2012 (Α' 222) εκπίπτει ισόποσα μέσα σε μία 
πενταετία. Οι διατάξεις του τελευταίου εδαφίου ισχύουν 
από την έναρξη ισχύος του ν. 4093/2012.» 

22. Η περίπτωση στ’ της παρ. 1 του άρθρου 31 του 
Κ.Φ.Ε. αντικαθίσταται ως εξής: 

«στ) Τα ποσά των αποσβέσεων για τα ενσώματα ή 
άυλα πάγια περιουσιακά στοιχεία της οικονομικής μο¬ 
νάδας. 

αα) Αποσβέσιμο πάγιο περιουσιακό στοιχείο είναι το 
λειτουργικό ή μη λειτουργικό, ενσώματο ή άυλο στοι¬ 
χείο, που αποκτάται από την οικονομική μονάδα και έχει 
ωφέλιμη διάρκεια ζωής περιορισμένη, αλλά μεγαλύτερη 
από ένα έτος. 

ββ) Η διενέργεια των αποσβέσεων είναι υποχρεωτική. 
Υπόχρεες είναι οικονομικές μονάδες, οι οποίες έχουν 
στην κυριότητά τους πάγια περιουσιακά στοιχεία, ανε¬ 
ξαρτήτως αν τα χρησιμοποιούν, τα εκμισθώνουν ή τα 
εκμεταλλεύονται με οποιοδήποτε τρόπο. 

γγ) Οι αποσβέσεις διενεργούνται με τη μέθοδο στα¬ 
θερής απόσβεσης επί της αξίας κτήσης των πάγιων 
περιουσιακών στοιχείων, προσαυξημένης με τις δαπάνες 
προσθηκών και βελτιώσεων. 

Οι συντελεστές απόσβεσης ανά πάγιο περιουσιακό 
στοιχείο και κλάδο οικονομικής δραστηριότητας, σύμ¬ 
φωνα με την ταξινόμηση ΝΑΟΕ Γβν2, έχουν ως εξής: 

01. Για όλους τους κλάδους: 

Εδαφικές εκτάσεις: 0% 

Κτιριακές εγκαταστάσεις, γραφεία, οικίες: 4% 

Βιομηχανοστάσια, αποθήκες σταθμοί, 
μη κτιριακές εγκαταστάσεις: 4% 

Μηχανήματα: 10% 

Εξοπλισμός (εκτός Η/Υ και λογισμικού): 10% 

Εξοπλισμός Η/Υ και λογισμικό: 20% 

Μέσα μεταφοράς ατόμων: 10% 

Μέσα μεταφοράς φορτίων: 12% 

Αυλα στοιχεία και δικαιώματα: 10% 

Λοιπά πάγια στοιχεία: 10% 

02. Κατά παρέκκλιση των ανωτέρω ισχύουν τα εξής: 
Εδαφικές εκτάσεις: 5% 

για τον τομέα Β (Ορυχεία-Λατομεία), πλην του Β.09 
(Υποστηρικτικές δραστηριότητες εξόρυξης). 

Μέσα μεταφοράς ατόμων: 12% 

Για τους τομείς Ν77.11 (Ενοικίαση και εκμίσθωση 
αυτοκινήτων και ελαφρών μηχανοκίνητων οχημάτων) 
και 085 (Εκπαίδευση) 

Μέσα μεταφοράς φορτίων: 16% 

Γ ια τον τομέα Ν77.12 (Ενοικίαση και εκμίσθωση φορ¬ 
τηγών) 

Λοιπά μέσα μεταφοράς: 5% 

Γ ια τους τομείς Η49.1 (Υπεραστικές σιδηροδρομικές 
μεταφορές επιβατών), Η49.2 (Σιδηροδρομικές μεταφο¬ 


ρές εμπορευμάτων), Η50 (Πλωτές μεταφορές) και Η51 
(Αεροπορικές μεταφορές)-Για τραίνα, πλοία και αερο¬ 
πλάνα, αντιστοίχως 

Αυλα στοιχεία και δικαιώματα: 100% 

Για τον τομέα Ρ90 (Δημιουργικές δραστηριότητες, 
τέχνες και διασκέδαση) 50% 

Γ ια τον τομέα 159.1 (Παραγωγή κινηματογραφικών 
ταινιών, βίντεο και τηλεοπτικών προγραμμάτων) 
Λοιπά πάγια στοιχεία: 50% 

Για τον τομέα Ν77.2 (Ενοικίαση και εκμίσθωση ειδών 
προσωπικής ή οικιακής χρήσης) Μόνο για τα εκμισθού- 
μενα είδη. 30% 

Για τον τομέα Ν 77.3 (Ενοικίαση και εκμίσθωση άλλων 
μηχανημάτων, ειδών εξοπλισμού και υλικών αγαθών)- 
Μόνο για τα εκμισθούμενα είδη. 

δδ) Ο υπολογισμός των αποσβέσεων γίνεται σε ετή¬ 
σια βάση. Δεν επιτρέπεται η μεταφορά αποσβενόμενων 
ποσών μεταξύ οικονομικών χρήσεων. Γ ια τα νέα πάγια 
περιουσιακά στοιχεία η απόσβεση αρχίζει από το μήνα 
κατά τον οποίο αυτά άρχισαν να χρησιμοποιούνται ή 
τέθηκαν σε λειτουργία και υπολογίζεται σε τόσα δω¬ 
δέκατα, όσοι και οι μήνες μέχρι το τέλος της διαχειρι¬ 
στικής χρήσης. 

εε) Οι αποσβέσεις που διενεργούνται σύμφωνα με τις 
διατάξεις του παρόντος δεν δύνανται να υπερβούν την 
αξία κτήσης ή την αναπροσαρμοσμένη αξία του αποσβε- 
στέου πάγιου περιουσιακού στοιχείου. Πάγια στοιχεία 
των οποίων η αξία κτήσης του καθενός είναι μέχρι χί¬ 
λια πεντακόσια (1.500) ευρώ, μπορούν να αποσβεσθούν 
εξ ολοκλήρου μέσα στη χρήση κατά την οποία αυτά 
χρησιμοποιήθηκαν ή τέθηκαν σε λειτουργία. Η ως άνω 
αξία δύναται να αναπροσαρμόζεται ανά πενταετία από 
την έναρξη ισχύος της παρούσης διάταξης, με απόφαση 
του Υπουργού Οικονομικών και σε ποσοστό που δεν 
θα υπερβαίνει την αντίστοιχη για την ίδια περίοδο με¬ 
ταβολή του Δείκτη Τιμών Παραγωγού στη Βιομηχανία 
(Κλάδος 055 - «Ενδιάμεσα και Κεφαλαιουχικά Αγαθά»), 
όπως ανακοινώνεται από την ΕΛ.ΣΤΑΤ. 

στστ) Ειδικά οι επιχειρήσεις που μέχρι 31.12.2012 χρη¬ 
σιμοποιούσαν τη μέθοδο φθίνουσας απόσβεσης, όπως 
αυτή ορίζεται στο π.δ. 299/2003 (Α’ 255) και κατά την ως 
άνω ημερομηνία είχαν αποσβέσει περισσότερο από 50% 
της αρχικής αξίας του πάγιου περιουσιακού στοιχείου, 
υποχρεούνται να μεταβούν στο νέο σύστημα που ορίζε¬ 
ται στον παρόντα νόμο. Στις υπόλοιπες περιπτώσεις οι 
επιχειρήσεις δύνανται να επιλέξουν τη διατήρηση του 
τρέχοντος καθεστώτος, μέχρι τη χρήση που η απόσβε¬ 
ση θα υπερβεί το 50% της αξίας του πάγιου περιουσια¬ 
κού στοιχείου, οπότε και αυτές μεταβαίνουν στη μέθοδο 
του εδαφίου (ίϋ). Κατά τη διάρκεια της μεταβατικής 
αυτής περιόδου, οι επιχειρήσεις χρησιμοποιούν τους 
συντελεστές απόσβεσης του εδαφίου (ίϋ), πολλαπλα- 
σιαζόμενους με συντελεστή δύο (2). 

ζζ) Ειδικά οι νέες επιχειρήσεις, δύνανται για τις τρεις 
(3) πρώτες διαχειριστικές περιόδους να διενεργούν 
αποσβέσεις με μηδενικό συντελεστή για όλα τα πάγια 
περιουσιακά στοιχεία. Τα παραπάνω εφαρμόζονται και 
για τη δαπάνη που καταβάλλει επιχείρηση, για την κα¬ 
τασκευή μη ιδιόκτητου δικτύου σύνδεσης του σταθμού 
αυτοπαραγωγής ή ανεξάρτητης παραγωγής μέχρι το 
δίκτυο της Δ.Ε.Η.. 

ηη) Ειδικά οι επιχειρήσεις που εκμισθώνουν κτίριο 
που έχει ανεγερθεί σε έδαφος τους αποκλειστικά με 

δαπάνες του μισθωτή εκπίπτουν από τα ακαθάριστα 
έσοδά τους τις αποσβέσεις που προβλέπονται στην 
περίπτωση αυτή.» 

23. Στο δεύτερο, τρίτο και τέταρτο εδάφιο της πε¬ 
ρίπτωσης θ' της παραγράφου 1 του άρθρου 31 του 
Κ.Φ.Ε. η λέξη «επιτηδευματίες» αντικαθίσταται με τη 
λέξη «επιχειρήσεις». 

24. Στο τρίτο και τέταρτο εδάφιο της περίπτωσης 
θ' της παραγράφου 1 του άρθρου 31 του Κ.Φ.Ε. η λέξη 
«Κ.Β.Σ.» αντικαθίσταται με τις λέξεις «Κώδικα Φορολο¬ 
γικής Απεικόνισης Συναλλαγών». 

25. Στο τέταρτο εδάφιο της περίπτωσης θ' της πα¬ 
ραγράφου 1 του άρθρου 31 του Κ.Φ.Ε. οι λέξεις «και 
κοινότητες» διαγράφεται. 

26. Στο έβδομο εδάφιο της περίπτωσης θ' της παρα¬ 
γράφου 1 του άρθρου 31 του Κ.Φ.Ε. οι λέξεις «ή κοινό¬ 
τητες» διαγράφονται. 

27. Στο δωδέκατο εδάφιο της περίπτωσης θ' της πα¬ 
ραγράφου 1 του άρθρου 31 του Κ.Φ.Ε. οι λέξεις «20 του 
π.δ.186/1992 ( Α' 84)» αντικαθίσταται με τις λέξεις «10 
του Κώδικα Φορολογικής Απεικόνισης Συναλλαγών». 

28. Στο τέλος της περίπτωσης θ' της παραγράφου 1 
του άρθρου 31 του Κ.Φ.Ε. προστίθεται νέο εδάφιο που 
έχει ως εξής: 

«Ο συντελεστής του πρώτου εδαφίου της περίπτωσης 
αυτής εφαρμόζεται και για τους ελεύθερους επαγγελ- 
ματίες της παραγράφου 1 του άρθρου 48 ανεξάρτητα 
από την κατηγορία τήρησης βιβλίων του Κώδικα Φο¬ 
ρολογικής Απεικόνισης Συναλλαγών.» 

29. Η περίπτωση ια' της παραγράφου 1 του άρθρου 
31 του Κ.Φ.Ε. αντικαθίσταται ως εξής: 

«ια) Οι δαπάνες επιστημονικής και τεχνολογικής έρευ¬ 
νας κατά το χρόνο της πραγματοποίησής τους, προσαυ¬ 
ξημένες κατά ποσοστό τριάντα τοις εκατό (30%). Ειδικά 
οι δαπάνες που αφορούν πάγιο εξοπλισμό, προκειμένου 
να προσαυξηθούν σύμφωνα με το προηγούμενο εδάφιο, 
κατανέμονται ισόποσα στα επόμενα τρία (3) έτη. Τα 
κριτήρια χαρακτηρισμού των πιο πάνω δαπανών κα¬ 
θορίζονται με προεδρικό διάταγμα μετά από πρόταση 
των Υπουργών Οικονομικών και Ανάπτυξης, Ανταγωνι¬ 
στικότητας, Υποδομών, Μεταφορών και Δικτύων. Στην 
περίπτωση αυτή, οι διατάξεις της παραγράφου 3 του 
άρθρου 4 έχουν εφαρμογή για το υπόλοιπο ζημιών που 
προκύπτει μετά την αφαίρεση του ως άνω ποσοστού. 

Συγχρόνως με την υποβολή της φορολογικής της δή¬ 
λωσης, η επιχείρηση υποβάλλει στην αρμόδια υπηρεσία 
του Υπουργείου Ανάπτυξης, Ανταγωνιστικότητας, Υπο¬ 
δομών, Μεταφορών και Δικτύων τα απαραίτητα δικαιο- 
λογητικά για τις δαπάνες έρευνας και τεχνολογίας που 
πραγματοποίησε. Ο έλεγχος και η πιστοποίηση των 
δαπανών αυτών διενεργούνται εντός χρονικού διαστή¬ 
ματος έξι (6) μηνών. Μετά την άπρακτη παρέλευση της 
εν λόγω προθεσμίας θεωρείται ότι οι σχετικές δαπάνες 
έχουν εγκριθεί. Σε κάθε περίπτωση, το Υπουργείο Ανά¬ 
πτυξης, Ανταγωνιστικότητας, Υποδομών, Μεταφορών 
και Δικτύων ενημερώνει σχετικά το Υπουργείο Οικονο¬ 
μικών σύμφωνα με τη διαδικασία που καθορίζεται στο 
προεδρικό διάταγμα.» 

30. Τα δύο πρώτα εδάφια της περίπτωσης ιβ' της 
παραγράφου 1 του άρθρου 31 του Κ.Φ.Ε. καταργούνται. 

31. Το τελευταίο εδάφιο της περίπτωσης ιγ' της πα¬ 
ραγράφου 1 του άρθρου 31 του Κ.Φ.Ε. καταργείται. 

32. Η περίπτωση ιε' της παραγράφου 1 του άρθρου 31 
του Κ.Φ.Ε. καταργείται. 


33. Στην περίπτωση ν' της παραγράφου 1 του άρ¬ 
θρου 31 του Κ.Φ.Ε. οι λέξεις «μέσα στην επιχείρηση» 
διαγράφονται. 

34. Στο τέλος της περίπτωσης ο' της παραγράφου 1 
του άρθρου 31 του Κ.Φ.Ε. προστίθενται οι λέξεις «εφό¬ 
σον τα παραστατικά εκδίδονται στο όνομα της επιχεί¬ 
ρησης και στην αιτιολογία αναγράφονται τα στοιχεία 
του τέκνου». 

35. Η περίπτωση χ' της παραγράφου 1 του άρθρου 31 
του Κ.Φ.Ε. αντικαθίσταται ως εξής: 

«χ) Οι παροχές σε χρήμα ή σε είδος προς τους εργα¬ 
ζομένους για επιβράβευση της απόδοσής τους εφόσον 
έχουν καταβληθεί ή βεβαιωθεί οι ασφαλιστικές εισφο¬ 
ρές μέχρι τη λήξη της προθεσμίας υποβολής της κατά¬ 
στασης φορολογικής αναμόρφωσης που προβλέπεται 
από την παράγραφο 3 του άρθρου 38 του ν. 2873/2000 
(Α' 285) και εφόσον φορολογούνται ως εισόδημα από 
μισθωτές υπηρεσίες.» 

36. Στην περίπτωση ψ' της παραγράφου 1 του άρ¬ 
θρου 31 του Κ.Φ.Ε. μετά τις λέξεις «κινητής τηλεφωνίας» 
προστίθενται οι λέξεις «και πρόσβασης στο διαδίκτυο». 

37. Η περίπτωση ω' της παραγράφου 1 του άρθρου 31 
του Κ.Φ.Ε. αντικαθίσταται ως εξής: 

«ω) Οι δαπάνες οργάνωσης ενημερωτικών ημερίδων 
και συναντήσεων για τους εργαζομένους ή πελάτες 
της. Ειδικά για αυτές που πραγματοποιούνται εκτός 
του νομού που εδρεύει η επιχείρηση ή λειτουργεί υπο¬ 
κατάστημά της οι δαπάνες αυτές εκπίπτουν μέχρι του 
ποσού των τριακοσίων (300) ευρώ ανά συμμετέχοντα 
στην εκδήλωση.» 

38. Στο πρώτο εδάφιο της περίπτωσης β' της παρα¬ 
γράφου 8 του άρθρου 31 του Κ.Φ.Ε. οι λέξεις «ή φορο¬ 
λογούνται κατά ειδικό τρόπο με εξάντληση της φορο¬ 
λογικής υποχρέωσης» διαγράφονται. 

39. Στο πρώτο εδάφιο της παραγράφου 9 του άρθρου 
31 του Κ.Φ.Ε. οι λέξεις «ή επιτηδευματίες» διαγράφονται. 

40. Στην παράγραφο 15 του άρθρου 31 του Κ.Φ.Ε. οι 
λέξεις «ή σε τρίτους» διαγράφονται. 

41. Στην παράγραφο 17 του άρθρου 31 του Κ.Φ.Ε. μετά 
τις λέξεις «τα πρόστιμα» προστίθενται οι λέξεις «, οι 
πρόσθετοι φόροι, οι προσαυξήσεις». 

42. Στην παράγραφο 19 του άρθρου 31 του Κ.Φ.Ε. οι 
λέξεις «Οικονομίας και» διαγράφονται και οι λέξεις «δεύ¬ 
τερης κατηγορίας του Κώδικα Βιβλίων και Στοιχείων» 
αντικαθίστανται με τις λέξεις «με την απλογραφική 
μέθοδο». 

43. Η παράγραφος 20 του άρθρου 31 του Κ.Φ.Ε. κα- 
ταργείται. 

44. Οι Α.Υ.Ο. που έχουν εκδοθεί κατ’ εξουσιοδότη¬ 
ση της καταργηθείσας παραγράφου 20 του άρθρου 31 
του Κώδικα Φορολογίας Εισοδήματος εξακολουθούν 
να ισχύουν εφόσον δεν αντίκεινται στις διατάξεις του 
παρόντος. 

45. Στην περίπτωση α’ της παραγράφου 1 του άρθρου 
31 του Κώδικα Φορολογίας Εισοδήματος προστίθεται 
νέα υποπερίπτωση εε’ ως εξής: 

«εε. Του ποσού της δαπάνης των εισφορών που κα¬ 
ταβάλλονται σε ταμεία ασφάλισης, εφόσον η καταβολή 
τους είναι υποχρεωτική από το νόμο, καθώς και το 
ποσό των καταβαλλόμενων εισφορών στις περιπτώσεις 
προαιρετικής ασφάλισης σε ταμεία που έχουν συσταθεί 
με νόμο.» 

Άρθρο 4 

Προσδιορισμός εισοδημάτων από επιχειρήσεις 

1. Το άρθρο 32 του Κ.Φ.Ε. αντικαθίσταται ως εξής: 

«Άρθρο 32 

Προσδιορισμός ακαθάριστου και καθαρού 
εισοδήματος από επιχειρηματική δραστηριότητα 
με αντικειμενικό τρόπο 

1. Ο προσδιορισμός του ακαθάριστου και του καθαρού 
εισοδήματος των φυσικών και νομικών προσώπων που 
ασκούν επιχειρηματική δραστηριότητα γίνεται με αντι¬ 
κειμενικό τρόπο στις ακόλουθες περιπτώσεις: 

α) Όταν δεν τηρούνται τα προβλεπόμενα βιβλία ή 
τηρούνται βιβλία απλογραφικά αντί διπλογραφικά, δεν 
τηρούνται τα φορολογικά στοιχεία και τα λοιπά προ¬ 
βλεπόμενα δικαιολογητικά έγγραφα, καθώς και τα συνο¬ 
δευτικά στοιχεία συναλλαγών και καθίστανται αδύνατες 
οι ελεγκτικές επαληθεύσεις. 

β) Όταν δεν διαφυλάσσονται ή δεν προσκομίζονται 
μετά από δύο τουλάχιστον προσκλήσεις τακτικού φο¬ 
ρολογικού ελέγχου τα τηρούμενα βιβλία, τα φορολογικά 
στοιχεία και τα λοιπά προβλεπόμενα δικαιολογητικά 
έγγραφα, καθώς και τα συνοδευτικά στοιχεία συναλ¬ 
λαγών εκτός εάν υπάρχει η δυνατότητα αναπαραγωγής 
αυτών με αξιόπιστο τρόπο, από τον ίδιο τον υπόχρεο 
ή/και από τις διασταυρώσεις του ελέγχου. 

2. Για τους υπόχρεους για τους οποίους συντρέχουν 
οι προϋποθέσεις των περιπτώσεων α' και β' της πα¬ 
ραγράφου 1: 

α) Το ακαθάριστο εισόδημα προσδιορίζεται με βάση 
τα στοιχεία και τις πληροφορίες που διαθέτει η ελε¬ 
γκτική αρχή για την έκταση της συναλλακτικής δράσης 
και τις συνθήκες λειτουργίας της επιχείρησης. Στην 
περίπτωση αυτή λαμβάνονται υπόψη οι αγορές, οι πω- 
λήσεις και το μικτό κέρδος που εμφανίζει η επιχείρηση, 
το μικτό κέρδος που πραγματοποιείται από ομοειδείς 
επιχειρήσεις που λειτουργούν με παρόμοιες συνθήκες, 
το απασχολούμενο προσωπικό, το ύψος των κεφαλαίων 
που έχουν επενδυθεί, καθώς και των ίδιων κεφαλαίων 
κίνησης, το ποσό των δανείων και των πιστώσεων, το 
ποσό των εξόδων παραγωγής και διάθεσης των εμπο¬ 
ρευμάτων, των εξόδων διαχείρισης και γενικά κάθε 
επαγγελματική δαπάνη. 

Ειδικά για τους ελεύθερους επαγγελματίες για τον 
προσδιορισμό του ακαθαρίστου εισοδήματος λαμβάνο- 
νται υπόψη ο χρόνος και ο τρόπος άσκησης του επαγ¬ 
γέλματος, ο τόπος που ασκείται αυτό, η ειδικότητα, 
ο επιστημονικός τίτλος, ο κύκλος των εργασιών, το 
ύψος της αμοιβής που εισπράττεται κατά περίπτωση, 
το προσωπικό το οποίο απασχολείται, τα μέσα που δια- 
θέτονται, η πελατεία, το ύψος των επαγγελματικών δα¬ 
πανών και γενικά κάθε άλλο στοιχείο που προσδιορίζει 
την επαγγελματική δραστηριότητα και απόδοση αυτών. 
Η κρίση της ελεγκτικής αρχής για τον προσδιορισμό 
του ακαθαρίστου εισοδήματος πρέπει να βασίζεται στα 
δεδομένα της κοινής πείρας. 

β) Το καθαρό εισόδημα προσδιορίζεται με πολλα¬ 
πλασιασμό του ακαθαρίστου εισοδήματος, όπως αυτό 
προσδιορίζεται σύμφωνα με τα οριζόμενα στην περί¬ 
πτωση α' με το μοναδικό συντελεστή καθαρού κέρ¬ 
δους που περιλαμβάνεται σε ειδικό πίνακα ο οποίος 
καταρτίζεται με αποφάσεις του Υπουργού Οικονομικών 
που δημοσιεύονται στην Εφημερίδα της Κυβερνήσεως, 
προσαυξημένο κατά πενήντα τοις εκατό (50%). Στην 


περίπτωση που για κάποια δραστηριότητα δεν έχει προ- 
βλεφθεί μοναδικός συντελεστής καθαρού κέρδους στον 
ανωτέρω πίνακα, θα έχει εφαρμογή ο μέσος όρος των 
συντελεστών της κατηγορίας του πίνακα στην οποία 
θα εντασσόταν η δραστηριότητα αυτή προσαυξημένος 
κατά πενήντα τοις εκατό (50%). 

Στα κατά τα ανωτέρω ακαθάριστα έσοδα δεν συμπε- 
ριλαμβάνονται τα ακόλουθα ποσά εσόδων: 

αα) Οι τόκοι από συναλλακτικές πράξεις, με εξαίρεση 
τους τόκους της περίπτωσης η' της παραγράφου 3 του 
άρθρου 28, που αποτελούν εισόδημα από επιχειρηματική 
δραστηριότητα. 

ββ) Η αυτόματη υπερτίμηση κεφαλαίου της επιχεί¬ 
ρησης. 

γγ) Τα ποσά που έχουν εισπραχθεί από επισφαλείς 
απαιτήσεις που έχουν αποσβεστεί, εφόσον είχαν γίνει 
δεκτές από τον προϊστάμενο της δημόσιας οικονομικής 
υπηρεσίας κατά τον προσδιορισμό του φορολογούμε¬ 
νου εισοδήματος. 

δδ) Τα ποσά που έχουν εισπραχθεί από φόρους, τέλη 
και εισφορές της επιχείρησης, εφόσον είχαν καταβληθεί 
αχρεωστήτως και είχαν γίνει δεκτά από τον προϊστά¬ 
μενο της δημόσιας οικονομικής υπηρεσίας κατά τον 
προσδιορισμό του φορολογούμενου εισοδήματος. 

Τα ποσά των πιο πάνω υποπεριπτώσεων αα' έως δδ' 
προστίθενται στο καθαρό κέρδος της επιχείρησης, το 
οποίο προκύπτει από την εφαρμογή του μοναδικού συ¬ 
ντελεστή καθαρού κέρδους. 

Αν από τα στοιχεία που προσκομίζει ο φορολογού¬ 
μενος προκύπτει αποδεδειγμένα, ότι, από γεγονότα 
ανώτερης βίας, το πραγματικό κέρδος είναι κατώτερο 
από αυτό που προσδιορίζεται με την εφαρμογή του μο¬ 
ναδικού συντελεστή καθαρού κέρδους, το κέρδος αυτό 
μπορεί να καθορίζεται με χρήση κατώτερου συντελεστή, 
όχι όμως κατώτερου από το μηδέν. 

Εξαιρετικά, σε περιπτώσεις μερικής ή ολικής κατα¬ 
στροφής της επιχείρησης και των βιβλίων και στοιχείων 
από πυρκαγιά, σεισμό, πλημμύρα ή θεομηνία, μπορεί να 
αναγνωρισθεί αρνητικός συντελεστής μέχρι ποσοστό 
πέντε τοις εκατό (5%) επί των ακαθάριστων εσόδων 
των ανέλεγκτων χρήσεων. Στις περιπτώσεις αυτές, 
ανεξάρτητα από την κατηγορία βιβλίων, το σχετικό αί¬ 
τημα της επιχείρησης κρίνεται από την επιτροπή της 
παραγράφου 1 του άρθρου 88, εφαρμοζομένων ανάλογα 
των οριζόμενων στις διατάξεις των παραγράφων 6 και 
7 του ίδιου άρθρου.» 

2. Οι διατάξεις του άρθρου 42 του Κ.Φ.Ε. καταργού- 
νται για εισοδήματα που αποκτώνται από 1η Ιανουάριου 
2014 και μετά. 

3. Οι διατάξεις του άρθρου 43 του Κ.Φ.Ε. καταργούνται 
για εισοδήματα που αποκτώνται από 1η Ιανουάριου 2014. 

4. Οι διατάξεις του άρθρου 44 του Κ.Φ.Ε. καταργούνται 
για εισοδήματα που αποκτώνται από 1η Ιανουάριου 2014. 

Άρθρο 5 

Κέρδη από μεταβιβάσεις ακινήτων 

1. Το άρθρο 33 του Κ.Φ.Ε. αντικαθίσταται ως εξής: 

«Άρθρο 33 

Κέρδη υπεραξίας κεφαλαίου που προκύπτουν 
από τη μεταβίβαση ακινήτων 

1. Επί ακινήτου ή ιδανικού μεριδίου αυτού ή εμπράγ¬ 
ματου δικαιώματος επί ακινήτου ή ιδανικού μεριδίου 
αυτού που αποκτάται με οποιαδήποτε αιτία μετά την 

1.1.2013 και μετά την κτήση του μεταβιβάζεται περαιτέ¬ 
ρω με επαχθή αιτία, ο μεταβιβάζων υπόκειται σε φόρο 
που υπολογίζεται στη διαφορά μεταξύ της τιμής κτή¬ 
σης αυτού και της τιμής πώλησής του. Ως κτήση του 
ακινήτου νοείται η αγορά ή η με άλλη αιτία κτήση του, 
ανεξάρτητα από τη μεταγραφή της. 

2. Στην έννοια του όρου μεταβίβαση για την εφαρμογή 
του παρόντος περιλαμβάνονται: 

α) η μεταβίβαση της πλήρους ή ψιλής κυριότητας, 
καθώς και η μεταβίβαση υπό αναβλητική ή διαλυτική 
αίρεση ή με τον όρο της εξώνησης, 
β) η σύσταση επικαρπίας, οίκησης ή άλλης δουλείας 
των άρθρων 1188 έως 1191 του Αστικού Κώδικα, 
γ) η παραίτηση από την κυριότητα ακινήτου ή από 
εμπράγματο δικαίωμα επί ακινήτου, 
δ) η σύσταση, η απόσβεση ή η μεταβίβαση μαζί με το 
δεσπόζον ακίνητο πραγματικής δουλείας των άρθρων 
1118 έως 1141 του Αστικού Κώδικα, 
ε) η μεταβίβαση του τίτλου μεταφοράς συντελεστή 
δόμησης, 

στ) η παραχώρηση του δικαιώματος αποκλειστικής 
χρήσης επί κοινόκτητων κυρίων, βοηθητικών ή ειδικών 
χώρων κτισμάτων ή επί κοινόκτητου τμήματος οικο¬ 
πέδου, 

ζ) η ανάκληση απαλλοτρίωσης, η οποία έχει συντε- 
λεστεί υπέρ προσώπου υποκείμενου στο φόρο του πα¬ 
ρόντος άρθρου, 

η) η εκποίηση ακινήτου συνεπεία εκούσιου ή δικαστι¬ 
κού πλειστηριασμού. 

3. Δεν υπάγονται σε φόρο: 

α) οι περιπτώσεις α', β', γ' και δ' της παραγράφου 3 
του άρθρου 2 του α.ν. 1521/1950 (Α' 245), 
β) η επικύρωση ανώμαλων δικαιοπραξιών, 
γ) η αυτούσια διανομή ή συνένωση ακινήτων. 

4. Ως τιμή κτήσης του ακινήτου ή του εμπράγματου 
επ' αυτού δικαιώματος λαμβάνεται η αξία αυτού κατά 
το χρόνο απόκτησής του, όπως προσδιορίζεται στο 
άρθρο 41 παράγραφοι 1, 2, 3 εδάφιο α' και 4 έως 7 και 
στο άρθρο 41α παράγραφοι 1, 2 και 4 έως 10 του ν. 
1249/1982 (Α' 42), όπου εφαρμόζεται το σύστημα αντι¬ 
κειμενικού προσδιορισμού, και στην παράγραφο 2 του 
άρθρου 3 του α.ν. 1521/1950 στις λοιπές περιπτώσεις ή 
το αναγραφόμενο στο συμβόλαιο τίμημα εφόσον αυτό 
είναι μεγαλύτερο. 

5. Ως τιμή πώλησης του ακινήτου ή του εμπράγματου 
επ' αυτού δικαιώματος λαμβάνεται η αξία αυτού κατά 
το χρόνο μεταβίβασής του, ανεξάρτητα από τη μετα¬ 
γραφή της πράξης μεταβίβασης, όπως προσδιορίζεται 
στο άρθρο 41 παράγραφοι 1, 2, 3 εδάφιο α' και 4 έως 7 
και στο άρθρο 41α παράγραφοι 1, 2 και 4 έως 10 του ν. 
1249/1982 (Α' 42), όπου εφαρμόζεται το σύστημα αντι¬ 
κειμενικού προσδιορισμού και στην παράγραφο 2 του 
άρθρου 3 του α.ν. 1521/1950 στις λοιπές περιπτώσεις ή το 
αναγραφόμενο στο συμβόλαιο τίμημα εφόσον αυτό εί¬ 
ναι μεγαλύτερο. Σε περίπτωση μεταβίβασης ακινήτου ή 
εμπράγματου επ' αυτού δικαιώματος, το οποίο μετά την 
κτήση του εντάχθηκε σε σύστημα αντικειμενικού προσ¬ 
διορισμού της αξίας του, ως τιμή πώλησης λαμβάνεται 
η αξία που προσδιορίζεται με βάση το σύστημα αυτό ή 
το δηλούμενο τίμημα, εφόσον αυτό είναι μεγαλύτερο. 

6. Η διαφορά μεταξύ της τιμής κτήσης και της τιμής 
πώλησης του ακινήτου, η οποία υποβάλλεται σε φόρο, 
λαμβάνεται αποπληθωρισμένη με την εφαρμογή των 
ακόλουθων συντελεστών παλαιότητας: 


Έτη διακράτησης 

Συντελεστής παλαιότητας 

Από 1 έως 5 

0,90 

Πάνω από 5 έως 10 

0,80 

Πάνω από 10 έως 15 

0,75 

Πάνω από 15 έως 20 

0,70 

Πάνω από 20 έως 25 

0,65 

Πάνω από 25 

0,60 


7. Σε περιπτώσεις κτήσης του ακινήτου αιτία θανά¬ 
του, δωρεάς ή γονικής παροχής, ως χρόνος απόκτησης 
για τον προσδιορισμό του φόρου θεωρείται ο χρόνος 
επαγωγής της κληρονομιάς ή ο χρόνος κατάρτισης του 
συμβολαίου δωρεάς ή γονικής παροχής, έστω και αν 
συντρέχει νόμιμος λόγος μετάθεσης του χρόνου γένε¬ 
σης της φορολογικής ενοχής. 

8. Για τον καθορισμό της αξίας της ψιλής κυριότητας, 
της επικαρπίας, της οίκησης, της περιορισμένης προ¬ 
σωπικής δουλείας ή της πραγματικής δουλείας επί ακι¬ 
νήτου εφαρμόζονται οι διατάξεις των άρθρων 15,16 και 
της περίπτωσης δ' της παραγράφου 1 του άρθρου 40 
του Κώδικα Φορολογίας Κληρονομιών, Δωρεών, Γονικών 
Παροχών, Προικών και Κερδών από Λαχεία, ο οποίος 
κυρώθηκε με το άρθρο πρώτο του ν. 2961/2001 (Α' 266). 

9. Τα κέρδη υπεραξίας κεφαλαίου που προκύπτουν 
από τη μεταβίβαση ακινήτων φορολογούνται με συ¬ 
ντελεστή είκοσι τοις εκατό (20%) με εξάντληση της 
φορολογικής υποχρέωσης. 

10. Στο φόρο του παρόντος άρθρου δεν υπόκεινταί: 

α) Το κέρδος που πραγματοποιείται από εμπορική 

δραστηριότητα αγοροπωλησίας ακινήτων, σύμφωνα 
με τα οριζόμενα στις περιπτώσεις α' και β' της παρα¬ 
γράφου 3 του άρθρου 28, καθώς και οι υπόχρεοι της 
παραγράφου 1 του άρθρου 34. 

β) Το κέρδος που πραγματοποιείται από την πώληση 
ακινήτου, παγίου περιουσιακού στοιχείου, νομικού προ¬ 
σώπου το οποίο φορολογείται σύμφωνα με τις διατάξεις 
της παραγράφου 1 του άρθρου 10. 

γ) Το κέρδος μέχρι εικοσιπέντε χιλιάδες (25.000) ευρώ 
που πραγματοποιείται από μεταβίβαση ακινήτου και 
εφόσον το ακίνητο αυτό έχει διακρατηθεί, για διάστημα 
τουλάχιστον πέντε (5) ετών. Η εξαίρεση του προηγουμέ¬ 
νου εδαφίου δεν ισχύει για φυσικά πρόσωπα τα οποία 
πραγματοποιούν πέραν της μίας (1) μεταβίβασης εντός 
της ως άνω περιόδου διακράτησης. 

11. Με απόφαση του Υπουργού Οικονομικών καθορί¬ 
ζονται τα έντυπα προσδιορισμού των αξιών και οι δια¬ 
δικασίες για την εφαρμογή του άρθρου αυτού.» 

Άρθρο 6 

Παρακράτηση φόρου 

1. Η ισχύς των διατάξεων της παραγράφου 9 του άρ¬ 
θρου 14 του Κ.Φ.Ε. παρατείνεται μέχρι και το οικονομικό 
έτος 2014. 

2. Η παράγραφος 1 του άρθρου 54 του Κ.Φ.Ε. αντικα¬ 
θίσταται ως εξής: 

«1. Στα μερίσματα ή κέρδη που κεφαλαιοποιούν ή 
διανέμουν οι ημεδαπές ανώνυμες εταιρείες, σε φυσι¬ 
κά ή νομικά πρόσωπα, ημεδαπά ή αλλοδαπά, ενώσεις 
προσώπων ή ομάδες περιουσίας, ενεργείται παρακρά- 

τηση φόρου με συντελεστή δέκα τοις εκατό (10%). Οι 
διατάξεις του προηγούμενου εδαφίου εφαρμόζονται 
ανάλογα και για τα κέρδη που κεφαλαιοποιούν ή δια¬ 
νέμουν οι ημεδαπές ανώνυμες εταιρείες με τη μορφή 
προμερισμάτων σε φυσικά ή νομικά πρόσωπα, ημεδαπά 
ή αλλοδαπά, ενώσεις προσώπων ή ομάδες περιουσίας, 
ανεξάρτητα αν η καταβολή τους γίνεται σε μετρητά 
ή μετοχές. 

Με την παρακράτηση αυτή εξαντλείται η φορολογική 
υποχρέωση των δικαιούχων για τα πιο πάνω εισοδή¬ 
ματα. 

Όταν ημεδαπή ανώνυμη εταιρεία προβαίνει σε διανο¬ 
μή κερδών και στα έσοδά της περιλαμβάνονται έσοδα 
από τη συμμετοχή της σε άλλο νομικό πρόσωπο της 
παραγράφου 1 του άρθρου 101 και της παραγράφου 
4 του άρθρου 2 που τηρούν διπλογραφικά βιβλία, για 
τα οποία έχει παρακρατηθεί φόρος, από το φόρο που 
υποχρεούται να αποδώσει με τη δήλωση που ορίζεται 
από τις διατάξεις της παραγράφου 6 του άρθρου 54, 
αφαιρείται το μέρος του φόρου που έχει ήδη παρα¬ 
κρατηθεί σε βάρος της και αναλογεί στα διανεμόμενα 
από την ίδια κέρδη τα οποία προέρχονται από τις πιο 
πάνω συμμετοχές. Οι διατάξεις του πρώτου εδαφίου 
δεν εφαρμόζονται όταν τα κέρδη καταβάλλονται σε 
εταιρεία άλλου κράτους - μέλους της ΕυρωπαϊκήςΈνω- 
σης, της οποίας η καταβάλλουσα τα κέρδη ημεδαπή 
ανώνυμη εταιρία είναι θυγατρική, εφόσον συντρέχουν οι 
προϋποθέσεις του άρθρου 11 του ν. 2578/1998. Ο φόρος 
που έχει παρακρατηθεί σε βάρος του νομικού προσώ¬ 
που του προηγούμενου εδαφίου επιστρέφεται σε αυτό 
κατά το μέρος που αναλογεί στα κέρδη που διανέμει 
σε εταιρεία άλλου κράτους - μέλους της Ευρωπαϊκής 
Ένωσης, εφόσον τηρούνται οι προϋποθέσεις του προη¬ 
γούμενου εδαφίου. Επίσης, επιστρέφεται ο φόρος που 
έχει παρακρατηθεί σε βάρος της ανώνυμης εταιρείας 
κατά το μέρος που αναλογεί στα μερίσματα που δια¬ 
νέμει προς το Δημόσιο. 

Οι διατάξεις της παραγράφου αυτής εφαρμόζονται 
ανάλογα και για τα διανεμόμενα ή κεφαλαιοποιούμενα 
κέρδη προηγουμένων χρήσεων.» 

3. Η παράγραφος 3 του άρθρου 54 του Κ.Φ.Ε. αντι¬ 
καθίσταται ως εξής: 

«3. Στα μερίσματα που εισπράττει φυσικό πρόσωπο, 
κάτοικος Ελλάδας, από αλλοδαπή ανώνυμη εταιρεία 
ενεργείται παρακράτηση φόρου με συντελεστή δέκα 
τοις εκατό (10%). Με την παρακράτηση αυτή εξαντλείται 
η φορολογική υποχρέωση του δικαιούχου για τα πιο 
πάνω εισοδήματα.» 

4. Η παράγραφος 4 του άρθρου 54 του Κ.Φ.Ε. αντι¬ 
καθίσταται ως εξής: 

«4. Στα εισοδήματα της περίπτωσης η' της παραγρά¬ 
φου 1 του άρθρου 24 ενεργείται παρακράτηση φόρου 
με συντελεστή είκοσι τοις εκατό (20%). Με την παρα¬ 
κράτηση του φόρου αυτού εξαντλείται η φορολογική 
υποχρέωση των υπόχρεων του άρθρου 2, καθώς και των 
υπόχρεων της παραγράφου 2 του άρθρου 101.» 

5. α. Το δεύτερο εδάφιο της παραγράφου 5 του άρ¬ 
θρου 54 του Κώδικα Φορολογίας Εισοδήματος αντικα¬ 
θίσταται ως εξής: 

«Εξαιρετικά, για αμοιβές μελών Διοικητικού Συμβουλί¬ 
ου και τόκους από ιδρυτικούς τίτλους και προνομιούχες 
μετοχές, που καταβάλλονται από 1.1.2009 και μετά και 


εκπίπτουν σύμφωνα με τις διατάξεις των περιπτώσεων 
α’, β’ και γ’ της παραγράφου 6 του άρθρου 105 από τα 
ακαθάριστα έσοδα, καθώς και για τα εισοδήματα των 
παραγράφων 2 και 5 του άρθρου 25, ενεργείται πα¬ 
ρακράτηση με συντελεστή σαράντα τοις εκατό (40%). 

Οι διατάξεις του προηγούμενου εδαφίου εφαρμόζο¬ 
νται και για τις αμοιβές ή τα ποσοστά κερδών που δια¬ 
νέμονται από τα κέρδη που κεφαλαιοποιούν ή διανέμουν 
οι ημεδαπές ανώνυμες εταιρείες σε μέλη Διοικητικού 
Συμβουλίου ή στο εργατοϋπαλληλικό προσωπικό υπό 
οποιαδήποτε μορφή (όοηυε).» 

β. Στην περίπτωση στ' της παραγράφου 6 του άρθρου 
54 του Κ.Φ.Ε. προστίθεται νέο εδάφιο ως εξής: 

«Σε περίπτωση που δεν μεσολαβεί ημεδαπό πιστωτικό 
ίδρυμα, ο δικαιούχος του εισοδήματος αποδίδει ο ίδιος 
τον οφειλόμενο φόρο εφάπαξ με υποβολή δήλωσης, 
μέσα στον επόμενο μήνα από αυτόν εντός του οποίου 
έγινε στην αλλοδαπή η καταβολή ή η πίστωση.» 

6. Το πρώτο εδάφιο της περίπτωσης α' της παραγρά¬ 
φου 1 του άρθρου 55 του Κ.Φ.Ε. αντικαθίσταται ως εξής: 

«Στα εισοδήματα που αναφέρονται στην περίπτωση 
στ' της παραγράφου 3 του άρθρου 28 με συντελεστή 
σαράντα τοις εκατό (40%).» 

7. Η περίπτωση δ' της παραγράφου 1 του άρθρου 55 
του Κ.Φ.Ε. αντικαθίσταται ως εξής: 

«δ) Στα κέρδη που διανέμουν οι συνεταιρισμοί ή οι 
ημεδαπές εταιρείες περιορισμένης ευθύνης ή οι ιδι¬ 
ωτικές κεφαλαιουχικές εταιρείες σε φυσικά ή νομικά 
πρόσωπα, ημεδαπά ή αλλοδαπά, ενώσεις προσώπων ή 
ομάδες περιουσίας, ενεργείται παρακράτηση φόρου με 
συντελεστή δέκα τοις εκατό (10%). Με την παρακράτηση 
αυτή εξαντλείται η φορολογική υποχρέωση των δικαι¬ 
ούχων για τα πιο πάνω εισοδήματα. Για την απόδοση 
του φόρου εφαρμόζονται οι διατάξεις της περίπτωσης 
ζ' της παραγράφου 6 του άρθρου 54. 

Όταν συνεταιρισμός ή ημεδαπή εταιρεία περιορισμέ¬ 
νης ευθύνης ή ιδιωτική κεφαλαιουχική εταιρεία προ¬ 
βαίνει σε διανομή κερδών και στα έσοδά της περιλαμ¬ 
βάνονται έσοδα από τη συμμετοχή της σε άλλο νομικό 
πρόσωπο της παραγράφου 1 του άρθρου 101 και της 
παραγράφου 4 του άρθρου 2 που τηρούν διπλογραφικά 
βιβλία, για τα οποία έχει παρακρατηθεί φόρος, από το 
φόρο που υποχρεούται να αποδώσει με τη δήλωση που 
προβλέπεται στην περίπτωση αυτή, αφαιρείται το μέρος 
του φόρου που έχει ήδη παρακρατηθεί σε βάρος της και 
αναλογεί στα διανεμόμενα από τα πιο πάνω πρόσωπα 
κέρδη τα οποία προέρχονται από τις συμμετοχές τους 
αυτές. Οι διατάξεις του πρώτου εδαφίου δεν εφαρμό¬ 
ζονται όταν τα κέρδη καταβάλλονται σε εταιρεία άλλου 
κράτους - μέλους της Ευρωπαϊκής Ένωσης, της οποίας 
είναι θυγατρική, η καταβάλλουσα τα κέρδη ημεδαπή 
εταιρεία περιορισμένης ευθύνης, εφόσον συντρέχουν οι 
προϋποθέσεις του άρθρου 11 του ν. 2578/1998. Ο φόρος 
που έχει παρακρατηθεί σε βάρος της εταιρείας περιο¬ 
ρισμένης ευθύνης επιστρέφεται σε αυτήν κατά το μέρος 
που αναλογεί στα κέρδη που διανέμει σε εταιρεία άλλου 
κράτους - μέλους της Ευρωπαϊκής Ένωσης, εφόσον τη¬ 
ρούνται οι προϋποθέσεις του προηγούμενου εδαφίου. 

Οι διατάξεις της παραγράφου αυτής εφαρμόζονται 
ανάλογα και για τα διανεμόμενα ή κεφαλαιοποιούμενα 
κέρδη προηγουμένων χρήσεων.» 

8. Η περίπτωση η' της παραγράφου 1 του άρθρου 55 
του Κ.Φ.Ε.αντικαθίσταται ως εξής: 

«η) Στα κέρδη που εισπράττει φυσικό πρόσωπο, κά¬ 
τοικος Ελλάδας, από αλλοδαπή εταιρεία περιορισμένης 
ευθύνης ενεργείται παρακράτηση φόρου, με συντελεστή 
δέκα τοις εκατό (10%). Με την παρακράτηση αυτή εξα¬ 
ντλείται η φορολογική υποχρέωση του δικαιούχου για 
τα πιο πάνω εισοδήματα. Υπόχρεος σε παρακράτηση 
φόρου είναι αυτός που ενεργεί στην Ελλάδα την κατα¬ 
βολή τους. Ειδικά για τα κέρδη που εισπράττει φυσικό 
πρόσωπο, κάτοικος Ελλάδας, από αλλοδαπή εταιρεία 
περιορισμένης ευθύνης και τα οποία παραμένουν στην 
αλλοδαπή, ο δικαιούχος του εισοδήματος αποδίδει ο 
ίδιος τον οφειλόμενο φόρο εφάπαξ με την υποβολή 
δήλωσης, μέσα στον επόμενο μήνα από αυτόν εντός του 
οποίου έγινε στην αλλοδαπή η καταβολή ή πίστωση.» 

9. Τα τρία πρώτα εδάφια της παραγράφου 1 του 
άρθρου 58 του Κ.Φ.Ε. αντικαθίστανται ως εξής: 

«Στο εισόδημα από αμοιβές ελευθέριου επαγγέλματος 
ενεργείται παρακράτηση φόρου με συντελεστή είκοσι 
τοις εκατό (20%) στο ακαθάριστο ποσό των αμοιβών αυ¬ 
τών εφόσον η συναλλαγή υπερβαίνει τα τριακόσια (300) 
ευρώ. Ο φόρος παρακρατείται από τους φορείς της 
Γενικής Κυβέρνησης, κοινωφελή ιδρύματα, οργανισμούς 
και επιχειρήσεις κοινής ωφελείας, δημόσιες επιχειρή¬ 
σεις, τράπεζες και πιστωτικά ιδρύματα ή πιστωτικούς 
οργανισμούς, συνεταιρισμούς και ενώσεις τους, συλλό¬ 
γους γενικά και ενώσεις προσώπων ανεξάρτητα από 
το σκοπό τους, καθώς και από επιχειρήσεις και ελεύ¬ 
θερους επαγγελματίες που τηρούν απλογραφικά και 
διπλογραφικά βιβλία, κατά την καταβολή των αμοιβών, 
ανεξαρτήτως του εκδιδόμενου στοιχείου που ορίζεται 
από τον Κώδικα Φορολογικής Απεικόνισης Συναλλαγών. 

Επίσης, οι υπόχρεοι του προηγούμενου εδαφίου, όταν 
για την επαγγελματική τους εξυπηρέτηση ή για την 
εκτέλεση του σκοπού τους καταβάλλουν σε τρίτους, 
προμήθειες, μεσιτείες, αμοιβές ή κάθε είδους άλλες 
παροχές μη έμμισθης υπηρεσίας, ενοίκια αυτοκινήτων, 
μηχανημάτων ή άλλων κινητών πραγμάτων, εφόσον σε 
αυτές τις περιπτώσεις δεν ορίζεται από τον Κώδικα 
Φορολογικής Απεικόνισης Συναλλαγών η έκδοση στοι¬ 
χείου από το δικαιούχο των αμοιβών αυτών, οφείλουν 
να παρακρατούν κατά την καταβολή της αμοιβής φόρο, 
ο οποίος υπολογίζεται με συντελεστή είκοσι τοις εκατό 
(20%) στο ακαθάριστο ποσό αυτής. Τα οριζόμενα στο 
προηγούμενο εδάφιο ισχύουν και για τα φυσικά πρόσω¬ 
πα που δεν είναι υπόχρεοι απεικόνισης συναλλαγών κατ’ 
εφαρμογή της παραγράφου 2 του άρθρου 3 του Κώδικα 
Φορολογικής Απεικόνισης Συναλλαγών (ν. 4093/2012).» 

10. Στο τελευταίο εδάφιο της παραγράφου 1 του άρ¬ 
θρου 114 του Κ.Φ.Ε. οι λέξεις «και οι ημεδαπές εταιρείες 
περιορισμένης ευθύνης» αντικαθίστανται με τις λέξεις 
«,οι ημεδαπές εταιρείες περιορισμένης ευθύνης και οι 
ιδιωτικές κεφαλαιουχικές εταιρίες». 

11. Ο συντελεστής που προβλέπεται από τις διατάξεις 
του δεύτερου εδαφίου της παραγράφου 2 του άρθρου 
114 του Κ.Φ.Ε. μειώνεται από σαράντα τοις εκατό (40%) 
σε τριάντα τρία τοις εκατό (33%). 

12. Στο τέλος της παραγράφου 2 του άρθρου 114 του 
Κ.Φ.Ε. προστίθεται νέο εδάφιο που έχει ως εξής: 

«Όταν δικαιούχος του εισοδήματος από κινητές αξίες, 
με εξαίρεση τα μερίσματα, είναι φυσικό πρόσωπο κά¬ 
τοικος αλλοδαπής, η παρακράτηση φόρου ενεργείται 
με συντελεστή είκοσι τοις εκατό (20%).» 

13. Στην περίπτωση δ' της παραγράφου 3 του άρθρου 
114 του Κ.Φ.Ε., οι λέξεις «του παρόντος άρθρου» αντικα¬ 
θίστανται με τις λέξεις «της παραγράφου αυτής». 


14. Στην περίπτωση ε' της παραγράφου 3 του άρθρου 
114 του Κ.Φ.Ε. οι λέξεις «Υπουργού Οικονομίας και Οικο¬ 
νομικών» και «στο άρθρο αυτό» αντικαθίστανται με τις 
λέξεις «Υπουργού Οικονομικών» και «στην παράγραφο 
αυτή», αντίστοιχα. 

15. Η περίπτωση α' της παραγράφου 1 του άρθρου 57 
του Κ.Φ.Ε. αντικαθίσταται ως εξής: 

«α) Με βάση την κλίμακα μισθωτών - συνταξιούχων 
της παραγράφου 1 και την παράγραφο 2 του άρθρου 
9, στους αμειβόμενους με μηνιαίο μισθό, τους συνταξι¬ 
ούχους και τους αμειβόμενους με ημερομίσθιο, οι οποί¬ 
οι παρέχουν υπηρεσίες με σχέση μίσθωσης εργασίας 
πάνω από ένα έτος στον ίδιο εργοδότη ή με σχέση 
μίσθωσης εργασίας αορίστου χρόνου, μετά από προ¬ 
ηγούμενη αναγωγή του μισθού ή της σύνταξης ή του 
ημερομισθίου ή της αμοιβής που ορίζεται με άλλη βάση, 
σε ετήσιο καθαρό εισόδημα.» 

16. Στο τέλος της περίπτωσης β' της παραγράφου 7 
του άρθρου 54 του Κ.Φ.Ε. προστίθεται νέο εδάφιο που 
έχει ως εξής: 

«Από το συνολικό ποσό του φόρου που αναλογεί και 
πρέπει να αποδοθεί, εκπίπτει ο φόρος που αποδεδειγ¬ 
μένα έχει παρακρατηθεί από τα φυσικά πρόσωπα σε 
κράτος με το οποίο η Ελλάδα έχει θέσει σε ισχύ Σ.Α.Δ.Φ. 
για το εισόδημα που προέκυψε σε αυτό και μέχρι του 
ποσού του φόρου που αναλογεί για το εισόδημα αυτό 
στην Ελλάδα, εφόσον ο φόρος που παρακρατήθηκε 
στο άλλο κράτος ορίζεται στις διατάξεις της Σ.Α.Δ.Φ..» 

Άρθρο 7 

Λοιπές ρυθμίσεις φορολογίας εισοδήματος 

1. Στις περιπτώσεις ε' και ζ' της παραγράφου 1 και στο 
πρώτο εδάφιο της παραγράφου 2 του άρθρου 7 του 
Κ.Φ.Ε. διαγράφονται οι λέξεις «από διανοητική καθυστέ¬ 
ρηση ή φυσική αναπηρία ή ψυχική πάθηση». 

2. Στο τελευταίο εδάφιο της περίπτωσης ε' της παρα¬ 
γράφου 1 του άρθρου 16 του Κ.Φ.Ε. διαγράφονται οι λέ¬ 
ξεις «από διανοητική καθυστέρηση ή φυσική αναπηρία». 

3. α. Στα ποσά που καταβάλλονται στους δικαιούχους 
και κατά το μέρος που αντιστοιχεί στα ασφάλιστρα που 
έχει καταβάλλει η επιχείρηση στο πλαίσιο ομαδικών 
ασφαλιστηρίων συμβολαίων ζωής του προσωπικού της, 
διενεργείται παρακράτηση φόρου ως εξής: 

αα) με συντελεστή δέκα τοις εκατό (10%) για εφά¬ 
παξ καταβαλλόμενα ποσά μέχρι και σαράντα χιλιάδες 
(40.000) ευρώ, 

ββ) με συντελεστή είκοσι τοις εκατό (20%) για εφάπαξ 
καταβαλλόμενα ποσά κατά το μέρος που υπερβαίνουν 
το ποσό των σαράντα χιλιάδων (40.000) ευρώ, 

γγ) με συντελεστή δεκαπέντε τοις εκατό (15%) για 
κάθε περιοδικά καταβαλλόμενη παροχή. 

β. Οι συντελεστές των υποπεριπτώσεων αα, ββ και 
γγ αυξάνονται κατά 50% σε περίπτωση είσπραξης από 
το δικαιούχο ποσού πρόωρης εξαγοράς. Δεν θεωρείται 
πρόωρη εξαγορά κάθε καταβολή που πραγματοποιείται 
σε εργαζόμενο ο οποίος έχει θεμελιώσει συνταξιοδοτικό 
δικαίωμα ή έχει υπερβεί το 60ό έτος της ηλικίας του. 

γ. Ο φόρος που προκύπτει από τις διατάξεις των 
προηγούμενων παραγράφων παρακρατείται κατά την 
πληρωμή από τις ασφαλιστικές εταιρίες. Για την από¬ 
δοση του φόρου αυτού εφαρμόζονται οι διατάξεις της 
παραγράφου 3 του άρθρου 60 του Κ.Φ.Ε.. Με την πα- 

ρακράτηση αυτού του φόρου εξαντλείται η φορολογική 
υποχρέωση από το φόρο εισοδήματος των δικαιούχων 
για τα ποσά αυτά. 

4. Η ισχύς του δεύτερου εδαφίου της παραγράφου 3 
του άρθρου 46 του Κ.Φ.Ε., όπως αυτό προστέθηκε με 
τις διατάξεις της παραγράφου 11 του άρθρου 4 του ν. 
4038/ 2012 (Α'14), παρατείνεται και για τις ανείσπρακτες 
δεδουλευμένες αποδοχές της διαχειριστικής χρήσης 
του 2012. 

5. Η παράγραφος 1 του άρθρου 19 του Κ.Φ.Ε. αντικα¬ 
θίσταται ως εξής: 

«1. Η διαφορά του εισοδήματος που δηλώθηκε από τον 
φορολογούμενο, τη σύζυγό του και τα πρόσωπα που 
τους βαρύνουν ή προσδιορίστηκε από τον προϊστάμενο 
της δημόσιας οικονομικής υπηρεσίας και της συνολικής 
ετήσιας δαπάνης τους, των άρθρων 16 και 17, προσαυ¬ 
ξάνει τα εισοδήματα που δηλώνονται ή προσδιορίζονται 
από τον προϊστάμενο της δημόσιας οικονομικής υπηρε¬ 
σίας κατά το ίδιο οικονομικό έτος, του φορολογούμενου 
ή της συζύγου του της πηγής από την οποία δηλώνονται 
τα μεγαλύτερα εισοδήματα και, αν δεν δηλώνεται εισό¬ 
δημα από καμία κατηγορία, η διαφορά αυτή λογίζεται 
εισόδημα από μισθωτές υπηρεσίες.» 

6. Η τέταρτη περίπτωση της υποπαραγράφου ΙΑ.2 
της παραγράφου ΙΑ του ν. 4093/2012 αντικαθίσταται 
ως εξής: 

«Το ενιαίο επίδομα στήριξης τέκνων καθορίζεται ανά¬ 
λογα με τον αριθμό των εξαρτώμενων τέκνων σε σα¬ 
ράντα (40) ευρώ ανά μήνα για κάθε εξαρτώμενο τέκνο.» 

7. Θεσπίζεται ειδικά για τα εξαρτώμενα τέκνα από το 
τρίτο τέκνο και πάνω, ειδικό επίδομα τριτέκνων και πο¬ 
λυτέκνων το οποίο ορίζεται σε πεντακόσια (500) ευρώ 
κατ' έτος για κάθε τέκνο, εφόσον το οικογενειακό εισό¬ 
δημα είναι μέχρι σαράντα πέντε χιλιάδες (45.000) ευρώ. 

Άρθρο 8 

Υποχρεώσεις και δικαιώματα 
φορολογούμενων - υπηρεσιών 

1. Η παράγραφος 1 του άρθρου 61 του Κ.Φ.Ε αντικα¬ 
θίσταται ως εξής: 

«1. Κάθε φυσικό πρόσωπο για το οποίο συντρέχουν 
οι προϋποθέσεις του άρθρου 2, ανεξάρτητα από το αν 
υπόκειται ή όχι σε φόρο, έχει υποχρέωση να υποβάλει 
δήλωση εφόσον έχει συμπληρώσει το δέκατο όγδοο 
(18ο) έτος της ηλικίας του, με την επιφύλαξη των δια¬ 
τάξεων του άρθρου 5. Εξαιρετικά, υποχρέωση υποβο¬ 
λής δήλωσης έχει οποιοσδήποτε, εφόσον προσκληθεί 
γι' αυτό εγγράφως από τον αρμόδιο προϊστάμενο της 
δημόσιας οικονομικής υπηρεσίας. Στην περίπτωση αυτή 
ο καλούμενος υποχρεούται να υποβάλει τις οικείες δη¬ 
λώσεις μέσα στην προθεσμία τριάντα (30) ημερών από 
την ημερομηνία της επίδοσης σε αυτόν της οικείας 
πρόσκλησης. 

Υπόχρεοι για υποβολή δήλωσης είναι όσοι δηλώνουν 
κάτοικοι εξωτερικού για το εισόδημα που προκύπτει 
στην Ελλάδα ή υπάγονται στις διατάξεις των άρθρων 
16 και 17 του Κ.Φ.Ε., ανεξάρτητα αν εμπίπτουν στην 
απαλλαγή της περίπτωσης η' του άρθρου 18 του Κ.Φ.Ε.. 

Παράλειψη του υπόχρεου να επιδώσει μέχρι το τέ¬ 
λος του οικείου οικονομικού έτους δήλωση, στην οποία 
αναγράφεται η ζημία που προέκυψε στο ίδιο οικονομικό 
έτος, του στερεί το δικαίωμα συμψηφισμού, που ορίζεται 
από την παράγραφο 3 του άρθρου 4. 


Αν ο φορολογούμενος κατοικεί στην αλλοδαπή, υπό¬ 
χρεοι σε υποβολή δήλωσης είναι αλληλεγγύως με αυ¬ 
τόν, οι αντιπρόσωποι ή οι πράκτορές του στην Ελλάδα.» 

2. Το δεύτερο εδάφιο της παραγράφου 1 του άρθρου 
62 του Κ.Φ.Ε. αντικαθίσταται ως εξής: 

«Με τη χρήση σύγχρονων ηλεκτρονικών μεθόδων και 
δικτυακών υποδομών γίνεται υποχρεωτικά η υποβολή 
από κάθε υπόχρεο που ασκεί επιχείρηση ή επάγγελ¬ 
μα, καθώς και από κάθε άλλο υπόχρεο του οποίου η 
δήλωση υποβάλλεται από εξουσιοδοτημένο λογιστή 
στον προϊστάμενο της δημόσιας οικονομικής υπηρεσί¬ 
ας, που είναι αρμόδιος, σύμφωνα με τις διατάξεις του 
άρθρου 63. 

Η δήλωση υποβάλλεται από την 1η Φεβρουάριου μέχρι 
και την 30ή Ιουνίου του οικείου οικονομικού έτους και 
μέχρι την έναρξη του ωραρίου λειτουργίας των δημο¬ 
σίων υπηρεσιών της επόμενης μέρας από την ημέρα 
λήξης της προθεσμίας.» 

3. Οι περιπτώσεις α', β', γ' με τις υποπεριπτώσεις, δ' 
με τις υποπεριπτώσεις, οι περιπτώσεις του δευτέρου 
εδαφίου της παραγράφου 1 του άρθρου 62 του Κ.Φ.Ε. 
καταργούνται. 

4. Στην παράγραφο 6 του άρθρου 62 του Κ.Φ.Ε. προ¬ 
στίθεται νέο εδάφιο που έχει ως εξής: 

«Σε κάθε περίπτωση στη δήλωση αυτή αναγράφονται 
όλα τα εισοδήματα του υπόχρεου ανεξάρτητα από τον 
τρόπο φορολόγησής τους, καθώς και τα απαλλασσόμε¬ 
να από το φόρο εισοδήματα. Για τα αυτοτελώς ή με ειδι¬ 
κό τρόπο φορολογούμενα εισοδήματα αναγράφεται και 
ο παρακρατηθείς ή αποδοθείς κατά περίπτωση φόρος.» 

5. Στο άρθρο 66 του Κ.Φ.Ε. προστίθενται νέες παρά¬ 
γραφοι 10,11,12 και 13 ως εξής: 

«10. Ο προϊστάμενος της Δ.Ο.Υ. και ο υπάλληλος που 
ορίζεται από αυτόν δικαιούται, οποιαδήποτε εργάσιμη 
για τον υπόχρεο ώρα, να λαμβάνει γνώση, να ελέγχει 
και να θεωρεί όλα τα βιβλία και στοιχεία που ορίζονται 
από τον Κώδικα Φορολογικής Απεικόνισης Συναλλαγών 
(Κ.Φ.Α.Σ.) ή άλλους νόμους, καθώς και αυτά που τηρού¬ 
νται προαιρετικά από τον υπόχρεο και να λαμβάνει 
γνώση οποιουδήποτε άλλου βιβλίου, εγγράφου ή στοι¬ 
χείου και κάθε περιουσιακού στοιχείου που βρίσκεται 
στην επαγγελματική εγκατάσταση του επιτηδευματία ή 
στο κατάστημα κάθε άλλου υπόχρεου. Ο έλεγχος των 
βιβλίων και στοιχείων που ορίζονται από τον Κώδικα 
αυτόν γίνεται στην επαγγελματική εγκατάσταση του 
επιτηδευματία ή στην έδρα της Δ.Ο.Υ. ή της ελεγκτικής 
υπηρεσίας μετά από έγγραφη πρόσκληση του προϊστα¬ 
μένου αυτής. 

11. Αν κατά τη διάρκεια φορολογικού ελέγχου διαπι¬ 
στωθεί η ύπαρξη βιβλίων, στοιχείων ή εγγράφων, επί¬ 
σημων ή ανεπίσημων, από τα οποία είναι ενδεχόμενο να 
προκύπτει απόκρυψη φορολογητέας ύλης, κατάσχονται 
από τον υπάλληλο που ενεργεί το φορολογικό έλεγχο 
και παραδίδονται στον αρμόδιο προϊστάμενο της Δ.Ο.Υ., 
ο οποίος εφόσον με βάση αυτά ενεργεί φορολογική εγ¬ 
γραφή, τα διαφυλάσσει μέχρι την τελεσιδικία αυτής. Γ ια 
τις κατασχέσεις της παραγράφου αυτής εφαρμόζονται 
ανάλογα οι διατάξεις των πέντε τελευταίων εδαφίων 
της επόμενης παραγράφου. 

12. Ο προϊστάμενος της Δ.Ο.Υ. ή ο αρμόδιος Επιθεωρη¬ 
τής, στις περιπτώσεις που υπάρχουν βάσιμες υπόνοιες 
ότι στην επαγγελματική εγκατάσταση του επιτηδευμα- 
τία ή στο κατάστημα οποιουδήποτε άλλου υπόχρεου 

αποκρύπτονται βιβλία, έγγραφα, εμπορεύματα ή άλλα 
στοιχεία, τα οποία ασκούν επιρροή στον ακριβή προσ¬ 
διορισμό της φορολογητέας ύλης, μπορεί, με έγγραφό 
του να ζητήσει από τον Εισαγγελέα Πλημμελειοδικών 
και, αν δεν υπάρχει αυτός, από τον Ειρηνοδίκη της περι¬ 
φέρειας, όπου υπάγεται η επαγγελματική εγκατάσταση 
του επιτηδευματία ή το κατάστημα άλλου υπόχρεου, τη 
συνδρομή ανακριτικού υπαλλήλου για την έρευνα προς 
ανεύρεση των βιβλίων ή εγγράφων ή εμπορευμάτων ή 
άλλων στοιχείων, με τη σύμπραξη φοροτεχνικών υπαλ¬ 
λήλων, που ορίζονται από τον προϊστάμενο της Δ.Ο.Υ. 
ή τον αρμόδιο Επιθεωρητή. 

Η έρευνα ενεργείται σε οποιαδήποτε για τον υπόχρεο 
εργάσιμη ώρα. Τα βιβλία, έγγραφα και λοιπά στοιχεία 
που βρίσκονται, κατάσχονται και παραδίδονται στον 
αρμόδιο προϊστάμενο Δ.Ο.Υ., ο οποίος, εφόσον με βάση 
αυτά ενεργεί φορολογική εγγραφή, τα φυλάσσει μέχρι 
την τελεσιδικία αυτής. 

Για την έρευνα και την κατάσχεση συντάσσεται έκθε¬ 
ση, η οποία υπογράφεται από αυτούς που ενεργούν την 
κατάσχεση και τον επιτηδευματία ή τον παρόντα κατά 
τη διενέργεια του ελέγχου εταίρο ή μέλος ή συγγενικό 
προς τους ανωτέρω πρόσωπο ή πρόσωπο που μετέχει 
στη διοίκηση ή διαχείριση ή υπάλληλο ή λογιστή της 
επιχείρησης. 

Αντίγραφο της έκθεσης παραδίδεται στον υπόχρεο 
ή στο παριστάμενο, κατά τις διακρίσεις του προηγού¬ 
μενου εδαφίου, πρόσωπο. 

Σε περίπτωση άρνησης των παραπάνω να υπογρά¬ 
ψουν, εφαρμόζονται οι σχετικές με τις κοινοποιήσεις 
διατάξεις του Κώδικα Διοικητικής Δικονομίας. Ο ελεγ¬ 
χόμενος δικαιούται να λάβει αντίγραφα ή φωτοτυπίες 
των κατασχεθέντων βιβλίων, στοιχείων και λοιπών εγ¬ 
γράφων, με δαπάνες του. Γ ια την κατάσχεση βιβλίων, 
εγγράφων και λοιπών στοιχείων τρίτου φορολογούμε¬ 
νου δεν απαιτείται επίδοση της έκθεσης κατάσχεσης 
σε αυτόν, με την προϋπόθεση ότι στην έκθεση ελέγχου, 
που επισυνάπτεται στην απόφαση επιβολής προστίμου 
σε βάρος του τρίτου, επισυνάπτεται αντίγραφο της 
σχετικής έκθεσης κατάσχεσης ή απόσπασμα αυτής. 

13. Τα δικαιώματα του αρμόδιου προϊσταμένου Δ.Ο.Υ. 
που ορίζονται από τις διατάξεις των παραγράφων 10 και 
11 του άρθρου αυτού ενασκούνται παράλληλα και από 
τους Γενικούς Διευθυντές Φορολογίας, Επιθεώρησης 
και Ελέγχων, καθώς και από τους προϊσταμένους του 
Σώματος Δίωξης Οικονομικού Εγκλήματος (Σ.Δ.Ο.Ε.).» 

6. Στο άρθρο 67Β του Κ.Φ.Ε. η παράγραφος 4 αναριθ- 
μείται σε παράγραφο 5 και προστίθεται παράγραφος 
4 ως εξής: 

«4. Οι διατάξεις του άρθρου αυτού εφαρμόζονται και 
για όλες τις εκκρεμείς χρήσεις για τις οποίες υφίσταται 
φορολογική υποχρέωση.» 

7. Ο τίτλος του άρθρου 82 του Κ.Φ.Ε. αντικαθίσταται 
ως εξής: 

«Λοιπές υποχρεώσεις φορολογουμένων, υπηρεσιών, 

νομικών προσώπων και οργανώσεων γενικά» 

8. Το πρώτο εδάφιο της παραγράφου 5 του άρθρου 
82 του Κ.Φ.Ε. αντικαθίσταται ως εξής: 

«Νόμιμοι ελεγκτές και ελεγκτικά γραφεία, που είναι 
εγγεγραμμένοι στο δημόσιο μητρώο του ν. 3693/2008 
(Α' 174) και διενεργούν υποχρεωτικούς ελέγχους σε 
ανώνυμες εταιρείες, εταιρείες περιορισμένης ευθύνης, 
καθώς και σε υποκαταστήματα αλλοδαπών επιχειρήσε¬ 
ων, υποχρεούνται στην έκδοση ετήσιου πιστοποιητικού.» 


9. Στο τέλος της παραγράφου 8 του άρθρου 82 του 
Κ.Φ.Ε. προστίθεται η φράση: 

«Μέχρι την έκδοση των ανωτέρω αποφάσεων ισχύει 
η ΑΥΟ ΠΟΑ. 1159/ 22.7.2011.» 

10. Στην παράγραφο 5 του άρθρου 85 του Κ.Φ.Ε., οι 
περιπτώσεις ιγ' («Η χορήγηση στοιχείων...») και ιδ' ανα- 
ριθμούνται σε ιδ' και ιε', αντίστοιχα και προστίθεται 
νέα περίπτωση ιστ' ως εξής: 

«ιστ) Η χορήγηση στοιχείων κατόπιν εισαγγελικής πα¬ 
ραγγελίας του άρθρου 25 παρ. 4 εδάφιο β' του ν. 1756/ 
1988, η οποία περιλαμβάνει αιτιολόγηση του παραγγέλ- 
λοντος εισαγγελικού λειτουργού περί μη συνδρομής 
φορολογικού απορρήτου.» 

11. Στο άρθρο 85 του Κ.Φ.Ε. οι παράγραφοι 6, 7, 8 και 
9 αναριθμούνται σε 7, 8, 9 και 10 και προστίθεται νέα 
παράγραφος 6 ως εξής: 

«6. Χωρίς έγκριση του Υπουργού Οικονομικών, καμία 
άλλη, πλην του προϊσταμένου της δημόσιας οικονο¬ 
μικής υπηρεσίας και των άλλων συναρμόδιων αρχών 
που εξομοιώνονται με αυτόν, δημόσια αρχή ή νομικό 
πρόσωπο δημοσίου δικαίου ή οργανισμός δεν δικαιού¬ 
ται να λαμβάνει γνώση των βιβλίων και στοιχείων που 
ορίζονται από τον Κώδικα Φορολογικής Απεικόνισης 
Συναλλαγών (Κ.Φ.Α.Σ.), εκτός εάν αυτό επιτρέπεται από 
ειδική διάταξη νόμου. 

Κατ’ εξαίρεση επιτρέπεται, χωρίς έγκριση του Υπουρ¬ 
γού Οικονομικών, να έχουν πρόσβαση και να λαμβά¬ 
νουν γνώση του σχετικού περιεχομένου των βιβλίων 
και στοιχείων που ορίζονται από τον Κώδικα αυτόν, οι 
διοικητικές και δικαστικές αρχές, εφόσον το κρίνουν 
αναγκαίο, με αιτιολογημένη πράξη τους, καθώς και οι 
οργανισμοί τοπικής αυτοδιοίκησης και οι Φορείς Κοινω¬ 
νικής Ασφάλισης για διεκδίκηση πόρων, ασφαλιστικών 
εισφορών ή άλλων έννομων δικαιωμάτων τους. 

Σε καμία, όμως περίπτωση δεν επιτρέπεται στις αρχές 
αυτές να αφαιρούν ή να κατάσχουν τα πιο πάνω βιβλία 
και στοιχεία.» 

Αρθρο 9 

Φορολογία εισοδήματος νομικών προσώπων 

1. Η περίπτωση α' της παραγράφου 1 του άρθρου 99 
του Κ.Φ.Ε. αντικαθίσταται ως εξής: 

«α) Σε ημεδαπές ανώνυμες εταιρείες, εταιρείες πε¬ 
ριορισμένης ευθύνης και ιδιωτικές κεφαλαιουχικές 
εταιρείες το συνολικό καθαρό εισόδημα ή κέρδος που 
προκύπτει στην ημεδαπή ή αλλοδαπή. Τα διανεμόμενα 
κέρδη λαμβάνονται από το υπόλοιπο των κερδών, που 
απομένει μετά την αφαίρεση του αναλογούντος φόρου 
εισοδήματος. Επίσης, επί ημεδαπών ανώνυμων εται¬ 
ρειών ή εταιρειών περιορισμένης ευθύνης ή ιδιωτικών 
κεφαλαιουχικών εταιρειών, οι οποίες απαλλάσσονται 
του φόρου εισοδήματος βάσει ειδικών διατάξεων νό¬ 
μων, αντικείμενο φόρου είναι τα κεφαλαιοποιούμενα ή 
διανεμόμενα με οποιαδήποτε μορφή κέρδη, μετά την 
αναγωγή αυτών σε μικτό ποσό με την προσθήκη του 
αναλογούντος σε αυτά φόρου εισοδήματος. Οι διατά¬ 
ξεις του προηγούμενου εδαφίου έχουν ανάλογη εφαρ¬ 
μογή και σε οποιαδήποτε περίπτωση κεφαλαιοποίησης 
ή διανομής κερδών για τα οποία δεν έχει καταβληθεί 
φόρος εισοδήματος. 

Πέραν του φόρου εισοδήματος που οφείλεται στις 
περιπτώσεις που αναφέρονται στα δύο προηγούμενα 
εδάφια, στα κέρδη που διανέμονται από την ανώνυμη 

εταιρεία ή εταιρεία περιορισμένης ευθύνης ή ιδιωτική 
κεφαλαιουχική εταιρεία ενεργείται και παρακράτηση 
φόρου σύμφωνα με την παράγραφο 1 του άρθρου 54 
ή την περίπτωση δ' της παραγράφου 1 του άρθρου 55, 
κατά περίπτωση. 

Κατ’ εξαίρεση, το συνολικό καθαρό εισόδημα ή κέρδος 
των εταιρειών περιορισμένης ευθύνης, που συστήθηκαν 
με τις διατάξεις της παρ. 1 του άρθρου 29 του ν. 588/1977 
(Α' 148), δεν υπόκειται σε φόρο στο όνομα του νομικού 
προσώπου, αλλά στο όνομα κάθε εταίρου αυτών για το 
ποσοστό των κερδών που του αναλογεί από τη συμμε¬ 
τοχή του στην εταιρεία.» 

2. Το δεύτερο εδάφιο της περίπτωσης δ' της παρα¬ 
γράφου 1 του άρθρου 99 του Κ.Φ.Ε. καταργείται. 

3. Η περίπτωση β' της παραγράφου 1 του άρθρου 101 
του Κ.Φ.Ε. αντικαθίσταται ως εξής: 

«β) Οι δημόσιες και δημοτικές επιχειρήσεις και εκμε¬ 
ταλλεύσεις κερδοσκοπικού χαρακτήρα.» 

4. Στην περίπτωση ζ' της παραγράφου 1 του άρθρου 
103 του Κ.Φ.Ε. μετά από τις λέξεις «ημεδαπές ανώνυμες 
εταιρείες,» προστίθενται οι λέξεις «ημεδαπές εταιρεί¬ 
ες περιορισμένης ευθύνης, ιδιωτικές κεφαλαιουχικές 
εταιρείες,». 

5. Οι περιπτώσεις θ' και ιδ' της παραγράφου 1 του 
άρθρου 103 του Κ.Φ.Ε. καταργούνται. 

6. Η περίπτωση ια' της παραγράφου 1 του άρθρου 103 
του ν. 2238/1994 (Α’ 151 - Κ.Φ.Ε.) αντικαθίσταται ως εξής: 

«ια) Τα κέρδη που εισπράττουν ημεδαπές ανώνυμες 
εταιρείες και εταιρείες περιορισμένης ευθύνης από 
εταιρείες που έχουν την έδρα τους σε άλλο κράτος 
- μέλος της Ευρωπαϊκής Ένωσης, στις οποίες συμμετέ¬ 
χουν κατά την έννοια των διατάξεων του άρθρου 11 του 
ν. 2578/1998 (Α' 30) απαλλάσσονται της φορολογίας. Το 
απαλλασσόμενο ποσό εμφανίζεται σε λογαριασμό αφο¬ 
ρολόγητου αποθεματικού, ανεξάρτητα από την επάρ¬ 
κεια κερδών ή όχι. Αν διανεμηθεί ή κεφαλαιοποιηθεί 
το αποθεματικό αυτό ή μέρος αυτού, έχουν εφαρμογή 
οι διατάξεις της παραγράφου 1 του άρθρου 54 ή της 
περίπτωσης δ' της παραγράφου 1 του άρθρου 55, κατά 
περίπτωση, μη εφαρμοζομένων στην περίπτωση αυτή 
των διατάξεων της παραγράφου 4 του άρθρου 106. 
Από το ποσό του φόρου που οφείλεται σύμφωνα με 
την περίπτωση αυτή, εκπίπτει το ποσό του φόρου που 
καταβλήθηκε στην αλλοδαπή ως φόρος εισοδήματος 
νομικού προσώπου ή παρακρατήθηκε ως φόρος επί των 
διανεμηθέντων κερδών. Τυχόν πιστωτικό υπόλοιπο δεν 
επιστρέφεται. Τα πιο πάνω δεν έχουν εφαρμογή όταν 
το αποθεματικό διανέμεται σε μητρική εταιρεία άλλου 
κράτους - μέλους της Ευρωπαϊκής Ένωσης και συντρέ¬ 
χουν οι προϋποθέσεις του άρθρου 11 του ν. 2578/1998.» 

7. Η περίπτωση ιβ' της παραγράφου 1 του άρθρου 103 
του Κ.Φ.Ε. αντικαθίσταται ως εξής: 

«ιβ) Οι εταιρείες επενδύσεων χαρτοφυλακίου και οι 
οργανισμοί συλλογικών επενδύσεων σε κινητές αξίες 
(ΟΣΕΚΑ), επιφυλασσομένων των διατάξεων των παρα¬ 
γράφων 3 και 5 του άρθρου 114.» 

8. Το πρώτο εδάφιο της περίπτωσης α' της παραγρά¬ 
φου 1 του άρθρου 104 του Κ.Φ.Ε. αντικαθίσταται ως εξής: 

«Η διαχειριστική περίοδος, για τα νομικά πρόσωπα 
της παραγράφου 1 του άρθρου 101 που τηρούν βιβλία 
με τη διπλογραφική μέθοδο.» 

9. Στην περίπτωση β' της παραγράφου 3 του άρθρου 
105 του Κ.Φ.Ε. η λέξη «Εμπορίου» αντικαθίσταται με την 
λέξη «Ανάπτυξης». 


10. Στην περίπτωση γ' της παραγράφου 3 του άρθρου 
105 του Κ.Φ.Ε. οι λέξεις «η οποία καταχωρείται υποχρε¬ 
ωτικά στο βιβλίο επισυμβασών ζημιών, που προβλέπεται 
από την περίπτωση ια' της παρ. 5 του άρθρου 10 του 
π.δ. 186/1992» διαγράφονται. 

11. Η περίπτωση δ' της παραγράφου 3 του άρθρου 105 
του Κ.Φ.Ε. καταργείται. 

12. Στην παράγραφο 4 του άρθρου 105 του Κ.Φ.Ε. στο 
πρώτο εδάφιο μετά τη λέξη «ποσοστό» προστίθενται οι 
λέξεις «ένα τοις εκατό (1%)» και τα τέσσερα τελευταία 
εδάφια καταργούνται. 

13. Στο πρώτο εδάφιο της παραγράφου 5 του άρθρου 
105 του Κ.Φ.Ε. οι λέξεις «27 του ν. 2076/1992 (Α' 130)» αντι¬ 
καθίστανται με τις λέξεις «88 του ν. 3601/2007 (Α' 178)». 

14. Στο όγδοο εδάφιο της παραγράφου 12 του άρθρου 
105 του Κ.Φ.Ε., οι λέξεις «κατ’ επιλογή της Εταιρίας Ει¬ 
δικού Σκοπού, είτε με τη σταθερή μέθοδο καθ' όλη τη 
διάρκεια της περιόδου λειτουργίας του έργου» αντικα¬ 
θίστανται με τις λέξεις «είτε με τους συντελεστές της 
περίπτωσης στ' της παραγράφου 1 του άρθρου 31». 

15. Η παράγραφος 13 του άρθρου 105 του Κ.Φ.Ε., αντι¬ 
καθίσταται ως εξής: 

«13. Η χρεωστική διαφορά που προκύπτει σε βάρος 
των νομικών προσώπων από την ανταλλαγή ομολόγων 
του Ελληνικού Δημοσίου ή εταιρικών ομολόγων με εγ¬ 
γύηση του Ελληνικού Δημοσίου, κατ’ εφαρμογή προ¬ 
γράμματος συμμετοχής στην αναδιάταξη του ελληνικού 
χρέους, εκπίπτει από τα ακαθάριστα έσοδα σε τριάντα 
(30) ισόποσες ετήσιες δόσεις, αρχής γενόμενης από τη 
χρήση μέσα στην οποία πραγματοποιείται η ανταλλαγή 
των τίτλων και ανεξάρτητα από το χρόνο διακράτησης 
των ομολόγων. Για την εφαρμογή του προηγούμενου 
εδαφίου, ως χρεωστική διαφορά λαμβάνεται η διαφορά 
μεταξύ της ονομαστικής αξίας των τίτλων που εκδό- 
θηκαν σε ανταλλαγή και του κόστους απόκτησης των 
αρχικών τίτλων. Ειδικά, σε περίπτωση που μετά την 
απόκτηση των αρχικών τίτλων προέκυψε ζημία από την 
αποτίμησή τους η οποία δεν έχει συμψηφιστεί με απο¬ 
θεματικό κατά τις διατάξεις του άρθρου 38, λαμβάνεται 
το αρχικό κόστος απόκτησης.» 

16. Στην περίπτωση α' της παραγράφου 14 του άρθρου 

105 του Κ.Φ.Ε. οι λέξεις «πενήντα τοις εκατό (50%)» 
αντικαθίστανται με τις λέξεις «εβδομήντα πέντε τοις 
εκατό (75%)» και προστίθεται νέο εδάφιο που έχει ως 
εξής: «Ειδικά ως προς το Άγιο Όρος το ποσοστό του 
προηγούμενου εδαφίου ανέρχεται σε εκατό τοις εκατό 
(100%)». 

17. Η παράγραφος 16 του άρθρου 105 του Κ.Φ.Ε. κα- 
ταργείται. 

18. Το δεύτερο εδάφιο της παραγράφου 1 του άρθρου 

106 του Κ.Φ.Ε. αντικαθίσταται ως εξής: 

«Σε περίπτωση όμως, που στα καθαρά κέρδη ημεδα¬ 
πής ανώνυμης εταιρίας, εταιρίας περιορισμένης ευθύ¬ 
νης, ιδιωτικής κεφαλαιουχικής εταιρίας και συνεταιρι¬ 
σμού, συμπεριλαμβάνονται, εκτός από τα μερίσματα 
και τα κέρδη από συμμετοχή σε άλλες εταιρίες, που 
αναφέρονται πιο πάνω, και αφορολόγητα έσοδα και 
περαιτέρω λαμβάνει χώρα διανομή κερδών, για τον 
προσδιορισμό των διανεμόμενων κερδών, που αναλο¬ 
γούν στα εισοδήματα, που προβλέπουν οι διατάξεις της 
παραγράφου 2, λαμβάνονται τα συνολικά καθαρά κέρδη, 
που προκύπτουν από τους ισολογισμούς των νομικών 
αυτών προσώπων.» 



270 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


19. Στο πρώτο εδάφιο της παραγράφου 2 του άρθρου 
106 του Κ.Φ.Ε. οι λέξεις «και ημεδαπών ανώνυμων εται¬ 
ρειών, πλην τραπεζικών και ασφαλιστικών,» αντικαθίστα¬ 
νται με τις λέξεις «, ιδιωτικών κεφαλαιουχικών εταιριών 
και ημεδαπών ανώνυμων εταιρειών». 

20. Η παράγραφος 3 του άρθρου 106 του Κ.Φ.Ε. κα- 
ταργείται και οι παράγραφοι 4, 5, 6, 7, 8, 9, 10 και 11 
αναριθμούνται σε 3, 4, 5, 6, 7, 8, 9 και 10, αντίστοιχα. 

21. Στο πρώτο εδάφιο της παραγράφου 3 του άρθρου 
106 του Κ.Φ.Ε., όπως αναριθμήθηκε με την προηγούμενη 
παράγραφο, μετά τις λέξεις «εταιρειών περιορισμένης 
ευθύνης» προστίθενται οι λέξεις «, ιδιωτικών κεφαλαι¬ 
ουχικών εταιρειών». 

22. Στο τελευταίο εδάφιο της παραγράφου 5 του 
άρθρου 106 του Κ.Φ.Ε., όπως αναριθμήθηκε με την πα¬ 
ράγραφο 22 μετά τις λέξεις «εταιρείας περιορισμένης 
ευθύνης» προστίθενται οι λέξεις «ή ιδιωτικής κεφαλαι¬ 
ουχικής εταιρίας.». 

23. Το τρίτο και τέταρτο εδάφιο της παραγράφου 6 
του άρθρου 106, όπως αναριθμήθηκε με την παράγραφο 
22, αντικαθίσταται ως εξής: 

«Το ανωτέρω ποσό που λαμβάνουν οι μέτοχοι υπόκει- 
ται σε παρακράτηση φόρου με βάση τις διατάξεις της 
παραγράφου 1 του άρθρου 54. Επίσης, σε περίπτωση 
που το νομικό πρόσωπο έχει, μέσα στη διαχειριστική 
περίοδο που λαμβάνει χώρα η απόσβεση ή μείωση του 
κεφαλαίου, εισοδήματα απαλλασσόμενα της φορολο¬ 
γίας, έχουν ανάλογη εφαρμογή οι διατάξεις της παρα¬ 
γράφου 2 του παρόντος άρθρου.» 

24. Η παράγραφος 12 του άρθρου 106 του Κ.Φ.Ε. κα- 
ταργείται. 

25. Στο προτελευταίο εδάφιο της περίπτωσης β' της 
παραγράφου 2 του άρθρου 107 του Κ.Φ.Ε. οι λέξεις «Γ' 
κατηγορίας Κ.Β.Σ.» αντικαθίστανται με τις λέξεις «με τη 
διπλογραφική μέθοδο.». 

26. Στο τρίτο εδάφιο της περίπτωσης γ' της παρα¬ 
γράφου 2 του άρθρου 107 του Κ.Φ.Ε. οι λέξεις «άρθρου 
86» αντικαθίστανται με τις λέξεις «άρθρου 1 του ν. 2523/ 
1997». 

27. Στο πέμπτο εδάφιο της περίπτωσης γ' της παρα¬ 
γράφου 2 του άρθρου 107 του Κ.Φ.Ε. η λέξη «Φορολογι¬ 
κής» αντικαθίσταται με τη λέξη «Διοικητικής». 

28. Στην παράγραφο 3 του άρθρου 107 του Κ.Φ.Ε. η 
λέξη «τέταρτου» αντικαθίστανται με τη λέξη «πέμπτου» 
και οι λέξεις «και της περίπτωσης ι'» διαγράφονται. 

29. Στην παράγραφο 4 του άρθρου 107 του Κ.Φ.Ε. οι 
λέξεις «ή κέρδη προσδιορισθέντα ή φορολογηθέντα 
κατά ειδικό τρόπο» διαγράφονται και οι λέξεις «των 
παραγράφων 2 και 3» αντικαθίστανται με τις λέξεις 
«της παραγράφου 2». 

30. Το πρώτο εδάφιο της παραγράφου 1 του άρθρου 
109 του Κ.Φ.Ε. αντικαθίσταται ως εξής: 

«Για τα νομικά πρόσωπα της παραγράφου 1 του άρ¬ 
θρου 101, ο φόρος υπολογίζεται με συντελεστή είκοσι 
έξι τοις εκατό (26%) στο συνολικό φορολογητέο εισό¬ 
δημά τους.» 

31. Η παράγραφος 2 του άρθρου 109 του Κ.Φ.Ε. αντι¬ 
καθίσταται ως εξής: 

«2. Γ ια τα ημεδαπά και αλλοδαπά νομικά πρόσωπα μη 
κερδοσκοπικού χαρακτήρα, ο φόρος υπολογίζεται με 
συντελεστή είκοσι έξι τοις εκατό (26%).» 

32. Η παράγραφος 4 του άρθρου 109 του Κ.Φ.Ε. αντι¬ 
καθίσταται ως εξής: 


«4. Από το συνολικό ποσό του φόρου που αναλογεί 
στο φορολογούμενο εισόδημα και του συμπληρωματι¬ 
κού φόρου εκπίπτουν: 

α) Ο φόρος που προκαταβλήθηκε, παρακρατήθηκε ή 
καταβλήθηκε, σύμφωνα με τις διατάξεις των άρθρων 
12,13 παράγραφοι 1 και 2, 55,111 και 114 του παρόντος, 
στο εισόδημα που υπόκειται σε φόρο. 

β) Ο φόρος που αποδεδειγμένα καταβλήθηκε στην 
αλλοδαπή για το εισόδημα που προέκυψε σε αυτήν 
και υπόκειται σε φορολογία. Ο φόρος αυτός σε καμία 
περίπτωση δεν μπορεί να είναι ανώτερος από το ποσό 
του φόρου που αναλογεί για το εισόδημα αυτό στην 
Ελλάδα. Για την απόδειξη του ύψους του φόρου που έχει 
καταβληθεί εκτός Ελλάδας απαιτείται βεβαίωση της 
αρμόδιας αρχής της χώρας σύμφωνα με τις Σ.Α.Δ.Φ.. Ει¬ 
δικά για τα μερίσματα ή κέρδη που εισπράττει ημεδαπή 
μητρική εταιρεία από αλλοδαπή θυγατρική της με έδρα 
σε άλλο κράτος - μέλος της Ευρωπαϊκής Ένωσης όταν 
δεν πληρούνται οι προϋποθέσεις του άρθρου 11 του ν. 
2578/1998 εκπίπτει το άθροισμα των ποσών του φόρου 
που τυχόν καταβλήθηκε ως φόρος εισοδήματος νομικού 
προσώπου, καθώς και του φόρου που παρακρατήθηκε 
ως φόρος επί του μερίσματος.» 

33. Η παράγραφος 3 του άρθρου 111 του Κ.Φ.Ε. αντι¬ 
καθίσταται ως εξής: 

«3. Από το ποσό που βεβαιώνεται σύμφωνα με τις 
διατάξεις του άρθρου αυτού εκπίπτει ο φόρος που πα- 
ρακρατείται από πηγή Ελλάδος, εφόσον συντρέχει πε¬ 
ρίπτωση, καθώς και ο φόρος που καταβάλλεται με βάση 
τις διατάξεις των παραγράφων 1 και 2 του άρθρου 13.» 

Άρθρο 10 

Τροποποίηση διατάξεων των νόμων 2578/1998, 
3943/2011, 3986/2011, 4019/2011 

1. Η παράγραφος 12 του άρθρου 14 του ν. 3943/2011 
(Α' 66) αντικαθίσταται ως εξής: 

«12. Αφορολόγητα αποθεματικά που έχουν σχηματι- 
σθεί ή σχηματίζονται σύμφωνα με τις διατάξεις του ν. 
3299/2004 (Α' 261), του ν. 2601/1998 (Α' 81), του ν. 1262/1982 
(Α' 70), καθώς και με οποιονδήποτε άλλο αναπτυξιακό 
νόμο, πλην του ν. 3908/2011 (Α' 8) όπως ισχύει, λόγω 
πραγματοποίησης παραγωγικών επενδύσεων, όταν δια¬ 
νέμονται ή κεφαλαιοποιούνται, προστίθενται στα κέρδη 
της επιχείρησης και φορολογούνται στη διαχειριστική 
περίοδο μέσα στην οποία έγινε η διανομή ή ανάληψη 
του αντίστοιχου ποσού του αφορολόγητου αποθεμα- 
τικού. Γ ια τα κέρδη αυτά έχουν εφαρμογή οι διατάξεις 
της παραγράφου 1 του άρθρου 54 και της περίπτωσης 
δ' της παραγράφου 1 του άρθρου 55 του Κ.Φ.Ε., κατά 
περίπτωση. Οι διατάξεις της παραγράφου αυτής δεν 
έχουν εφαρμογή για τα πιο πάνω αποθεματικά που 
κεφαλαιοποιούνται κατ' εφαρμογή των διατάξεων του 
άρθρου 13 του ν. 1473/1984 (Α' 127) ή του άρθρου 101 του 
ν. 1892/1990 (Α' 101).» 

2. Η παρ. 3 του άρθρου 10 του ν. 4019/2011 (Α' 216) 
καταργείται από τότε που ίσχυσε. 

3. Η παρ. 3 του άρθρου 10 και το τελευταίο εδάφιο 
του άρθρου 11 του ν. 2578/1998 καταργούνται. 

4. Οι περιπτώσεις α' και β' της παραγράφου 1 του 
άρθρου 31 του ν. 3986/2011 τροποποιούνται και προστί¬ 
θεται νέες περιπτώσεις γ' και δ' ως εξής: 

α) Γ ια νομικά πρόσωπα που ασκούν εμπορική επιχείρη¬ 
ση και έχουν την έδρα τους σε τουριστικούς τόπους και 

σε πόλεις ή χωριά με πληθυσμό έως διακόσιες χιλιάδες 
(200.000) κατοίκους, σε οκτακόσια (800) ευρώ ετησίως. 

β) Για νομικά πρόσωπα που ασκούν εμπορική επιχεί¬ 
ρηση και έχουν την έδρα τους σε πόλεις με πληθυσμό 
πάνω από διακόσιες χιλιάδες (200.000) κατοίκους, σε 
χίλια (1.000) ευρώ ετησίως. 

γ) Για ατομικές εμπορικές επιχειρήσεις και ελεύθε¬ 
ρους επαγγελματίες, σε εξακόσια πενήντα (650) ευρώ 
ετησίως. 

δ) Για κάθε υποκατάστημα σε εξακόσια (600) ευρώ 
ετησίως. 

Ειδικά για τις Αστικές μη Κερδοσκοπικές Εταιρίες της 
παραγράφου 4 του άρθρου 2 του Κ.Φ.Ε., καθώς και για 
τα φυσικά πρόσωπα που το εισόδημά τους προέρχεται 
από ατομική επιχείρηση παροχής υπηρεσιών ή ελευθέ¬ 
ριο επάγγελμα και έχουν έγγραφη σύμβαση με μέχρι 
τρία (3) φυσικά ή/ και νομικά πρόσωπα, ή το εβδομήντα 
πέντε τοις εκατό (75%) των ακαθάριστων εσόδων τους 
προέρχεται από ένα (1) φυσικό ή/ και νομικό πρόσωπο, 
τα ποσά του τέλους επιτηδεύματος, εξακολουθούν να 
ισχύουν όπως επιβλήθηκαν κατά το οικονομικό έτος 
2012 . 

5. Οι διατάξεις της παραγράφου 2 του άρθρου 9 του ν. 
2579/1998 (Α' 31) και της παραγράφου 2 του άρθρου 27 
του ν. 2703/1999 (Α' 72) εξακολουθούν να εφαρμόζονται 
για μετοχές εισηγμένες στο Χρηματιστήριο Αθηνών ή 
σε αλλοδαπό χρηματιστήριο ή σε άλλο διεθνώς ανα¬ 
γνωρισμένο χρηματιστηριακό θεσμό, κατά περίπτωση, 
οι οποίες αποκτώνται από την 1η Ιουλίου 2013 και μετά. 

6. Η παράγραφος 4 του άρθρου 63 του Κ.Φ.Ε. όπως 
προστέθηκε με την παράγραφο 1 του άρθρου 34 του 
ν. 3634/2008 (Α' 9), αναστέλλεται για τις δηλώσεις οι¬ 
κονομικού έτους 2012 και 2013 (χρήσεις 2011 και 2012). 

7. Η ισχύς της παραγράφου 4 του άρθρου 74 του 
Κ.Φ.Ε. όπως τέθηκε με την παράγραφο 16α του άρθρου 
8 του ν. 3842/2010 (Α'58) αναστέλλεται για τις δηλώσεις 
οικονομικών ετών 2011, 2012 και 2013 και για το χρονικό 
διάστημα αυτό εφαρμόζεται όπως ίσχυε πριν την κα¬ 
τάργησή της. 

8. Οι διατάξεις της περίπτωσης β' των παραγράφων 
1 και 2 του άρθρου 10 του ν. 2579/1998 (Α' 31), ισχύουν 
και για μεταβιβάσεις επιβατηγών αυτοκινήτων δημόσιας 
χρήσης, καθώς και των αδειών κυκλοφορίας τους που 
πραγματοποιούνται από την 1η Ιανουάριου 2012 έως 
και την 31η Δεκεμβρίου 2012. Η προθεσμία που ορίζεται 
στο τελευταίο εδάφιο των παραγράφων 1 και 2 του 
άρθρου 10 του ν. 2579/1998 (Α' 98), όπως αυτή ισχύει 
σήμερα, παρατείνεται έως την 31η Δεκεμβρίου 2013 για 
τις περιπτώσεις γ', δ' και ε' της παραγράφου 1 και γ' 
και δ' της παραγράφου 2 του ίδιου άρθρου και νόμου. 

Άρθρο 11 

Τεκμηρίωση τιμών ενδοομιλικών συναλλαγών 

1. Το άρθρο 39 του Κ.Φ.Ε. αντικαθίσταται ως εξής: 

«Άρθρο 39 

Διόρθωση κερδών τιμολογήσεων μεταξύ 
συνδεδεμένων επιχειρήσεων 

1. Όταν μεταξύ συνδεδεμένων, κατά την έννοια της 
επόμενης παραγράφου, επιχειρήσεων πραγματοποιού¬ 
νται συναλλαγές με οικονομικούς όρους διαφορετικούς 
από εκείνους που θα είχαν συμφωνηθεί μεταξύ ανεξάρ¬ 
τητων επιχειρήσεων ή που έχουν συμφωνηθεί μεταξύ 


των συνδεδεμένων επιχειρήσεων και τρίτων, τα κέρδη 
τα οποία, χωρίς τους όρους αυτούς, θα είχαν πραγμα¬ 
τοποιηθεί από την ημεδαπή επιχείρηση, αλλά τελικά 
δεν πραγματοποιήθηκαν λόγω των διαφορετικών όρων, 
προσαυξάνουν τα καθαρά κέρδη της επιχείρησης ή μει¬ 
ώνουν τη ζημία που προκύπτει από τα βιβλία της, χωρίς 
να θίγεται το κύρος αυτών. Οι διατάξεις του προηγούμε¬ 
νου εδαφίου εφαρμόζονται ανάλογα και για συναλλαγές 
μεταξύ μόνιμης εγκατάστασης αλλοδαπής επιχείρησης 
στην Ελλάδα με το κεντρικό και με τις συνδεδεμένες 
εταιρείες του κεντρικού της στην αλλοδαπή, καθώς 
και για συναλλαγές μεταξύ ημεδαπής επιχείρησης και 
μόνιμης εγκατάστασής της στην αλλοδαπή. 

2. Ως συνδεδεμένες νοούνται οι επιχειρήσεις μεταξύ 
των οποίων υπάρχει σχέση άμεσης ή έμμεσης ουσιώ¬ 
δους διοικητικής ή οικονομικής εξάρτησης ή ελέγχου, 
ιδίως λόγω συμμετοχής της μίας στο κεφάλαιο ή τη 
διοίκηση της άλλης ή λόγω συμμετοχής των ιδίων προ¬ 
σώπων στο κεφάλαιο ή στη διοίκηση και των δύο επιχει¬ 
ρήσεων, καθώς και οι επιχειρήσεις οι οποίες διαθέτουν 
σε μία από τις συνδεδεμένες τα ανωτέρω δικαιώματα 
ή δυνατότητες επιρροής. 

3. Ειδικά για τις συμβάσεις δανείου που συνάπτονται 
μεταξύ συνδεδεμένων επιχειρήσεων κατά την έννοια 
της προηγούμενης παραγράφου δεν εκπίπτουν οι δε¬ 
δουλευμένοι τόκοι που καταβάλλονται ή πιστώνονται, 
κατά το μέρος που το συνολικό ύψος δανείων της δα¬ 
νειοδοτούμενης από τις δανειοδότριες υπερβαίνει κατά 
μέσο όρο και κατά διαχειριστική περίοδο το τριπλάσιο 
των ιδίων κεφαλαίων της δανειοδοτούμενης. Στην έν¬ 
νοια των τόκων της παραγράφου αυτής εμπίπτουν και 
οι τόκοι ομολογιακών δανείων που καταβάλλονται σε 
συνδεδεμένες επιχειρήσεις. Στο συνολικό ύψος δανείων 
από συνδεδεμένες επιχειρήσεις προστίθενται και τα 
ομολογιακά δάνεια που εκδίδονται προς αυτές, καθώς 
και τα δάνεια που έχουν ληφθεί από τρίτες επιχειρήσεις 
για τα οποία έχει χορηγηθεί οποιοσδήποτε μορφής 
εγγύηση από τις πιο πάνω συνδεδεμένες επιχειρήσεις. 
Οι διατάξεις της παραγράφου αυτής δεν εφαρμόζονται 
για τις ανώνυμες εταιρίες χρηματοδοτικής μίσθωσης 
του ν. 1665/1986 (Α' 183), τις εταιρίες πρακτορείας επι¬ 
χειρηματικών απαιτήσεων του ν. 1905/1990 (Α' 147), τις 
εταιρίες ειδικού σκοπού του ν. 3156/2003 (Α' 157) και 
του ν. 3601/2007 (Α' 178) με έδρα στην Ελλάδα, τις εται¬ 
ρίες παροχής πιστώσεων του ν. 2937/2001 (Α' 169), τις 
Ανώνυμες Εταιρίες Παροχής Επενδυτικών Υπηρεσιών 
(Α.Ε.Π.Ε.Υ.) του ν. 3606/ 2007 (Α' 195), καθώς και για τα 
πιστωτικά ιδρύματα που λειτουργούν στην Ελλάδα. 

4. Τα επιπλέον κέρδη που προκύπτουν σύμφωνα με 
τις διατάξεις της παραγράφου 1 προσαυξάνουν τα ακα¬ 
θάριστα έσοδα της επιχείρησης που προκύπτουν από 
τα βιβλία της, προκειμένου να ληφθούν υπόψη για τον 
υπολογισμό των οφειλόμενων φόρων, τελών και εισφο¬ 
ρών στις λοιπές φορολογίες. 

5. Ο έλεγχος διενεργείται από τη Δ.Ο.Υ. Μεγάλων Επι¬ 
χειρήσεων, προκειμένου να διαπιστωθεί ότι συντρέχει 
περίπτωση εφαρμογής των διατάξεων της παραγράφου 
1, λαμβάνοντας υπόψη τις «κατευθυντήριες Οδηγίες του 
ΟΟΣΑ περί ενδοομιλικών τιμολογήσεων για τις πολυε¬ 
θνικές επιχειρήσεις και τις φορολογικές αρχές», όπως 
κάθε φορά επικαιροποιούνται. 

Με απόφαση του Υπουργού Οικονομικών που εκδί- 
δεται εντός αποκλειστικής προθεσμίας ενός μήνα από 

την έναρξη ισχύος του παρόντος νόμου ρυθμίζεται κάθε 
αναγκαία λεπτομέρεια για την εφαρμογή της παρα¬ 
γράφου αυτής και τον καθορισμό της καθ' ύλην αρ¬ 
μοδιότητας.» 

2. Το άρθρο 39Α του Κ.Φ.Ε. αντικαθίσταται ως εξής: 

«Άρθρο 39Α 

Τεκμηρίωση τιμών ενδοομιλικών συναλλαγών 

1. Ημεδαπές επιχειρήσεις που συνδέονται με άλλη 
επιχείρηση κατά την έννοια της παραγράφου 2 του 
άρθρου 39, υποχρεουνται να τηρούν Φάκελο Τεκμηρί¬ 
ωσης τιμών των ενδοομιλικών συναλλαγών τους. Ειδικά 
οι εμποροβιομηχανικές εταιρίες που έχουν εγκαταστα¬ 
θεί στην Ελλάδα με τις διατάξεις του α.ν. 89/1967 (Α' 
132) απαλλάσσονται από την υποχρέωση τεκμηρίωσης 
των ενδοομιλικών συναλλαγών τους. Επίσης, εξαιρού¬ 
νται συναλλαγές με μία ή περισσότερες συνδεδεμέ- 
νες επιχειρήσεις η αξία των οποίων δεν υπερβαίνει τις 
εκατό χιλιάδες (100.000) ευρώ αθροιστικά, εφόσον τα 
ακαθάριστα έσοδα της διαχειριστικής χρήσης για το 
σύνολο των συνδεδεμένων δεν υπερβαίνει τα πέντε 
εκατομμύρια ευρώ ή η αξία των οποίων δεν υπερβαίνει 
τις διακόσιες χιλιάδες (200.000) ευρώ εφόσον τα ακαθά¬ 
ριστα έσοδα της διαχειριστικής χρήσης για το σύνολο 
των συνδεδεμένων υπερβαίνει τα πέντε εκατομμύρια 
(5.000.000) ευρώ. 

2. Οι διατάξεις της προηγούμενης παραγράφου εφαρ¬ 
μόζονται ανάλογα και για τις συναλλαγές του δεύτερου 
εδαφίου της παραγράφου 1 του άρθρου 39. 

3. Ο «φάκελος τεκμηρίωσης» της παραγράφου 1 απο- 
τελείται από: 

α. Το «βασικό φάκελο τεκμηρίωσης», ο οποίος είναι 
κοινός για όλες τις εταιρίες του ομίλου και περιέχει 
κοινές τυποποιημένες πληροφορίες για όλες τις συν- 
δεδεμένες εταιρίες και τα υποκαταστήματα του ομίλου. 

β. Τον «ελληνικό φάκελο τεκμηρίωσης», ο οποίος συ¬ 
μπληρώνει το «βασικό φάκελο» της προηγούμενης πε¬ 
ρίπτωσης και περιέχει πρόσθετες πληροφορίες σχετικά 
με τις ελληνικές επιχειρήσεις του ομίλου, τις μόνιμες 
εγκαταστάσεις της αλλοδαπής επιχείρησης στην Ελ¬ 
λάδα ή τις μόνιμες εγκαταστάσεις της ελληνικής επι¬ 
χείρησης στην αλλοδαπή. 

4. Ο φάκελος τεκμηρίωσης καταρτίζεται πριν την έκ¬ 
δοση του φορολογικού πιστοποιητικού της παραγράφου 
5 του άρθρου 82 και σε κάθε περίπτωση εντός πενήντα 
(50) ημερών από την ημερομηνία κλεισίματος της διαχει¬ 
ριστικής περιόδου. Συνοδεύεται από συνοπτικό πίνακα 
πληροφοριών, ο οποίος υποβάλλεται ηλεκτρονικά στη 
Γενική Γραμματεία Πληροφοριακών Συστημάτων του 
Υπουργείου Οικονομικών μέσα στην ίδια προθεσμία, 
για ισολογισμούς που κλείνουν μετά τις 30.12.2012, και 
περιλαμβάνει πληροφορίες σχετικά με τη λειτουργική 
ταυτότητα της επιχείρησης, όπως τον όμιλο στον οποίο 
ανήκει, τις λειτουργίες που επιτελεί και τους κινδύνους 
που αναλαμβάνει, καθώς και κατάλογο με τις ενδοομι- 
λικές συναλλαγές προς τεκμηρίωση, οι οποίες πραγμα¬ 
τοποιούνται εντός της οικείας διαχειριστικής περιόδου 
και σύντομη περιγραφή της μεθόδου τεκμηρίωσης που 
εφαρμόζεται. Ο φάκελος τεκμηρίωσης τηρείται στην 
επιχείρηση και τίθεται στη διάθεση της αρμόδιας ελε¬ 
γκτικής αρχής στα πλαίσια ελέγχου, εντός εύλογου 
χρόνου ο οποίος δεν μπορεί να υπερβαίνει τις τριάντα 
(30) ημέρες. 


5. Ο φάκελος τεκμηρίωσης, όπως ισχύει για κάθε δια¬ 
χειριστική περίοδο, διατηρείται όσο διαρκεί ο εκάστοτε 
οριζόμενος από τις φορολογικές διατάξεις χρόνος πα¬ 
ραγραφής του δικαιώματος του Ελληνικού Δημοσίου 
για την επιβολή φόρου. Επίσης, διατηρείται οπωσδή¬ 
ποτε όσο χρόνο εκκρεμεί η σχετική υπόθεση ενώπιιον 
Δικαστηρίου. 

6. Σε περίπτωση επιγενόμενης μεταβολής των συνθη¬ 
κών της αγοράς που επιφέρουν αλλαγές στα στοιχεία 
του φακέλου τεκμηρίωσης, η επιχείρηση υποχρεούται 
να προβαίνει σε επικαιροποίησή του, μέχρι το τέλος 
της διαχειριστικής περιόδου εντός της οποίας μετα¬ 
βάλλονται οι πιο πάνω συνθήκες. Στην περίπτωση αυτή, 
η επιχείρηση υποχρεούται να υποβάλει τον συνοπτικό 
πίνακα που ορίζεται από την παράγραφο 5 στη Γ ενική 
Γ ραμματεία Πληροφοριακών Συστημάτων του Υπουρ¬ 
γείου Οικονομικών εντός πενήντα (50) ημερών από την 
ημερομηνία κλεισίματος της διαχειριστικής περιόδου 
εντός της οποίας πραγματοποιήθηκε η επικαιροποίηση. 

7. Όσοι λαμβάνουν γνώση του φακέλου τεκμηρίωσης 
του παρόντος άρθρου, υποχρεούνται να τηρούν και να 
διαφυλάσσουν το απόρρητο αυτού, κατά τις κείμενες 
διατάξεις. 

8. Με απόφαση του Υπουργού Οικονομικών, η οποία 
εκδίδεται εντός αποκλειστικής προθεσμίας ενός μηνός 
από την έναρξη ισχύος του παρόντος νόμου, καθορί¬ 
ζονται τα ειδικότερα θέματα τα οποία είναι αναγκαία 
για την εφαρμογή των διατάξεων των προηγούμενων 
παραγράφων και συγκεκριμένα, το υποχρεωτικό περιε¬ 
χόμενο του Φακέλου Τεκμηρίωσης της παραγράφου 3, 
το περιεχόμενο του συνοπτικού πίνακα πληροφοριών, η 
γλώσσα στην οποία τηρούνται οι ως άνω πληροφορίες, 
οι μέθοδοι, τρόποι και διαδικασίες προσδιορισμού των 
τιμών των συναλλαγών αυτών, η διαδικασία επικαιροποί- 
ησης των φακέλων τεκμηρίωσης, καθώς και κάθε άλλη 
αναγκαία λεπτομέρεια για την εφαρμογή των διατάξεων 
του παρόντος άρθρου.» 

3. Μετά το άρθρο 39Α του Κώδικα Φορολογίας Εισο¬ 
δήματος προστίθεται νέο άρθρο 39Β που έχει ως εξής: 

«Άρθρο 39Β 

Προσδιορισμός μη τεκμηριωμένων τιμών 
ενδοομιλικών συναλλαγών 

1. Οι τιμές ενδοομιλικών συναλλαγών κρίνονται μη 
τεκμηριωμένες στις ακόλουθες περιπτώσεις: 

α) μη τήρησης ή μη διάθεσης του φακέλου τεκμηρί¬ 
ωσης στην αρμόδια ελεγκτική αρχή, 

β) τήρησης ανεπαρκούς ή ανακριβούς φακέλου τεκμη¬ 
ρίωσης, εφόσον προκύπτει αδυναμία ελεγκτικής επαλή¬ 
θευσης της ορθότητας υπολογισμού ή τεκμηρίωσης των 
τιμών ενδοομιλικών συναλλαγών, η οποία δεν θεραπεύ¬ 
εται από τις πρόσθετες πληροφορίες που παρέχονται 
στον έλεγχο, 

γ) μη παροχής ή παροχής ανεπαρκών ή ανακριβών 
πρόσθετων πληροφοριών, εφόσον προκύπτει αδυνα¬ 
μία ελεγκτικής επαλήθευσης των τιμών ενδοομιλικών 
συναλλαγών. 

2. Οι τιμές ενδοομιλικών συναλλαγών που κρίνονται 
μη τεκμηριωμένες προσδιορίζονται από την αρμόδια 
ελεγκτική αρχή με βάση τα διαθέσιμα στοιχεία από 
κάθε πηγή. 

Στις περιπτώσεις που προκύπτει ένα εύρος τιμών ή 
κέρδους, το οποίο γίνεται δεκτό από τη φορολογική 
αρχή, οι τιμές ενδοομιλικών συναλλαγών προσδιορί- 

ζονται σε οποιαδήποτε τιμή ή ποσοστό κέρδους εντός 
του αποδεκτού εύρους. Αν το εύρος που προκύπτει 
δεν γίνεται αποδεκτό από τη φορολογική αρχή, αυτή 
προσδιορίζει τις τιμές ενδοομιλικών συναλλαγών στην 
τιμή της διαμέσου. 

3. Σε περίπτωση που από την εφαρμογή των διατά¬ 
ξεων της προηγούμενης παραγράφου προκύπτει παρά¬ 
βαση των διατάξεων της παραγράφου 1 του άρθρου 39, 
εφαρμόζονται οι διατάξεις του ν. 2523/1997.» 

4. Μετά το άρθρο 39Β του Κ.Φ.Ε προστίθεται νέο 
άρθρο 39Γ που έχει ως εξής: 

«Αρθρο 39Γ 

Προέγκριση Μεθοδολογίας Ενδοομιλικής Τιμολόγησης 

1. Οι ημεδαπές επιχειρήσεις που υπάγονται στις δια¬ 
τάξεις της παραγράφου 1 του άρθρου 39 δύνανται να 
υποβάλουν αίτηση προέγκρισης της μεθοδολογίας για 
την τιμολόγηση συγκεκριμένων μελλοντικών συναλλα¬ 
γών τους με συνδεδεμένες επιχειρήσεις. Η αίτηση αυτή 
υποβάλλεται στη Γενική Διεύθυνση Φορολογικών Ελέγ¬ 
χων και Είσπραξης Δημοσίων Εσόδων του Υπουργείου 
Οικονομικών. Με απόφαση του Υπουργού Οικονομικών 
συστήνεται Επιτροπή για τον επανέλεγχο ποσοστού 
πέντε τοις εκατό (5%) των υποθέσεων των οποίων η 
μεθοδολογία έχει τύχει προέγκρισης. 

2. Αντικείμενο της προέγκρισης της προηγούμενης 
παραγράφου αποτελεί το ενδεδειγμένο σύνολο κρι¬ 
τηρίων που χρησιμοποιούνται για τον καθορισμό των 
τιμών ενδοομιλικών συναλλαγών κατά τη διάρκεια μιας 
συγκεκριμένης χρονικής περιόδου. Τα κριτήρια αυτά 
περιλαμβάνουν κυρίως τη χρησιμοποιούμενη μέθοδο 
τεκμηρίωσης, τα στοιχεία σύγκρισης ή αναφοράς και 
τις σχετικές προσαρμογές, καθώς και τις κρίσιμες πα¬ 
ραδοχές για τις μελλοντικές συνθήκες. 

Αντικείμενο της προέγκρισης μπορεί επίσης να απο- 
τελέσει και κάθε άλλο εξειδικευμένο ζήτημα που αφο¬ 
ρά την τιμολόγηση των συναλλαγών με συνδεδεμένες 
επιχειρήσεις. 

Δεν δύνανται να αποτελέσουν αντικείμενο της προ¬ 
έγκρισης: 

α) ορισμένη τιμή συναλλαγής μεταξύ συνδεδεμένων 
επιχειρήσεων, 

β) ορισμένο ποσοστό του περιθωρίου μικτού ή κα¬ 
θαρού κέρδους από συναλλαγές με συνδεδεμένες επι¬ 
χειρήσεις. 

3. Η Γ ενική Διεύθυνση Φορολογικών Ελέγχων και Εί¬ 
σπραξης Δημοσίων Εσόδων εκδίδει σχετική απόφαση, 
η οποία κοινοποιείται στην αιτούσα εταιρεία. Η διάρ¬ 
κεια ισχύος της απόφασης προέγκρισης δεν δύναται 
να υπερβαίνει τα δύο (2) έτη και η χρονική ισχύς της 
δεν δύναται να ανατρέχει σε διαχειριστική περίοδο που 
έχει ολοκληρωθεί κατά τη στιγμή της υποβολής της 
αίτησης προέγκρισης. Από την απόφαση προέγκρισης 
δεν απορρέουν δικαιώματα ή υποχρεώσεις για άλλους 
φορολογούμενους πέραν της αιτούσας. 

4. Οι τιμές των ενδοομιλικών συναλλαγών της επι¬ 
χείρησης, τις οποίες αφορά η απόφαση προέγκρισης, 
θεωρούνται ότι δεν διαφέρουν από αυτές που θα εί¬ 
χαν συμφωνηθεί μεταξύ ανεξάρτητων επιχειρήσεων 
και δεν εφαρμόζονται οι διατάξεις της παραγράφου 1 
του άρθρου 39, εφόσον τηρούνται τα οριζόμενα στην 
απόφαση αυτή. 


Η επιχείρηση υποχρεούται να περιλαμβάνει στους 
τηρούμενους φακέλους τεκμηρίωσης του άρθρου 39 Α 
τα στοιχεία που απαιτούνται για την παρακολούθηση 
και επαλήθευση της εφαρμογής της απόφασης προέ¬ 
γκρισης. 

Ο φορολογικός έλεγχος των συναλλαγών με συνδε¬ 
δεμένες επιχειρήσεις περιορίζεται στην επαλήθευση ότι 
τηρήθηκαν τα οριζόμενα στην απόφαση προέγκρισης 
και ότι εξακολουθούν να ισχύουν οι κρίσιμες παραδοχές 
στις οποίες αυτή βασίστηκε. 

Πέραν των υποχρεώσεων τήρησης και διαφύλαξης 
στοιχείων που επιβάλλονται από άλλες διατάξεις της 
ισχύουσας νομοθεσίας, η επιχείρηση υποχρεούται να 
διαφυλάσσει τα στοιχεία τεκμηρίωσης που αφορούν την 
απόφαση προέγκρισης καθ’ όλη τη διάρκεια διατήρησης 
του αντίστοιχου φακέλου τεκμηρίωσης. 

Η έκδοση απόφασης προέγκρισης δεν εμποδίζει τη 
μεταγενέστερη διενέργεια της διαδικασίας αμοιβαίου 
διακανονισμού της εκάστοτε εφαρμοστέας διμερούς 
σύμβασης για την αποφυγή της διπλής φορολογίας ή 
της Ευρωπαϊκής Σύμβασης για την εξάλειψη της διπλής 
φορολογίας σε περίπτωση διορθώσεως των κερδών 
συνδεδεμένων επιχειρήσεων για τις ίδιες συναλλαγές 
του ίδιου φορολογούμενου. Σε μια τέτοια περίπτωση 
εφαρμόζονται οι διατάξεις της επόμενης παραγράφου 
για την αναθεώρηση της απόφασης προέγκρισης. 

5. Η απόφαση προέγκρισης αναθεωρείται οποτεδήπο¬ 
τε κατά τη διάρκεια ισχύος της, είτε κατόπιν αίτησης 
από την ενδιαφερόμενη επιχείρηση είτε αυτεπάγγελτα 
από την αρμόδια υπηρεσία, στις εξής περιπτώσεις: 

α) εάν οι κρίσιμες παραδοχές στις οποίες βασίστηκε η 
απόφαση προέγκρισης αποδειχθούν εσφαλμένες χωρίς 
ευθύνη της αιτούσας, 

β) εάν επήλθε ουσιώδης μεταβολή των κρίσιμων πα¬ 
ραδοχών ή συνθηκών που καθιστά αδύνατη την τήρη¬ 
ση των οριζομένων στην απόφαση προέγκρισης χωρίς 
ευθύνη της αιτούσας, 

γ) σε περίπτωση εφαρμογής της διαδικασίας αμοιβαί¬ 
ου διακανονισμού της εκάστοτε εφαρμοστέας διμερούς 
σύμβασης για την αποφυγή της διπλής φορολογίας ή 
της Ευρωπαϊκής Σύμβασης για την εξάλειψη της διπλής 
φορολογίας σε περίπτωση διορθώσεως των κερδών 
συνδεδεμένων επιχειρήσεων για τις ίδιες συναλλαγές 
του ίδιου φορολογούμενου. 

Ειδικά για την αυτεπάγγελτη αναθεώρηση της αρχικής 
απόφασης προέγκρισης η αρμόδια υπηρεσία εκδίδει 
απόφαση, η οποία κοινοποιείται στην αιτούσα εταιρεία 
και έχει τα αποτελέσματα που ορίζονται στην παράγρα¬ 
φο 4, αρχής γενομένης από την έκδοσή της. 

6. Η απόφαση προέγκρισης δύναται να ανακληθεί από 
την αρμόδια υπηρεσία οποτεδήποτε κατά τη διάρκεια 
ισχύος της, στις ακόλουθες περιπτώσεις: 

α. εφόσον διαπιστωθεί ότι τα στοιχεία ή κρίσιμες πα¬ 
ραδοχές στα οποία βασίστηκε η απόφαση προέγκρισης 
ήταν ανακριβή, 

β. εφόσον διαπιστωθεί ότι η επιχείρηση δεν τήρησε 
ουσιώδεις όρους ή υποχρεώσεις που ορίζονται από την 
απόφαση προέγκρισης, 

Σε περίπτωση ανάκλησης, η απόφαση προέγκρισης 
θεωρείται ως ουδέποτε εκδοθείσα και εφαρμόζονται 
οι διατάξεις της παρ. 5 του άρθρου 4 του ν. 2523/1997. 

7. Η απόφαση προέγκρισης δύναται να ακυρωθεί από 
την αρμόδια υπηρεσία οποτεδήποτε κατά τη διάρκεια 
ισχύος της στις ακόλουθες περιπτώσεις: 

α. εφόσον διαπιστωθεί ότι επήλθε ουσιώδης μεταβο¬ 
λή των κρίσιμων παραδοχών ή συνθηκών στις οποίες 
βασίστηκε η απόφαση προέγκρισης, 

β. εφόσον διαπιστωθεί ότι η επιχείρηση δεν τήρησε 
ουσιώδεις όρους ή υποχρεώσεις που ορίζονται από την 
απόφαση προέγκρισης, 

γ. εφόσον επέλθει ουσιώδης μεταβολή των εφαρμο¬ 
στέων φορολογικών διατάξεων. 

Δεν επιτρέπεται η ακύρωση της απόφασης προέγκρι¬ 
σης, εφόσον είναι δυνατή η αναθεώρησή της σύμφωνα 
με τα οριζόμενα στην παράγραφο 5. 

Σε περίπτωση ακύρωσης, η ισχύς της απόφασης προ¬ 
έγκρισης παύει από το χρονικό σημείο που ορίζεται με 
την απόφαση ακύρωσης. 

δ.Ύστερα από αίτηση της ενδιαφερόμενης επιχείρη¬ 
σης, η οποία υποβάλλεται το αργότερο μέχρι τη λήξη 
της ισχύος της απόφασης προέγκρισης μεθοδολογίας 
ενδοομιλικής τιμολόγησης, δύναται να ανανεώνεται 
μέχρι δύο φορές η ισχύς της απόφασης προέγκρισης 
χωρίς αλλαγή των όρων της. 

Απαραίτητη προϋπόθεση για την έγκριση της αίτησης 
ανανέωσης είναι να αποδειχθεί ότι δεν επήλθε ουσιώ¬ 
δης μεταβολή των στοιχείων στα οποία βασίστηκε η 
απόφαση προέγκρισης. 

Η αρμόδια υπηρεσία εκδίδει απόφαση επί της αίτη¬ 
σης ανανέωσης, η οποία κοινοποιείται στην αιτούσα 
εταιρεία. Σε περίπτωση που γίνει δεκτή η αίτηση, η 
απόφαση ανανέωσης έχει τα αποτελέσματα που ορί¬ 
ζονται στην παράγραφο 4. 

Η διάρκεια ισχύος της απόφασης ανανέωσης δεν δύ- 
ναται κάθε φορά να υπερβαίνει τα δύο (2) έτη. 

9. Με απόφαση του Υπουργού Οικονομικών ορίζο¬ 
νται τα ειδικότερα θέματα τα οποία είναι αναγκαία 
για την εφαρμογή των διατάξεων των προηγούμενων 
παραγράφων και ειδικότερα η διαδικασία για την προ¬ 
έγκριση μεθοδολογίας ενδοομιλικής τιμολόγησης, την 
αναθεώρηση, την ανανέωσή της και την ανάκλησή της, 
το ειδικότερο περιεχόμενο της αίτησης προέγκρισης 
και της αίτησης ανανέωσης, τα σχετικά παράβολα, η 
διαδικασία συνεννόησης με τις αρμόδιες αρχές άλλων 
εμπλεκομένων κρατών, ο τύπος και το περιεχόμενο των 
αποφάσεων της αρμόδιας υπηρεσίας.» 

5. Η παρ. 5 του άρθρου 4 του ν. 2523/1997 (Α' 179) 
αναριθμείται και προστίθενται νέοι παράγραφοι 5 και 
6 ως εξής: 

«5. Σε περίπτωση εκπρόθεσμης υποβολής του συνο¬ 
πτικού πίνακα πληροφοριών της παραγράφου 5 του 
άρθρου 39Α του Κώδικα Φορολογίας Εισοδήματος 
(Κ.Φ.Ε.) επιβάλλεται αυτοτελές πρόστιμο υπολογιζόμε¬ 
νο σε ποσοστό 1/1000 των δηλούμενων ακαθάριστων 
εσόδων της υπόχρεης σε υποβολή επιχείρησης. Το πα¬ 
ραπάνω πρόστιμο δεν μπορεί να είναι μικρότερο των 
χιλίων (1000) ευρώ και μεγαλύτερο των δέκα χιλιάδων 
(10.000) ευρώ. Το πρόστιμο αυτό καταβάλλεται εφάπαξ 
εντός του επόμενου μήνα από τη βεβαίωσή του. Τυχόν 
άσκηση προσφυγής δεν αναστέλλει τη βεβαίωσή του. 

Το πρόστιμο της παραγράφου αυτής επιβάλλεται και 
σε περίπτωση που ο φάκελος τεκμηρίωσης δεν τίθεται 
στη διάθεση της αρμόδιας ελεγκτικής αρχής μέσα στην 
προθεσμία που ορίζεται στην παράγραφο 5 του άρθρου 
39Α του Κ.Φ.Ε.. 

Όταν η εκπρόθεσμη υποβολή του συνοπτικού πίνακα 
πληροφοριών οφείλεται σε γεγονός ανωτέρας βίας, 


το οποίο επικαλείται και αποδεικνύει η επιχείρηση και 
ο πίνακας αυτός υποβάλλεται εντός δέκα (10) ημερών 
από τη λήξη του γεγονότος αυτού, δεν επιβάλλεται 
πρόστιμο. 

6. Σε περίπτωση μη υποβολής του συνοπτικού πίνακα 
πληροφοριών ή μη διάθεσης του φακέλου τεκμηρίωσης 
της παραγράφου 5 του άρθρου 39Α του Κ.Φ.Ε. στην αρ¬ 
μόδια ελεγκτική αρχή, επιβάλλεται αυτοτελές πρόστιμο 
υπολογιζόμενο σε ποσοστό ένα εκατοστό (1/100) των 
δηλουμένων ακαθάριστων εσόδων της υπόχρεης σε 
υποβολή επιχείρησης. Το παραπάνω πρόστιμο δεν μπο¬ 
ρεί να είναι μικρότερο των δέκα χιλιάδων (10.000) ευρώ 
και μεγαλύτερο των εκατό χιλιάδων (100.000) ευρώ.» 

6. Μετά το δωδέκατο εδάφιο της υποπερίπτωσης ββ' 
της περίπτωσης α' της παραγράφου 1 του άρθρου 13 
του Κώδικα Φορολογίας Εισοδήματος προστίθεται νέο 
εδάφιο που έχει ως εξής: 

«Ειδικά για μεταβιβάσεις που πραγματοποιούνται με¬ 
ταξύ ημεδαπής επιχείρησης και επιχειρήσεων συνδεδε- 
μένων με αυτή, εφαρμόζονται οι διατάξεις των άρθρων 
39 και 39Α.» 

7. Μετά το ενδέκατο εδάφιο της παραγράφου 2 του 
άρθρου 13 του Κ.Φ.Ε. προστίθεται νέο εδάφιο που έχει 
ως εξής: 

«Ειδικά για μεταβιβάσεις μετοχών που πραγματοποι¬ 
ούνται μεταξύ ημεδαπής επιχείρησης και επιχειρήσεων 
συνδεδεμένων με αυτή, εφαρμόζονται οι διατάξεις των 
άρθρων 39 και 39Α.» 

8. Στο τέλος της παραγράφου 3 του άρθρου 25 του 
Κ.Φ.Ε. προστίθεται νέο εδάφιο ως εξής: 

«Ειδικά για συμβάσεις δανείου που συνάπτονται με¬ 
ταξύ ημεδαπής επιχείρησης και επιχειρήσεων συνδεδε¬ 
μένων με αυτή, εφαρμόζονται οι διατάξεις των άρθρων 
39 και 39Α.» 

9. Μετά το τέταρτο εδάφιο της περίπτωσης ζ' της 
παραγράφου 3 του άρθρου 28 του Κ.Φ.Ε. προστίθεται 
νέο εδάφιο που έχει ως εξής: 

«Για μεταβιβάσεις ακινήτων που πραγματοποιούνται 
μεταξύ ημεδαπής επιχείρησης και επιχειρήσεων συν¬ 
δεδεμένων με αυτή, εφαρμόζονται οι διατάξεις των 
άρθρων 39 και 39Α.» 

10. Στο πρώτο εδάφιο της παραγράφου 1 του άρθρου 
31 του Κ.Φ.Ε. οι λέξεις «επαρκή και ακριβή βιβλία και 
στοιχεία δεύτερης και τρίτης κατηγορίας του Κ.Β.Σ.» 
αντικαθίστανται με τις λέξεις «βιβλία με την απλογρα- 
φική ή διπλογραφική μέθοδο» και στην περίπτωση ι' της 
παραγράφου 1 οι λέξεις «του άρθρου 51Β» με τις λέξεις 
«των άρθρων 39, 39Α και 51Β». 

11. Στο τέλος του πρώτου εδαφίου της περίπτωσης 
ιη' της παραγράφου 1 του άρθρου 31 του Κ.Φ.Ε. προ¬ 
στίθενται οι λέξεις «με την επιφύλαξη των διατάξεων 
των άρθρων 39 και 39Α». 

12. Το τελευταίο εδάφιο της περίπτωσης γ' της παρα¬ 
γράφου 1 του άρθρου 31 του Κ.Φ.Ε. καταργείται. 

13. Η υποπερίπτωση δδ' της περίπτωσης δ' της παρα¬ 
γράφου 1 του άρθρου 31 του Κ.Φ.Ε. καταργείται. 

14. Στο τέλος της παραγράφου 1 του άρθρου 51Β του 
Κ.Φ.Ε. προστίθεται εδάφιο που έχει ως εξής: 

«Εξαιρετικά οι δαπάνες αγοράς αγαθών, λήψης υπηρε¬ 
σιών, καθώς και κάθε άλλη κατηγορία δαπάνης η οποία 
προβλέπεται στο προηγούμενο εδάφιο της παρούσας 
παραγράφου, από εταιρείες με έδρα σε μη συνεργάσιμα 
κράτη ή κράτη με προνομιακό φορολογικό καθεστώς 

δεν εμπίπτουν στις ανωτέρω διατάξεις όταν καταβάλ¬ 
λονται σε συνδεδεμένες επιχειρήσεις τους στην αλ¬ 
λοδαπή, για τις οποίες προβλέπεται η τήρηση ειδικών 
φακέλων τεκμηρίωσης των ενδοομιλικών συναλλαγών.» 

15. Η παράγραφος 10 του άρθρου 105 του Κ.Φ.Ε. κα- 
ταργείται. 

16. Από τη δημοσίευση του παρόντος καταργείται το 
άρθρο 26 του ν. 3728/2008, με την επιφύλαξη των επό¬ 
μενων εδαφίων. 

Οι φάκελοι τεκμηρίωσης που έχουν προσκομιστεί στη 
Διεύθυνση Κοστολόγησης καιΈρευνας Αγοράς της Γε¬ 
νικής Γραμματείας Καταναλωτή του Υπουργείου Ανά¬ 
πτυξης, Ανταγωνιστικότητας, Υποδομών, Μεταφορών 
και Δικτύων μέχρι την έναρξη ισχύος του παρόντος 
νόμου και αφορούν τις χρήσεις 2010, 2011 και 2012 πα- 
ραδίδονται στην αρμόδια Υπηρεσία για τον έλεγχο των 
ενδοομιλικών συναλλαγών του Υπουργείου Οικονομικών 
και συντάσσεται προς τούτο σχετικό πρωτόκολλο πα¬ 
ράδοσης και παραλαβής. Η Διεύθυνση Κοστολόγησης 
καιΈρευνας Αγοράς της Γενικής Γραμματείας Κατα¬ 
ναλωτή διατηρεί το δικαίωμα πρόσβασης στους ως 
άνω φακέλους τεκμηρίωσης για λόγους διεξαγωγής 
ερευνών αγοράς. Κατ’ εξαίρεση, οι φάκελοι τεκμηρίωσης 
για τις χρήσεις 2008 και 2009 υπόκεινται σε έλεγχο 
από την ανωτέρω Διεύθυνση της Γ ενικής Γ ραμματείας 
Καταναλωτή, που ολοκληρώνεται από αυτήν κατά τα 
οριζόμενα στο άρθρο 26 του ν. 3728/2008. Ως έναρξη 
του ελέγχου νοείται η πρώτη πράξη της Διοίκησης προς 
περαιτέρω διερεύνηση του φακέλου τεκμηρίωσης ή/ 
και προσκόμισης συμπληρωματικών εγγράφων, πέραν 
της έγγραφης πρόσκλησης για την προσκόμιση του 
φακέλου τεκμηρίωσης. 

Ειδικά για υποθέσεις εκπρόθεσμης υποβολής της κα¬ 
τάστασης που προβλέπεται στην παράγραφο 4 του 
άρθρου 26 του ν. 3728/2008, για τις οποίες μέχρι τη 
δημοσίευση του παρόντος δεν έχει βεβαιωθεί το προ- 
βλεπόμενο πρόστιμο της παραγράφου 6 του ίδιου άρ¬ 
θρου, επιβάλλεται το αυτοτελές πρόστιμο που ορίζεται 
στην παρ. 5 του άρθρου 4 του ν. 2523/1997, όπως τρο¬ 
ποποιείται με την παρ. 5 του άρθρου 12 του παρόντος. 
Αρμόδια για την περαίωση των υποθέσεων αυτών είναι 
η Διεύθυνση Κοστολόγησης καιΈρευνας Αγοράς της 
Γ ενικής Γ ραμματείας Καταναλωτή του Υπουργείου Ανά¬ 
πτυξης, Ανταγωνιστικότητας, Υποδομών, Μεταφορών 
και Δικτύων, η οποία οφείλει εντός έξι μηνών από τη 
δημοσίευση του παρόντος να εισηγηθεί σχετικά στο 
Γενικό Γραμματέα Καταναλωτή, ο οποίος είναι αρ¬ 
μόδιος για την επιβολή του προστίμου. Το πρόστιμο 
αυτό επιβάλλεται κατά τις διατάξεις των παραγράφων 
3 έως 6 του άρθρου 11 της υπουργικής απόφασης Α2- 
8092/31.12.2008 (Β' 2709). 

17. Οι διατάξεις των παραγράφων 1, 2, 3 και 5 εφαρ¬ 
μόζονται για ενδοομιλικές συναλλαγές που πραγματο¬ 
ποιούνται σε διαχειριστικές περιόδους που αρχίζουν 
από την 1.1.2012 και μετά. Ειδικά για τη διαχειριστική 
περίοδο 2012, ο φάκελος τεκμηρίωσης καταρτίζεται 
και οι σχετικές καταστάσεις υποβάλλονται μέχρι τις 
10 Μαίου 2013. 

Για συναλλαγές που πραγματοποιήθηκαν στις διαχει¬ 
ριστικές περιόδους 2010 και 2011, λαμβάνεται υπόψη ο 
φάκελος τεκμηρίωσης που ορίζεται με τις διατάξεις του 
άρθρου 26 του ν. 3728/2008. Ο έλεγχος διενεργείται από 
την αρμόδια φορολογική αρχή, η οποία προσδιορίζει 
και τις τιμές ενδοομιλικών συναλλαγών σε περίπτωση 


μη τήρησης ή μη διάθεσης ή τήρησης ανεπαρκούς ή 
ανακριβούς φακέλου τεκμηρίωσης, καταργούμενης της 
παραγράφου 6 του άρθρου 39, όπως ίσχυε πριν την 
τροποποίησή του από τον παρόντα νόμο. 

18. Οι διατάξεις των παραγράφων 6 έως και 15 εφαρ¬ 
μόζονται για δαπάνες που πραγματοποιούνται από το 
οικονομικό έτος 2013 και μετά. 

19. Οι διατάξεις της παραγράφου 4 ισχύουν από 1ης 
Ιανουάριου 2014. 

20. Η περίπτωση ια' της παραγράφου 5 του άρθρου 
85 του Κ.Φ.Ε. αντικαθίσταται ως εξής: 

«Η χορήγηση στοιχείων σχετικά με την εφαρμογή των 
άρθρων 39 και 39Α σε ειδικά εξουσιοδοτημένους υπαλ¬ 
λήλους του Υπουργείου Ανάπτυξης, Ανταγωνιστικότη¬ 
τας, Υποδομών, Μεταφορών και Δικτύων, για λόγους 
διεξαγωγής ερευνών αγοράς.» 

ΚΕΦΑΛΑΙΟ Β' 

ΣΥΜΠΛΗΡΩΣΗ ΟΡΓΑΝΩΤΙΚΩΝ ΔΙΑΤΑΞΕΩΝ 
ΤΟΥ ΥΠΟΥΡΓΕΙΟΥ ΟΚΟΝΟΜΙΚΩΝ 

Άρθρο 12 

Συμπλήρωση διατάξεων για την Υπηρεσία 
Εσωτερικών Υποθέσεων 
του Υπουργείου Οικονομικών 

1. Η παρ. 1 του άρθρου 5 του ν. 3943/2011 αντικαθί¬ 
σταται ως εξής: 

«1. Συνιστάται στο Υπουργείο Οικονομικών αυτοτελής 
Υπηρεσία Εσωτερικών Υποθέσεων, επιπέδου Διεύθυν¬ 
σης, υπαγόμενη απευθείας στον Υπουργό Οικονομικών, 
η οποία ονομάζεται «Διεύθυνση Εσωτερικών Υποθέσεων 
Υπουργείου Οικονομικών» και έχει έδρα τον Νομό Ατ¬ 
τικής. Ως παράρτημα αυτής λειτουργεί Υποδιεύθυνση 
Εσωτερικών Υποθέσεων Βορείου Ελλάδας, με τίτλο 
«Υποδιεύθυνση Εσωτερικών Υποθέσεων Υπουργείου 
Οικονομικών» και έχει έδρα την Περιφερειακή Ενότητα 
Θεσσαλονίκης.» 

2. Η παρ. 2 του άρθρου 5 του ν. 3943/2011, όπως αυτή 
αντικαταστάθηκε και ισχύει με τις διατάξεις της παρ. 18 
του άρθρου 55 του ν. 4002/2011 (Α' 180), αντικαθίσταται 
ως εξής: 

«2. Η Υπηρεσία Εσωτερικών Υποθέσεων έχει ως απο¬ 
στολή τη διερεύνηση και εξιχνίαση σε όλη την Επι¬ 
κράτεια των ποινικών αδικημάτων και πειθαρχικών 
παραπτωμάτων, που διαπράττουν ή συμμετέχουν σε 
αυτά υπάλληλοι του Υπουργείου Οικονομικών και των 
εποπτευομένων από αυτό Νομικών Προσώπων και συ¬ 
γκεκριμένα: 

α) Των ποινικών αδικημάτων που προβλέπονται από 
τις διατάξεις των άρθρων 216 - 218, 220, 222, 235 - 237, 
239 - 244, 252, 254 - 259 και 261 του Ποινικού Κώδικα, 
της Φορολογικής, Δημοσιονομικής και Τελωνειακής νο¬ 
μοθεσίας και το Πειθαρχικό Δίκαιο Δημοσίων Πολιτικών 
Διοικητικών Υπαλλήλων και Υπαλλήλων Νομικών Προ¬ 
σώπων Δημοσίου Δικαίου. 

β) Των πειθαρχικών παραπτωμάτων σε περιπτώσεις 
φαινομένων χρηματισμού, μετά από αυτόφωρη σύλληψη 
ή από συλλογή εμπεριστατωμένων καταγγελιών και 
σοβαρών υποθέσεων που έχουν ως συνέπεια απώλεια 
εσόδων του κράτους.» 

3. Η παρ. 3 του άρθρου 5 του ν. 3943/2011, όπως αυτή 
αντικαταστάθηκε και ισχύει, με τις διατάξεις της παρ. 18 
του άρθρου 55 του ν. 4002/2011, αντικαθίσταται ως εξής: 

«3. Η Υπηρεσία Εσωτερικών Υποθέσεων διενεργεί 
ελέγχους του «πόθεν έσχες» (δηλαδή της περιουσια¬ 
κής κατάστασης) των υπαλλήλων του Υπουργείου Οι¬ 
κονομικών και των εποπτευομένων από αυτό Νομικών 
Προσώπων ως εξής: 

α) Στοχευμένους ελέγχους ή δειγματοληπτικούς ελέγ¬ 
χους οι οποίοι πραγματοποιούνται σε ετήσια βάση, 
σύμφωνα με κριτήρια. Με απόφαση του Υπουργού Οι¬ 
κονομικών που δημοσιεύεται στην Εφημερίδα της Κυ- 
βερνήσεως, καθορίζεται η επιλογή των κριτηρίων για 
τους δειγματοληπτικούς ελέγχους, ο προσδιορισμός 
του δείγματός τους και η διαδικασία διενέργειάς τους. 

β) Σε υπαλλήλους για τους οποίους περιέρχεται στην 
Υπηρεσία Εσωτερικών Υποθέσεων, οποιαδήποτε πληρο¬ 
φορία που περιέχει στοιχεία που δύνανται να προκαλέ- 
σουν βάσιμες υπόνοιες αδικαιολόγητης μεταβολής της 
υφιστάμενης περιουσιακής κατάστασής τους. 

γ) Σε υπαλλήλους για τους οποίους, διενεργείται έρευ¬ 
να, προκαταρκτική εξέταση, προανάκριση ή Ε.Δ.Ε. από 
την Υπηρεσία Εσωτερικών Υποθέσεων, προς διερεύνηση 
αδικημάτων της παραγράφου 2 και κρίνεται αναγκαίος 
ο έλεγχος της περιουσιακής τους κατάστασης. 

δ) Μετά το πέρας του ελέγχου εφόσον διαπιστώνονται 
παραβάσεις του νόμου και συντρέχει περίπτωση κατα¬ 
λογισμού κατά το άρθρο 12 του ν. 3213/2003 (Α' 309), 
συντάσσεται σχετική έκθεση η οποία αποστέλλεται 
στον Γ ενικό Επίτροπο της Επικράτειας στο Ελεγκτικό 
Συνέδριο. Αν ανακύπτει περίπτωση ποινικής ευθύνης, 
η έκθεση αποστέλλεται στο αρμόδιο για την άσκηση 
ποινικής δίωξης όργανο. Εφόσον διαπιστωθεί ανάγκη 
διερεύνησης θεμάτων που εμπίπτουν στην αρμοδιότητα 
φορολογικής ή άλλης αρχής, η έκθεση αποστέλλεται 
στην αρχή αυτή. Κατά τη διάρκεια του ελέγχου, μπορεί 
να καλείται ο ελεγχόμενος για να δώσει διευκρινίσεις ή 
να προσκομίσει συμπληρωματικά στοιχεία, εντός ρητής 
προθεσμίας είκοσι (20) ημερών, η οποία μπορεί να πα- 
ραταθεί, με απόφαση του Προϊσταμένου της Υπηρεσίας, 
για ισόχρονο διάστημα.» 

4. Η παρ. 5 του άρθρου 5 του ν. 3943/2011 αντικαθί¬ 
σταται και ως εξής: 

«5. Οι διατάξεις των παραγράφων 6,8,19,21 και 22 του 
άρθρου 30 του ν. 3296/2004 (Α' 253) και της παρ. 6 του 
άρθρου 2 του ν. 2343/1995 (Α' 211) ισχύουν και για την 
Υπηρεσία Εσωτερικών Υποθέσεων και το προσωπικό 
αυτής. Ο χρόνος έναρξης λειτουργίας της Υπηρεσί¬ 
ας Εσωτερικών Υποθέσεων σε εικοσιτετράωρη βάση, 
ορίζεται με απόφαση του Υπουργού Οικονομικών που 
δημοσιεύεται στην Εφημερίδα της Κυβερνήσεως.» 

5. Η παρ. 6 του άρθρου 5 του ν. 3943/2011 αντικαθί¬ 
σταται ως εξής: 

«6. Η Υπηρεσία Εσωτερικών Υποθέσεων στελεχώνεται 
από υπαλλήλους του κλάδου Οικονομικών Επιθεωρητών 
του Υπουργείου Οικονομικών και από υπαλλήλους που 
τους ανατίθενται καθήκοντα Οικονομικού Επιθεωρητή, 
σύμφωνα με τις διατάξεις του άρθρου 2 παρ.13 του ν. 
2343/1995. 

Με αιτιολογημένη απόφαση του Υπουργού Οικονομι¬ 
κών και για την κάλυψη υπηρεσιακών αναγκών, δύναται 
να αποσπασθούν στη Διεύθυνση και στην Υποδιεύθυνση 
Εσωτερικών Υποθέσεων, υπάλληλοι του προηγουμένου 
εδαφίου. Με την ίδια απόφαση καθορίζεται η χρονική 
διάρκεια της απόσπασης, με την λήξη της οποίας ο 
υπάλληλος επιστρέφει αυτοδίκαια στην θέση του χωρίς 
άλλη διατύπωση. 


Για την συνδρομή του έργου της Υπηρεσίας Εσωτε¬ 
ρικών Υποθέσεων, δύνανται να ανατίθενται συγκεκρι¬ 
μένα καθήκοντα σε υπαλλήλους των λοιπών κλάδων 
του Υπουργείου Οικονομικών, οι οποίοι για το σκοπό 
αυτόν αποσπώνται στη Διεύθυνση ή την Υποδιεύθυνση 
Εσωτερικών Υποθέσεων.» 

6. Στο άρθρο 5 του ν. 3943/2011 προστίθενται παρά¬ 
γραφοι 9,10,11,12,13,14,15,16 και 17 ως εξής: 

«9. Για την εκπλήρωση της αποστολής της, η Υπηρεσία 
Εσωτερικών Υποθέσεων διερευνά, συλλέγει, αξιολογεί 
και αξιοποιεί πληροφορίες και στοιχεία που αφορούν 
τη διάπραξη αδικημάτων της παραγράφου 2, ενεργεί και 
αυτεπαγγέλτως προκαταρκτική εξέταση ή προανάκριση 
κατά τις διατάξεις του Κώδικα Ποινικής Δικονομίας για 
τη βεβαίωσή τους και παραπέμπει τους υπαιτίους στην 
αρμόδια για την άσκηση της ποινικής δίωξης εισαγγελική 
αρχή ή τον αρμόδιο πειθαρχικό προϊστάμενο. Κατά την 
εκτέλεση των ανωτέρω καθηκόντων της, η Υπηρεσία 
Εσωτερικών Υποθέσεων έχει απρόσκοπτη πρόσβαση στα 
αρχεία όλων των υπηρεσιών του Υπουργείου Οικονομι¬ 
κών και των εποπτευομένων από αυτό Νομικών Προσώ¬ 
πων και των άλλων αρχών ή υπηρεσιών του ευρύτερου 
Δημόσιου τομέα όπως αυτός καθορίζεται εκάστοτε από 
τις σχετικές διατάξεις. Ακόμη μπορεί να ζητεί στοιχεία 
και πληροφορίες από δικαστικές υπηρεσίες. 

10. Η προανάκριση και η προκαταρκτική εξέταση που 
ενεργείται από τη Διεύθυνση και την Υποδιεύθυνση 
Εσωτερικών Υποθέσεων του Υπουργείου Οικονομικών, 
διενεργείται κατόπιν Παραγγελίας Εισαγγελικού Λει¬ 
τουργού, ο οποίος εποπτεύει το προδικαστικό έργο 
των υπηρετούντων στη Διεύθυνση και Υποδιεύθυνση 
υπαλλήλων, από τους οποίους ενημερώνεται επί των 
στοιχείων των καταγγελιών και της πορείας των σχε¬ 
τικών ελέγχων. Κατά την ενέργεια των προδικαστικών 
ελέγχων οι αρμόδιοι προς τούτο υπάλληλοι της Διεύ¬ 
θυνσης και Υποδιεύθυνσης θεωρούνται ειδικοί προανα- 
κριτικοί υπάλληλοι. 

11. Στις περιπτώσεις που ενεργείται προανάκριση ή 
προκαταρκτική εξέταση, για αδικήματα της παραγρά¬ 
φου 2 του παρόντος άρθρου, δεν ισχύει το φορολο¬ 
γικό απόρρητο, το δε τραπεζικό και χρηματιστηριακό 
απόρρητο αίρεται με σχετική διάταξη του αρμόδιου 
εισαγγελικού λειτουργού της παραγράφου 10, αν κριθεί 
ότι η άρση επιβάλλεται από τις ανάγκες της έρευνας. 

12. Οι Οικονομικοί Επιθεωρητές της Υπηρεσίας Εσωτε¬ 
ρικών Υποθέσεων, κατά τη διενέργεια προκαταρκτικής 
εξετάσεως, προς διαπίστωση διαπράξεως πειθαρχικών 
παραπτωμάτων, δύνανται να προβαίνουν σε λήψη ενόρ¬ 
κων μαρτυρικών καταθέσεων επί της προκαταρκτικής 
εξετάσεως, κατ' ανάλογη εφαρμογή των αντιστοίχων 
διατάξεων του Κώδικα Ποινικής Δικονομίας και των δια¬ 
τάξεων του Κώδικα Καταστάσεως Δημοσίων Πολιτικών 
Υπαλλήλων και Ν.Π.Δ.Δ.. 

13. Όταν άλλη υπηρεσία του Υπουργείου Οικονομικών 
ενεργεί προκαταρκτική εξέταση ή προανάκριση κατά 
τις διατάξεις του Κώδικα Ποινικής Δικονομίας ή προκα¬ 
ταρκτική εξέταση - Ε.Δ.Ε. σύμφωνα με τις διατάξεις του 
Υπαλληλικού Κώδικα, για τα αδικήματα της παραγρά¬ 
φου 2, υποχρεούται να παραπέμψει τη σχετική υπόθεση 
στην Υπηρεσία Εσωτερικών Υποθέσεων. 

14. Μέχρι το τέλος του μηνάς Φεβρουάριου κάθε 
έτους, υποβάλλεται στον Υπουργό Οικονομικών ετήσια 
έκθεση απολογισμού του έργου και των δραστηριοτή¬ 
των της Υπηρεσίας. 

15. Οι αποφάσεις μεταθέσεων, μετακινήσεων και απο¬ 
σπάσεων των υπαλλήλων στη Δ/νση και Υποδ/νση Εσω¬ 
τερικών Υποθέσεων του Υπουργείου Οικονομικών και οι 
αποφάσεις μετακίνησης εκτός έδρας για εκτέλεση της 
υπηρεσίας, δεν γνωστοποιούνται και δεν αναρτώνται 
στο διαδίκτυο, με εξαίρεση τις πραγματοποιούμενες 
δαπάνες για τις εκτός έδρας μετακινήσεις οι οποίες 
γνωστοποιούνται μετά την ολοκλήρωση της υπόθεσης. 

16. Με προεδρικό διάταγμα μετά από πρόταση του 
Υπουργού Οικονομικών καθορίζονται η οργάνωση, η 
διάρθρωση, ο κανονισμός λειτουργίας της Υπηρεσίας 
Εσωτερικών Υποθέσεων, καθώς των καθηκόντων του 
προσωπικού της.» 

Άρθρο 13 

Τροποποίηση διατάξεων του ν. 2343/1995 
για την Οικονομική Επιθεώρηση 

1. Το πρώτο εδάφιο της παρ. 4 του άρθρου 2 του ν. 
2343/1995 (Α' 211), αντικαθίσταται, ως εξής: 

«4. Οι θέσεις των Οικονομικών Επιθεωρητών, πληρού- 
νται με μετατάξεις εκ των υπηρετούντων στο Υπουργείο 
Οικονομικών υπαλλήλων, κατηγορίας ΠΕ, με δωδεκαε¬ 
τή τουλάχιστον πραγματική υπηρεσία στο Υπουργείο 
Οικονομικών». 

2. Η παρ. 5 του άρθρου 2 του ν. 2343/1995 αντικαθί¬ 
σταται ως εξής: 

«5. Με προεδρικό διάταγμα μετά από πρόταση των 
Υπουργών Διοικητικής Μεταρρύθμισης και Ηλεκτρονι¬ 
κής Διακυβέρνησης και Οικονομικών, που δημοσιεύο¬ 
νται στην Εφημερίδα της Κυβερνήσεως, ρυθμίζονται 
τα θέματα εσωτερικής λειτουργίας των Υπηρεσιών της 
Οικονομικής Επιθεώρησης, οι αρχές και η μεθοδολογία 
άσκησης του έργου της, καθώς και τα δικαιώματα και 
καθήκοντα των Οικονομικών Επιθεωρητών.» 

3. Μετά την παρ. 22 του άρθρου 2 του ν. 2343/1995 (Α' 
211), όπως αυτή προστέθηκε με την παρ. 17 του άρθρου 
55 του ν. 4002/2011 (Α' 180), προστίθεται νέα παράγρα¬ 
φος 23, που έχει ως εξής: 

«23. α) Συστήνεται στη Γενική Διεύθυνση Οικονομι¬ 
κής Επιθεώρησης μη αμειβόμενη Επιτροπή Εσωτερικού 
Ελέγχου, η οποία αποτελείται από: 

αα) τον Προϊστάμενο της Γενικής Διεύθυνσης Οι¬ 
κονομικής Επιθεώρησης, ως Πρόεδρο, με αναπληρωτή 
τον Προϊστάμενο της Διεύθυνσης Προσωπικού Επιθε¬ 
ώρησης, 

ββ) τον Προϊστάμενο της Διεύθυνσης Εποπτείας Εσω¬ 
τερικού Ελέγχου, 

γγ) τον Προϊστάμενο της Υπηρεσίας Εσωτερικού 
Ελέγχου, 

δδ) έναν Εσωτερικό Ελεγκτή, με τον αναπληρωτή του, 
μέλη του Μητρώου Εσωτερικών Ελεγκτών του Υπουρ¬ 
γείου Οικονομικών, οι οποίοι υποδεικνύονται από το 
Ελληνικό Ινστιτούτο Εσωτερικών Ελεγκτών και 

εε) έναν υπάλληλο του Υπουργείου Οικονομικών, μόνι¬ 
μο ή μετακλητό, κατηγορίας ΠΕ, με γνώσεις και εμπειρία 
σε θέματα αρμοδιότητας του Υπουργείου Οικονομικών 
και εσωτερικού ελέγχου, με τον αναπληρωτή του. 

β) Η θητεία του προέδρου και των μελών της Επιτρο¬ 
πής είναι τριετής. 

γ) Η Επιτροπή Εσωτερικού Ελέγχου: 

αα) Εγκρίνει το ετήσιο πρόγραμμα εσωτερικών ελέγ¬ 
χων και παρακολουθεί την εκτέλεσή του. 


ββ) Εγκρίνει και υποβάλλει στον Υπουργό Οικονομικών 
ετήσια έκθεση στην οποία καταγράφονται οι δραστηρι¬ 
ότητες και τα αποτελέσματα του εσωτερικού ελέγχου, 
καθώς και τα στοιχεία από την πρόοδο της υλοποίησης 
των προτάσεών του. 

γγ) Παρακολουθεί τη λειτουργία του εσωτερικού 
ελέγχου και υποβάλλει στον Υπουργό Οικονομικών 
προτάσεις για τη βελτίωση του θεσμικού πλαισίου και 
της μεθοδολογίας του. 

δ) Η συγκρότηση της Επιτροπής Εσωτερικού Ελέγχου 
γίνεται με απόφαση του Υπουργού Οικονομικών. Με 
την ίδια απόφαση ορίζεται ως Γραμματέας υπάλληλος 
κατηγορίας ΠΕ, από αυτούς που υπηρετούν στην Οικο¬ 
νομική Επιθεώρηση με οποιαδήποτε σχέση εργασίας. 

ε) Με απόφαση του Υπουργού Οικονομικών που δημο¬ 
σιεύεται στην Εφημερίδα της Κυβερνήσεως ρυθμίζονται 
τα ειδικά θέματα λειτουργίας της Επιτροπής.» 

Άρθρο 14 

Συμβόλαιο αποδοτικότητας 

1. Οι διατάξεις του πρώτου εδαφίου της παρ. 8 του 
άρθρου 4 του ν. 3943/2011 αντικαθίστανται ως εξής: 

«Όσοι υπάλληλοι επιλεγούν και τοποθετηθούν σε θέση 
Ελεγκτή Βεβαίωσης και Αναγκαστικής Είσπραξης των 
Εσόδων του Κράτους, υπογράφουν με την ανάληψη των 
καθηκόντων τους συμβόλαιο αποδοτικότητας για χρο¬ 
νικό διάστημα δώδεκα μηνών.» 

2. Οι διατάξεις της παρ. 22 του άρθρου 4 του ν. 3943/ 
2011 αντικαθίστανται ως εξής: 

«Οι Προϊστάμενοι των οργανικών μονάδων επιπέδου 
Αυτοτελούς Γραφείου, Τμήματος, Υποδιεύθυνσης ή Δι¬ 
εύθυνσης που προβλέπονται στην προηγούμενη παρά¬ 
γραφο, οι οποίοι επιλέγονται σύμφωνα με τις σχετικές 
διατάξεις του ν. 3839/2010 (Α' 51), υπογράφουν με την 
ανάληψη των καθηκόντων τους συμβόλαιο αποδοτικό¬ 
τητας για χρονικό διάστημα δώδεκα μηνών». 

Άρθρο 15 

Υποστήριξη Γενικών Γραμματέων 
Υπουργείου Οικονομικών 

1. Γ ια την υποβοήθηση των Γ ενικών Γ ραμματέων του 
Υπουργείου Οικονομικών, κατά την άσκηση των καθη¬ 
κόντων τους, συνιστώνται σε κάθε αντίστοιχη θέση, 
κατά παρέκκλιση των διατάξεων των παραγράφων 13 
έως 16 του άρθρου 55 του π.δ. 63/2005 (Α' 98), τρεις 
επιπλέον θέσεις ειδικών συνεργατών, χωρίς αμοιβή και 
χωρίς ασφαλιστικό ή συνταξιοδοτικό δικαίωμα. Η πα¬ 
ροχή υπηρεσίας στις θέσεις αυτές δεν γεννά οποιοδή- 
ποτε δικαίωμα αποζημίωσης ή άλλη αξίωση κατά του 
Δημοσίου ή ασφαλιστικού φορέα. 

2. Οι θέσεις της προηγούμενης παραγράφου πληρού- 
νται με απόφαση του Γ ενικού Γ ραμματέα, η ισχύς της 
οποίας παύει αυτοδικαίως με την κατά οποιοδήποτε 
τρόπο λήξη της θητείας του Γενικού Γραμματέα. Τα 
πρόσωπα που τοποθετούνται στις θέσεις αυτές πρέπει 
να είναι πανεπιστημιακής εκπαίδευσης, με αποδεδειγμέ¬ 
νη εμπειρία, και να είναι ασφαλισμένοι σε φορέα κύριας 
ασφάλισης από άλλη ιδιότητά τους. 

Άρθρο 16 

Τροποποίηση διατάξεων του ν. 3086/2002 

1. Το άρθρο 2 του ν. 3086/2002 (Α' 324) αντικαθίσταται 
ως εξής: 

«Αρμοδιότητες 

1. Στην αρμοδιότητα του Νομικού Συμβουλίου του Κρά¬ 
τους (Ν.Σ.Κ.) ανήκει η νομική υποστήριξη του Κράτους. 
Στην υποστήριξη αυτή περιλαμβάνονται, ιδίως: 

α) η δικαστική υποστήριξη και εκπροσώπηση του Δη¬ 
μοσίου, 

β) η έκδοση γνωμοδοτήσεων σε ερωτήματα της Δι¬ 
οίκησης, 

γ) η αναγνώριση απαιτήσεων κατά του Δημοσίου, 
δ) ο δικαστικός και εξώδικος συμβιβασμός του Δη¬ 
μοσίου, 

ε) η γνωμοδότηση για την υπαγωγή διαφορών του 
Δημοσίου σε διαιτησία και ο ορισμός διαιτητών του. 

στ) η νομική υποστήριξη της Διοίκησης κατά την κα¬ 
τάρτιση των συμβάσεων, 

ζ) η νομική υποστήριξη της Διυπουργικής Επιτροπής 
Αναδιαρθρώσεων και Αποκρατικοποιήσεων, ιδίως σε 
θέματα που αφορούν στη διαδικασία και τους όρους 
διενέργειας των αποκρατικοποιήσεων, 
η) η νομοτεχνική υποστήριξη της Διοίκησης κατά την 
κατάρτιση σχεδίων νόμων και κανονιστικών πράξεων, 
θ) η εισήγηση προς τους αρμόδιους υπουργούς για 
λήψη νομοθετικών μέτρων αναγκαίων για την προάσπι¬ 
ση του δημόσιου συμφέροντος και 
ι) η εκπροσώπηση της Ελληνικής Δημοκρατίας ενώ¬ 
πιον του Ευρωπαϊκού Δικαστηρίου Δικαιωμάτων του 
Ανθρώπου (Ε.Δ.Δ.Α.) και της Επιτροπής των Υπουργών 
του Συμβουλίου της Ευρώπης. 

2. α. Το Νομικό Συμβούλιο του Κράτους είναι απο¬ 
κλειστικά αρμόδιο για το χειρισμό ενώπιον των δικα¬ 
στηρίων της Ευρωπαϊκής Ένωσης των υποθέσεων: α) 
αρμοδιότητας του Υπουργείου Οικονομικών και των 
εποπτευόμενων από αυτό φορέων, β) αρμοδιότητας του 
Υπουργείου Αγροτικής Ανάπτυξης και Τροφίμων και των 
εποπτευόμενων από αυτό φορέων, συμπεριλαμβανομέ¬ 
νων και των αρμοδιοτήτων που περιλαμβάνονται στην 
παρ. 10 του άρθρου 14 του ν. 2227/1994 (Α' 129) και στην 
παρ. 2 του άρθρου 17 του ν. 2637/1998, όπως ισχύει, γ) 
αρμοδιότητας του Υπουργείου Δικαιοσύνης, Διαφάνει¬ 
ας και Ανθρωπίνων Δικαιωμάτων, δ) αρμοδιότητας του 
Υπουργείου Περιβάλλοντος, Ενέργειας και Κλιματικής 
Αλλαγής, ε) αρμοδιότητας άλλων Υπουργείων, τις οποί¬ 
ες έχουν χειρισθεί μέλη του Νομικού Συμβουλίου του 
Κράτους ενώπιον των εθνικών δικαστηρίων, ενώπιον 
του Ε.Δ.Δ.Α. και των άλλων οργάνων του Συμβουλίου 
της Ευρώπης, στ) υποθέσεις που αφορούν δημόσιες 
συμβάσεις και ζ) υποθέσεις που του ανατίθενται από 
τον Υπουργό Εξωτερικών. 

β. Με κοινή απόφαση του Υπουργού Οικονομικών και 
του καθ'ύλην αρμοδίου Υπουργού ανατίθενται και άλλες 
κατηγορίες υποθέσεων στην αποκλειστική αρμοδιότητα 
του Ν.Σ.Κ.. 

3. Το Νομικό Συμβούλιο ασκεί τις ανωτέρω αρμοδιό¬ 
τητες με την Ολομέλεια, τακτική και πλήρη, τα Τρήμα¬ 
τα, τους καθ'ύλην Σχηματισμούς που συνιστώνται με 
απόφαση του Προέδρου στην Κεντρική Υπηρεσία ή σε 
άλλη οργανική μονάδα του Ν.Σ.Κ., τα Γ ραφεία Νομικών 
Συμβούλων και τα Δικαστικά Γ ραφεία». 

2. Μετά την παρ. 3 του άρθρου 6 του ν. 3086/ 2002 
προστίθεται παράγραφος 3Α ως εξής: 

«Α. Σε εθνικές και διεθνείς διαιτησίες οι οποίες αφο¬ 
ρούν συμβάσεις που καταρτίζονται με το Δημόσιο ή με 
κρατικά νομικά πρόσωπα δημοσίου ή ιδιωτικού δικαίου 
που συγκροτούνται και λειτουργούν για την εξυπηρέ¬ 


τηση δημοσίου συμφέροντος, διαιτητής εκ μέρους του 
Ελληνικού Δημοσίου ή του κρατικού νομικού προσώ¬ 
που δημοσίου ή ιδιωτικού δικαίου ορίζεται εν ενεργεία 
λειτουργός του Νομικού Συμβουλίου του Κράτους. Σε 
εξαιρετικές περιπτώσεις και με αυξημένη πλειοψηφία 
των δύο τρίτων (2/3) των παριστάμενων μελών της Ολο¬ 
μέλειας, διαιτητής ορίζεται επίτιμος λειτουργός του 
Ν.Σ.Κ.. Πρόσωπο μη λειτουργός του Ν.Σ.Κ. μπορεί να 
διοριστεί διαιτητής μόνον εφόσον αυτό επιβάλλεται 
από τη φύση της υπό κρίση διαφοράς και προβλέπεται 
ρητά στη σχετική ρήτρα διαιτησίας, η οποία πρέπει, σε 
αυτήν την περίπτωση, να προσυπογράφεται από τον 
Υπουργό Οικονομικών.» 

3. Στο τέλος της περίπτωσης δ' της παρ. 1 του άρθρου 
8 του ν. 3086/2002 προστίθεται η φράση: «και συγκροτεί 
Σχηματισμούς σε Γ ραφεία Νομικών Συμβούλων ή στην 
Κεντρική Υπηρεσία για το χειρισμό υποθέσεων ορισμέ¬ 
νου αντικειμένου». 

4. α. Στην παρ. 2 του άρθρου 12 του ν. 3086/ 2002 
προστίθεται περίπτωση στ' ως εξής: 

«στ) Σχηματισμός αποκρατικοποιήσεων». 

β. Μετά την παράγραφο 3 του άρθρου 12 προστίθεται 
παράγραφος 3Α ως εξής: 

«3Α. α) Στην αρμοδιότητα του Σχηματισμού Αποκρα¬ 
τικοποιήσεων ανήκει, ιδίως, η νομική υποστήριξη της 
Διυπουργικής Επιτροπής Αποκρατικοποιήσεων, προεχό- 
ντως, σε θέματα που αφορούν στη διαδικασία και τους 
όρους διενέργειας αποκρατικοποιήσεων από το Δημό¬ 
σιο, ν.π.δ.δ. και κρατικά νομικά πρόσωπα ιδιωτικού δι¬ 
καίου, συμπεριλαμβανομένου του Ταμείου Αξιοποίησης 
Ιδιωτικής Περιουσίας του Ελληνικού Δημοσίου (ΤΑΙΠΕΔ). 

β) Σχέδια νόμων που αφορούν τις αποκρατικοποιήσεις 
και τους φορείς που τις διεκπεραιώνουν τίθενται, πριν 
την υπογραφή τους, από τους αρμόδιους Υπουργούς, 
υπόψη του Σχηματισμού προς νομοτεχνική επεξεργασία. 

γ) Με απόφαση του Υπουργού Οικονομικών, που εκ- 
δίδεται ύστερα από γνώμη του Προέδρου του Ν.Σ.Κ., 
καθορίζεται η διαδικασία, οι όροι και οι λεπτομέρειες 
εφαρμογής των προηγούμενων περιπτώσεων.» 

5. Το δεύτερο εδάφιο της παρ. 11 του άρθρου 43 του 
ν. 3086/2002 αντικαθίσταται ως εξής: 

«Στους λειτουργούς του Ν.Σ.Κ. χορηγείται άδεια ανα¬ 
τροφής τέκνου, σύμφωνα με τις διατάξεις που ισχύουν 
για τους δικαστικούς λειτουργούς.». 

ΚΕΦΑΛΑΙΟ Γ 

ΤΡΟΠΟΠΟΙΗΣΗ ΔΙΑΤΑΞΕΩΝ ΚΩΔΙΚΑ Φ.Π.Α., 
ΤΕΛΩΝΕΙΑΚΟΥ ΚΩΔΙΚΑ, ΚΩΔΙΚΑ ΕΙΣΠΡΑΞΗΣ 
ΔΗΜΟΣΙΩΝ ΕΣΟΔΩΝ ΚΑΙ ΑΛΛΕΣ ΔΙΑΤΑΞΕΙΣ 
ΑΡΜΟΔΙΟΤΗΤΑΣ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Αρθρο 17 

Τροποποίηση διατάξεων Φ.Π.Α. 

1. Η περίπτωση δ' της παρ. 2 του άρθρου 8 του ν. 
2859/ 2000 (Α' 248) αντικαθίσταται, ως εξής: 

«2. δ) ί. Η εκμίσθωση βιομηχανοστασίων και χρημα- 
τοθυρίδων. 

ϋ. Η εκμίσθωση χώρων για άσκηση επαγγελματικής 
δραστηριότητας σε μισθωτή υποκείμενο στο φόρο, αυ- 
τοτελώς ή στα πλαίσια μικτών συμβάσεων, εφόσον ο 
εκμισθωτής το επιθυμεί και υποβάλλει για αυτό αίτηση 
επιλογής φορολόγησης. 

Η επιλογή φορολόγησης πραγματοποιείται με υπο¬ 
βολή στην αρμόδια Δ.Ο.Υ., σχετικής αίτησης από τον 
εκμισθωτή. 

Η αίτηση επιλογής φορολόγησης μπορεί να υποβλη¬ 
θεί είτε πριν την έναρξη χρησιμοποίησης του ακινήτου 
ή εντός τριάντα (30) ημερών από την έναρξη της δι¬ 
αχειριστικής περιόδου, σε περίπτωση που η επιλογή 
πραγματοποιείται σε χρόνο μεταγενέστερο, και ισχύει 
από την έναρξη της διαχειριστικής περιόδου. Ειδικά για 
την πρώτη εφαρμογή, η αίτηση επιλογής φορολόγησης 
μπορεί να υποβληθεί μέχρι την 30ή Ιουνίου 2013, με 
έναρξη εφαρμογής από 1.1.2013, με την προϋπόθεση ότι, 
μέχρι την 31η Ιουλίου 2013 θα καταβληθεί ο φόρος που 
αναλογεί για το διάστημα από 1.1.2013 μέχρι 30.6.2013. 

Η επιλογή φορολόγησης μπορεί να αφορά το σύνολο 
ή μέρος του οικοδομικού συγκροτήματος. Με την αίτη¬ 
ση προσδιορίζονται οι χώροι για τους οποίους γίνεται 
επιλογή φορολόγησης. 

Η επιλογή φορολόγησης μπορεί να ανακληθεί με υπο¬ 
βολή σχετικής αίτησης που υποβάλλεται εντός τριάντα 
(30) ημερών από την έναρξη της διαχειριστικής πε¬ 
ριόδου και ισχύει από την έναρξη της διαχειριστικής 
περιόδου. 

Οι ανωτέρω διατάξεις ισχύουν και για επιχειρήσεις 
εκμετάλλευσης εμπορικών κέντρων, οι οποίες είχαν 
υποβάλλει αίτηση επιλογής φορολόγησης και είχαν 
λάβει σχετική βεβαίωση υπαγωγής στο φόρο από την 
αρμόδια Δ.Ο.Υ., μέχρι την 31η Δεκεμβρίου 2012, χωρίς να 
εξετάζεται η εκπλήρωση των προϋποθέσεων που είχαν 
τεθεί με τις υπουργικές αποφάσεις που είχαν εκδοθεί 
κατ' εξουσιοδότηση της προϊσχύουσας διάταξης. Για 
τις επιχειρήσεις αυτές δεν απαιτείται η υποβολή νέας 
αίτησης επιλογής φορολόγησης. 

Επίσης οι ανωτέρω διατάξεις ισχύουν και για επιχει¬ 
ρήσεις που έχουν επιβάλλει Φ.Π.Α. στις πράξεις που κα¬ 
λύπτονται από το πρώτο εδάφιο πριν την 1η Ιανουάριου 
2013 και, κατά συνέπεια οι εν λόγω επιχειρήσεις έχουν 
δικαίωμα έκπτωσης για τις προηγούμενες χρήσεις για 
τις οποίες έχει επιβληθεί Φ.Π.Α., εκτός από την περί¬ 
πτωση που έχουν εκδοθεί πράξεις προσδιορισμού του 
φόρου οι οποίες έχουν καταστεί καθ' οιονδήποτε τρόπο 
οριστικές. Στις περιπτώσεις αυτές απαιτείται η υποβολή 
αίτησης επιλογής φορολόγησης, μέχρι 30.6.2013.» 

2. Η παρ. 5 του άρθρου 8 του ν. 2859/2000 αντικαθί¬ 
σταται, ως εξής: 

«5. Με αποφάσεις του Υπουργού Οικονομικών καθο¬ 
ρίζονται οι προϋποθέσεις, η διαδικασία και οι λεπτομέ¬ 
ρειες άσκησης της επιλογής της περίπτωσης δ' (ϋ) της 
παραγράφου 2, καθώς και οποιαδήποτε άλλη λεπτο¬ 
μέρεια εφαρμογής των διατάξεων του άρθρου αυτού.» 

3. Η παρ. 3 του άρθρου 33 του ν. 2859/2000 αντικα¬ 
θίσταται, ως εξής: 

«3. Σε περίπτωση παράδοσης αγαθών επένδυσης ή 
οριστικής παύσης της χρησιμοποίησης αυτών σε φο¬ 
ρολογητέες πράξεις, κατά τη διάρκεια πενταετίας ή 
δεκαετίας, προκειμένου για ακίνητα της παραγράφου 
2, ενεργείται εφάπαξ διακανονισμός μέσα στο ίδιο έτος 
και τα αγαθά αυτά θεωρούνται, για τα έτη που απο¬ 
μένουν, ότι χρησιμοποιήθηκαν αποκλειστικά και μόνο: 

α) σε φορολογητέες δραστηριότητες, εφόσον πρό¬ 
κειται: 

αα) για παράδοση η οποία υπάγεται στο φόρο και ο 
φόρος που αναλογεί στην παράδοση αυτή είναι του¬ 
λάχιστον ίσος με το φόρο που αναλογεί στα εναπο- 
μένοντα έτη της πενταετούς περιόδου διακανονισμού, 


ββ) για καταστροφή, απώλεια ή κλοπή, που αποδεικνύ- 
ονται ή δικαιολογούνται με νόμιμα παραστατικά, 

γγ) για παράδοση ακινήτων με σύμβαση πώλησης και 
επαναμίσθωσης (εαΐθ από Ιοαεο όεοΚ), σύμφωνα με τις 
διατάξεις της περίπτωσης γ' της παρ. 9 του άρθρου 6 
του ν. 1665/1986. 

δδ) για παράδοση έργων σύνδεσης σταθμών αυτοπα- 
ραγωγής ή ανεξάρτητης παραγωγής μέχρι το δίκτυο 
της Δ.Ε.Η. Α.Ε. ή του Δ.Ε.Σ.Μ.Η.Ε. Α.Ε., σύμφωνα με όσα 
ορίζονται στο ν. 2773/1999 (Α' 286) όπως ισχύει. 

β) σε αφορολόγητες δραστηριότητες, στις λοιπές 
περιπτώσεις. 

Εάν εντός της περιόδου διακανονισμού, σύμφωνα με 
την παράγραφο 2 του παρόντος άρθρου από την πραγ¬ 
ματοποίηση της δαπάνης για απόκτηση ή κατασκευή 
επενδυτικών αγαθών δεν έχει γίνει έναρξη της χρησι¬ 
μοποίησης αυτών, θεωρείται ότι διατέθηκαν αποκλει¬ 
στικά και μόνο σε αφορολόγητες πράξεις και ενεργείται 
εφάπαξ διακανονισμός με την εκκαθαριστική δήλωση 
της διαχειριστικής αυτής περιόδου. 

Εξαιρείται του ανωτέρω περιορισμού της πενταετίας 
η πραγματοποίηση της δαπάνης, για την απόκτηση ή 
την κατασκευή επενδυτικών αγαθών από οργανισμούς, 
επιχειρήσεις και εταιρίες κοινής ωφέλειας.» 

4. Οι διατάξεις των παραγράφων 1 έως 3 ισχύουν για 
πράξεις που πραγματοποιούνται από 1.1.2013. 

Άρθρο 18 

Τροποποίηση διατάξεων του ν. 1798/1988 και 
της υπ’ αριθμ. Δ. 697/35/20.3.1990 ΑΥΟ 

1. α. Η περίπτωση Α της παρ. 1 του άρθρου 16 του ν. 
1798/1988 (Α' 166), αντικαθίσταται ως εξής: 

«Α. Στους ανάπηρους Έλληνες πολίτες και πολίτες 
των άλλων κρατών - μελών της Ευρωπαϊκής Ένωσης 
με κατοικία στην Ελλάδα, οι οποίοι:». 

β. Η περίπτωση Β της παρ. 1 του άρθρου 16 του ν. 1798/ 
1988 αντικαθίσταται ως εξής: 

«Β. Στους τυφλούς Έλληνες πολίτες και πολίτες των 
άλλων κρατών - μελών της Ευρωπαϊκής Ένωσης με κα¬ 
τοικία στην Ελλάδα, εφόσον έχουν ολική και από τους 
δύο οφθαλμούς τύφλωση, με ποσοστό αναπηρίας 100%». 

γ. Η περίπτωση Γ της παρ. 1 του άρθρου 16 του ν. 
1798/1988 αντικαθίσταται ως εξής: 

«Γ. Στους Έλληνες πολίτες και πολίτες των άλλων 
κρατών - μελών της Ευρωπαϊκής Ένωσης με κατοικία 
στην Ελλάδα, οι οποίοι:». 

2. Οι παράγραφοι 4 και 5 του άρθρου 16 του ν.1798/1988 
αντικαθίστανται ως εξής: 

«4. Από 1.1.2013 το ποσοστό αναπηρίας καθορίζεται 
με βάση τη γνωμάτευση των οικείων υγειονομικών επι¬ 
τροπών του Κ.Ε.Π.Α. και δεν γίνονται δεκτές από τις 
τελωνειακός αρχές γνωματεύσεις άλλων επιτροπών. 

5. Με κοινή απόφαση των Υπουργών Οικονομικών και 
Εργασίας, Κοινωνικής Ασφάλισης και Πρόνοιας καθο¬ 
ρίζεται η αντιστοίχιση των παθήσεων που ορίζονται 
στο παρόν άρθρο με τις παθήσεις και τα ποσοστά 
αναπηρίας που καθορίζονται από το Κ.Ε.Π.Α.. Με την 
ίδια απόφαση ρυθμίζεται κάθε αναγκαία λεπτομέρεια 
για τον τρόπο και το χρόνο εξέτασης των παραπάνω 
αναπήρων από το Κ.Ε.Π.Α..» 

3. Η παρ. 1 του άρθρου 3 της αριθμ. Δ. 697/35/ 20.3.1990 
ΑΥΟ (Β' 190) που έχει κυρωθεί με την παρ. 2 του άρθρου 
32 του ν. 1884/1990 (Α' 81), όπως η παράγραφος αυτή 

έχει αντικατασταθεί με την παρ. 6 του άρθρου 26 του 
ν. 3156/ 2003 (Α' 157) και ισχύει, καταργείται. 

Άρθρο 19 

Τροποποίηση διατάξεων του ν. 4021/2011 
και του ν. 3427/2005 

1. Το πρώτο εδάφιο της παρ. 11 του άρθρου 53 του ν. 
4021/2011 καταργείται και τα τρίτο και τέταρτο εδάφια 
της ίδιας παραγράφου αντικαθίστανται ως εξής: 

«Ο κύριος ή επικαρπωτής του ακινήτου μπορεί, με 
αίτησή του προς την αρμόδια Δ.Ο.Υ., οποτεδήποτε και 
για οποιονδήποτε λόγο, να ζητήσει την αποκοπή του 
Ε.Ε.Τ.Η.Δ.Ε. από το λογαριασμό κατανάλωσης ηλεκτρι¬ 
κού ρεύματος και τη βεβαίωση αυτού στη Δ.Ο.Υ., αφού 
καταβάλει τουλάχιστον την τρέχουσα και τις τυχόν 
ληξιπρόθεσμες δόσεις έτους 2012, και, σε περίπτωση 
επίκλησης αδυναμίας καταβολής αυτών, το ποσό των 
πενήντα (50) ευρώ. Για την αλλαγή προμηθευτή ηλεκτρι¬ 
κού ρεύματος απαιτείται η προσκόμιση βεβαίωσης της 
αρμόδιας Δ.Ο.Υ. ότι ακολουθήθηκε η ανωτέρω διαδικα¬ 
σία από τον κύριο ή τον επικαρπωτή ή από τον μισθωτή 
ή από τον χρήστη, ο οποίος έχει εξουσιοδοτηθεί ειδικά 
προς τούτο.» 

2. α. Μετά το τέλος του τέταρτου εδαφίου της παρ. 1 
του άρθρου 23 του ν. 3427/2005 (Α' 312) προστίθενται 
εδάφια ως εξής: 

«Φυσικά πρόσωπα, τα οποία κατά την 1.1.2013 έχουν 
εμπράγματα δικαιώματα σε γήπεδα εκτός σχεδίου πό¬ 
λης ή οικισμού, υποχρεούνται να ελέγξουν ηλεκτρονικά 
μέχρι 30.6.2013 την περιουσιακή τους κατάσταση, όπως 
αυτή εμφανίζεται στην ιστοσελίδα της Γ ενικής Γ ραμμα- 
τείας Πληροφοριακών Συστημάτων, προκειμένου να τη 
συμπληρώσουν, τροποποιήσουν και οριστικοποιήσουν. 
Νομικά πρόσωπα, τα οποία κατά την 1.1.2013 έχουν έχουν 
εμπράγματα δικαιώματα σε ακίνητα, υποχρεούνται σε 
ηλεκτρονική υποβολή δήλωσης στοιχείων ακινήτων 
μέχρι 30.6.2013, στην οποία θα περιλαμβάνεται η πε¬ 
ριουσιακή τους κατάσταση, όπως είναι διαμορφωμένη 
κατά την 1.1.2013.» 

β. Το δεύτερο εδάφιο της παρ. 4 του άρθρου 48 του 
ν. 3842/2010 (Α' 58) αντικαθίσταται ως εξής: 

«Όταν ο πωλητής είναι φυσικό πρόσωπο, το πιστοποι¬ 
ητικό της παραγράφου 1 απαιτείται για συμβολαιογρα¬ 
φικά έγγραφα που καταρτίζονται από την 1η Ιανουάριου 
2014.» 


Άρθρο 20 

Συμπλήρωση διατάξεων για το τέλος ταξινόμησης 

1. α. Η ισχύς των διατάξεων της παρ. 2 του άρθρου 
8 του ν. 3899/2010 (Α' 212), όπως τροποποιείται με την 
υποπαράγραφο β' της παρούσης παραγράφου και της 
παρ. 5 του άρθρου 30 του ν. 3943/2011 (Α' 66) παρατεί- 
νεται μέχρι το τέλος του 2013. 

β. Το στοιχείο ε' της παρ. 2 του άρθρου 8 του ν. 3899/ 
2010 αντικαθίσταται ως εξής: 

«ε) Οι διατάξεις της παραγράφου αυτής εφαρμόζονται 
μετά από δέκα (10) ημέρες από την έκδοση της απόφα¬ 
σης της προηγούμενης περίπτωσης και για αυτοκίνητα 
που θα αποσυρθούν μέχρι 20.12.2013.» 

γ. Η παρ. 2 του άρθρου 20 του ν. 4002/2011 (Α' 180) 
αντικαθίσταται ως εξής: 

«2. Οι διατάξεις της παρ. 2 του άρθρου 8 του ν. 3899/ 
2010 και της παρ. 5 του άρθρου 30 του ν. 3943/2011, 


εφαρμόζονται για αυτοκίνητα που θα τελωνισθούν και 
θα καταβάλουν τις οφειλόμενες φορολογικές επιβαρύν¬ 
σεις μέχρι και 31.12.2013.» 

δ. Το στοιχείο γ' της παρ. 2 του άρθρου 8 του ν. 3899/ 
2010 αντικαθίσταται ως εξής: 

«γ) Οι διατάξεις των περιπτώσεων α' και β' εφαρμό¬ 
ζονται μόνο για αυτοκίνητα παλαιός τεχνολογίας για 
τα οποία έχει εκδοθεί άδεια κυκλοφορίας στην Ελλάδα 
μέχρι 31.12.2000 και για τα οποία έχουν καταβληθεί τα 
τέλη κυκλοφορίας του έτους εντός του οποίου γίνεται 
η διαγραφή, καθώς και τυχόν οφειλομένων προηγού¬ 
μενων ετών.» 

ε. Η προτελευταία υποπαράγραφος της παρ. 5 του 
άρθρου 30 του ν. 3943/2011 αντικαθίσταται ως εξής: 

«Οι διατάξεις αυτές εφαρμόζονται μόνο για αυτοκί¬ 
νητα παλαιός τεχνολογίας που θα αποσυρθούν μέχρι 
20.12.2013, για τα οποία έχει εκδοθεί άδεια κυκλοφορίας 
στην Ελλάδα μέχρι 31.12.2000 και για τα οποία έχουν 
καταβληθεί τα τέλη κυκλοφορίας του έτους εντός του 
οποίου γίνεται η διαγραφή, καθώς και τυχόν οφειλομέ- 
νων προηγουμένων ετών.» 

στ) Η προθεσμία που προβλέπεται από την παράγρα¬ 
φο 2 του άρθρου 20 του ν. 4002/2011, όπως ισχύει βάσει 
της υποπαραγράφου γ' της παρούσας παραγράφου, 
εφαρμόζεται και για τα αυτοκίνητα που υπάγονται στην 
παράγραφο 1 του άρθρου 20 του ν. 4002/2011. 

ζ) Το τελευταίο εδάφιο της παρ. 1 του άρθρου 20 του 
ν. 4002/2011, αντικαθίσταται ως εξής: 

«Η κατά τα προηγούμενα αίτηση επιστροφής κατατί¬ 
θεται μέσα σε διάστημα τριών μηνών από την ταξινόμη¬ 
ση του οχήματος και το αργότερο ως και τις 31.12.2014». 

2. Στο άρθρο 36 του ν. 1563/1985, όπως τροποποιήθηκε 
με το άρθρο 12 του ν. 3220/2004 (Α' 15) μετά το τέταρτο 
εδάφιο προστίθεται εδάφιο ως ακολούθως: 

«Η ανωτέρω απαλλαγή παρέχεται και στους γονείς, οι 
οποίοι προτού καταστούν πολύτεκνοι γονείς κατά την 
έννοια του παρόντος άρθρου είχαν υπαχθεί στις διατά¬ 
ξεις της παρ. 2 του άρθρου 1 του ν. 3454/2006 (Α' 75).» 

Άρθρο 21 

Φόρος πολυτελείας μεταχειρισμένων αυτοκινήτων 

Η παρ. 2 του άρθρου 17 του ν. 3833/2010 (Α' 40) αντι¬ 
καθίσταται ως εξής: 

«2. Προκειμένου για μεταχειρισμένα όμοια αυτοκίνητα, 
το ποσοστό του φόρου καθορίζεται, σύμφωνα με την 
κλίμακα της παραγράφου 1, ανάλογα με την αξία τους, 
όπως αυτή προσδιορίζεται με βάση τα προβλεπόμε- 
να στην περίπτωση α' της παρ. 1 του άρθρου 126 του 
ν. 2960/2001. 

Ο ανωτέρω φόρος επιβάλλεται επί της φορολογητέας 
αξίας του άρθρου 126 του ν. 2960/2001.» 

Άρθρο 22 

Τροποποιήσεις διατάξεων του Κώδικα Είσπραξης 
Δημοσίων Εσόδων (Κ.Ε.Δ.Ε.) 

1. Στο άρθρο 41 του ν.δ. 356/1974 (Α' 90), μετά την 
παράγραφο 6 προστίθεται παράγραφος 7 ως εξής: 

«7. Η δημοσίευση των περιλήψεων των προγραμμά¬ 
των πλειστηριασμού μπορεί να διενεργείται και σε 
συγκεκριμένη ιστοσελίδα του Διαδικτύου, τηρουμένης 
της προθεσμίας της προηγουμένης παραγράφου. Με 
απόφαση του Υπουργού Οικονομικών ορίζεται κάθε 
αναγκαία λεπτομέρεια για την εφαρμογή του προη¬ 
γούμενου εδαφίου. 

Τα οριζόμενα στην ανωτέρω παράγραφο ισχύουν ανα- 
λόγως και για τη δημοσιότητα προγράμματος πλειστη- 
ριασμού κινητών». 

2. Στο άρθρο 41 του ν.δ. 356/1974 η υφιστάμενη πα¬ 
ράγραφος 7 αναριθμείται σε 8. 

Άρθρο 23 

Κατάργηση διατάξεων του ν. 4002/2011 
και λοιπές ρυθμίσεις 

1. Οι διατάξεις της παρ. 4 του άρθρου 18 του ν. 
4002/2011 (Α' 180) καταργούνται από τη δημοσίευση του 
παρόντος νόμου. Ειδικά εκκαθαριστικά σημειώματα που 
έχουν εκδοθεί σύμφωνα με τις καταργούμενες διατάξεις 
και έχουν κοινοποιηθεί στους φορολογούμενους μέχρι 
τη δημοσίευση του παρόντος περαιώνονται εντός της 
προβλεπόμενης από αυτές προθεσμίες. 

2. Στο πρώτο εδάφιο της παραγράφου 3 του άρθρου 
3 του Κώδικα Φορολογικής Απεικόνισης Συναλλαγών (ν. 
4093/2012) οι λέξεις «δέκα χιλιάδες (10.000)» αντικαθί¬ 
στανται με τις λέξεις «πέντε χιλιάδες (5.000)» και στο 
τέλος του δευτέρου εδαφίου της ίδιας παραγράφου 
προστίθενται οι λέξεις «ως και επί επιτηδευματιών που 
παρέχουν υπηρεσίες από επαγγελματική εγκατάσταση 
ή παρέχουν υπηρεσίες επισκευής ή συντήρησης τεχνι¬ 
κών έργων ή εγκαταστάσεων επιτηδευματιών ή μη». Η 
διάταξη της παραγράφου 3 του άρθρου 3 του Κώδικα 
Φορολογικής Απεικόνισης Συναλλαγών, όπως τροποποι¬ 
είται με το παρόν, εφαρμόζεται από 1ης Ιανουάριου 2013. 

3. α. Στο τέλος του τελευταίου εδαφίου της περί¬ 
πτωσης 1 της υποπαραγράφου Ε.7 της παρ. Ε του άρ¬ 
θρου πρώτου του ν. 4093/2012 προστίθενται οι λέξεις 
«καθώς και η προθεσμία για τη θέση των οχημάτων σε 
ακινησία». 

β. Η υπ’ αριθμ. 1229/31.12.2012 απόφαση του Υπουργού 
Οικονομικών «Παράταση προθεσμίας για την εμπρόθε¬ 
σμη καταβολή τελών κυκλοφορίας έτους 2013 και για 
τη θέση των οχημάτων σε ακινησία» ισχύει από την 
έκδοσή της. 

ΚΕΦΑΛΑΙΟ Δ' 

ΤΡΟΠΟΠΟΙΗΣΗ ΔΙΑΤΑΞΕΩΝ ΤΟΥ Ν. 27/1975 ΚΑΙ 
ΤΟΥ Ν. 814/1978 ΚΑΙ ΛΟΙΠΕΣ ΔΙΑΤΑΞΕΙΣ 

Άρθρο 24 

Τροποποίηση διατάξεων του ν. 27/1975 

1. Το άρθρο 26 του ν. 27/1975 (Α' 77) αντικαθίσταται 
ως εξής: 

«Άρθρο 26 

Φορολογία πλοίων υπό ξένη σημαία 

1. Επιβάλλεται κατά τις διατάξεις του παρόντος άρ¬ 
θρου φόρος στα πλοία υπό ξένη σημαία, των οποίων η 
διαχείριση γίνεται από ημεδαπές ή αλλοδαπές εταιρείες 
εγκατεστημένες στην Ελλάδα δυνάμει των διατάξεων 
του άρθρου 25 του παρόντος νόμου. Η επιβολή του φό¬ 
ρου του παρόντος άρθρου γίνεται με την επιφύλαξη των 
διατάξεων του Κώδικα Φορολογίας Εισοδήματος, όπως 
εκάστοτε ισχύει, που προβλέπουν την υπαγωγή σε φόρο 
εισοδήματος των κερδών που προκύπτουν στην Ελλάδα 
από την εκμετάλλευση πλοίων υπό ξένη σημαία, καθώς 
και των σχετικών διατάξεων των Συμβάσεων Αποφυγής 
Διπλής Φορολογίας αναφορικά με τους φόρους εισο¬ 
δήματος και κεφαλαίου και των Διμερών Ναυτιλιακών 
Συμβάσεων που έχει συνάψει η Ελλάδα με άλλα κράτη. 


2. Ο φόρος βαρύνει τους αλλοδαπούς πλοιοκτήτες ή 
πλοιοκτήτριες εταιρείες για τα πλοία υπό ξένη σημαία, 
τα οποία έχουν τεθεί υπό τη διαχείριση ημεδαπών ή 
αλλοδαπών εταιρειών οι οποίες είναι εγκατεστημένες 
στην Ελλάδα δυνάμει των διατάξεων του άρθρου 25 
του παρόντος νόμου. 

Οι ως άνω διαχειρίστριες εταιρείες είναι αλληλέγγυα 
υπόχρεες με τις πλοιοκτήτριες εταιρείες για την κατα¬ 
βολή του φόρου του παρόντος άρθρου. Σε περίπτωση 
που η διαχείριση του πλοίου γίνεται από περισσότε¬ 
ρες της μίας διαχειρίστριες εταιρείες οι οποίες είναι 
εγκατεστημένες στην Ελλάδα δυνάμει των διατάξεων 
του άρθρου 25 του παρόντος νόμου, οι διαχειρίστριες 
εταιρείες ευθύνονται εις ολόκληρον για την καταβολή 
του φόρου του παρόντος άρθρου. Σε περίπτωση που η 
πλοιοκτήτρια εταιρεία αλλάξει τη διαχειρίστρια εται¬ 
ρεία στην οποία έχει αναθέσει τη διαχείριση πλοίου της 
υπό ξένη σημαία, η διαχειρίστρια εταιρεία ευθύνεται για 
την καταβολή του φόρου που αναλογεί στο χρονικό 
διάστημα κατά το οποίο ασκούσε τη διαχείριση του 
συγκεκριμένου πλοίου. 

Σε περίπτωση εκούσιας μεταβίβασης της κυριότη¬ 
τας του πλοίου υπό ξένη σημαία, το οποίο μετά τη 
μεταβίβαση παραμένει υπό τη διαχείριση ελληνικής ή 
αλλοδαπής εταιρείας εγκατεστημένης στην Ελλάδα 
δυνάμει των διατάξεων του άρθρου 25 του παρόντος 
νόμου, ο φόρος του παρόντος άρθρου βαρύνει το νέο 
πλοιοκτήτη από την ημερομηνία της μεταβίβασης, ενώ 
ο νέος πλοιοκτήτης είναι εις ολόκληρον υπόχρεος με 
τα πρόσωπα που είναι υπόχρεα για την καταβολή του 
φόρου του παρόντος άρθρου που βαρύνει το πλοίο 
μέχρι το χρόνο της μεταβίβασης. 

3. Ο φόρος υπολογίζεται με τα ίδια κριτήρια, συντε¬ 
λεστές και κλιμάκια που ισχύουν σύμφωνα με τις δια¬ 
τάξεις του παρόντος νόμου και τις εκδιδόμενες δυνάμει 
του άρθρου 13 του ν. 2687/1953 πράξεις, για τα πλοία 
που νηολογήθηκαν υπό ελληνική σημαία κατά το προ¬ 
ηγούμενο έτος από το έτος επιβολής του φόρου του 
παρόντος άρθρου. 

4. Για σκοπούς υπολογισμού του φόρου, οι ημεδαπές ή 
αλλοδαπές εταιρείες οι οποίες διαχειρίζονται τα πλοία 
υπό ξένη σημαία και είναι εγκατεστημένες στην Ελλάδα 
δυνάμει των διατάξεων του άρθρου 25 του παρόντος 
νόμου έχουν υποχρέωση να υποβάλλουν ετησίως, εντός 
του Ιανουάριου κάθε έτους, συγκεντρωτική δήλωση στη 
Δ.Ο.Υ. Πλοίων, με κοινοποίηση στο Υπουργείο Ναυτιλίας 
και Αιγαίου, στην οποία θα πρέπει να αναφέρεται το 
όνομα, η σημαία, το Διεθνές Διακριτικό Σήμα (Δ.Δ.Σ.), 
ο αριθμός ΙΜΟ, η ολική χωρητικότητα και η ηλικία των 
πλοίων υπό ξένη σημαία που διαχειρίζονται κατά την 1η 
Ιανουάριου του ίδιου έτους, στην οποία θα επισυνάπτο¬ 
νται τα αντίστοιχα έγγραφα εθνικότητας των πλοίων. 
Σε περίπτωση που η διαχείριση πλοίου υπό ξένη ση¬ 
μαία ανατίθεται στη διαχειρίστρια εταιρεία μετά την 1η 
Ιανουάριου κάθε έτους, υποβάλλεται συμπληρωματική 
δήλωση από τη διαχειρίστρια εταιρεία, εντός μηνάς από 
την ανάληψη της διαχείρισης. Οι ανωτέρω δηλώσεις 
υπέχουν θέση υπεύθυνης δήλωσης του ν.1599/1986. 

5. Η δήλωση και η καταβολή του φόρου του παρόντος 
άρθρου γίνεται κατ' ανάλογη εφαρμογή των προβλεπο- 
μένων στον παρόντα νόμο για το φόρο που επιβάλλεται 
στα πλοία υπό ελληνική σημαία. Σε περίπτωση που η 
διαχείριση πλοίου υπό ξένη σημαία ανατεθεί σε διαχει- 

ρίστρια εταιρεία εγκατεστημένη στην Ελλάδα δυνάμει 
των διατάξεων του άρθρου 25 του παρόντος νόμου μετά 
την 1η Ιανουάριου κάθε έτους, οφείλεται φόρος από την 
επόμενη ημέρα της ανάθεσης της διαχείρισης σε τόσα 
δωδέκατα, όσοι οι μήνες μέχρι το τέλος του έτους. Η 
δήλωση και καταβολή του φόρου διενεργείται από την 
διαχειρίστρια εταιρεία στο όνομα και για λογαριασμό 
της πλοιοκτήτριας εταιρείας. 

Από το ποσό του φόρου του παρόντος άρθρου ε 
κπίπτει ο φόρος χωρητικότητας (Ιοηπαςα Ιαχ) ή οποια¬ 
δήποτε παρόμοια επιβάρυνση που αποδεδειγμένα κα¬ 
ταβλήθηκε για το πλοίο υπό ξένη σημαία και μέχρι του 
ποσού του φόρου που οφείλεται στην Ελλάδα. 

6. Για την παραλαβή των δηλώσεων και τη βεβαίω¬ 
ση του φόρου του παρόντος άρθρου αρμόδιος είναι ο 
προϊστάμενος της Δ.Ο.Υ. Πλοίων. 

Η κοινοποίηση όλων των εγγράφων που αφορούν στο 
φόρο του παρόντος άρθρου ενεργείται στην αντίστοιχη 
διαχειρίστρια εταιρεία. 

7. Γ ια την επιβολή των πρόσθετων φόρων και προστί¬ 
μων εφαρμόζονται οι διατάξεις του ν. 2523/1997, όπως 
ισχύουν. 

8. Το δικαίωμα του Δημοσίου για τη βεβαίωση του, 
κατά το παρόν άρθρο, φόρου παραγράφεται μετά την 
πάροδο πενταετίας από τη λήξη του έτους στο οποίο 
ο φόρος αναφέρεται. 

9. Με απόφαση του Υπουργού Οικονομικών και Ναυτι¬ 
λίας και Αιγαίου καθορίζονται ο τύπος και το περιεχό¬ 
μενο της δήλωσης του φόρου του παρόντος άρθρου, η 
διαδικασία επιβολής του φόρου στο όνομα της πλοιο- 
κτήτριας εταιρείας και καταβολής αυτού, και η με κοινή 
απόφαση των Υπουργών Οικονομικών και Ναυτιλίας 
και Αιγαίου καθορίζεται η διαδικασία υποβολής της 
ετήσιας συγκεντρωτικής δήλωσης και των συμπληρω¬ 
ματικών δηλώσεων της διαχειρίστριας εταιρείας στη 
Δ.Ο.Υ. Πλοίων με κοινοποίηση στο Υπουργείο Ναυτιλίας 
και Αιγαίου. 

10. Η ισχύς των διατάξεων των παραγράφων 1-8 
του παρόντος άρθρου αρχίζει από την 1η Ιανουάριου 
2013 για πλοία υπό ξένη σημαία των οποίων κατά την 
ημερομηνία αυτή η διαχείριση γίνεται από ημεδαπές ή 
αλλοδαπές εταιρείες οι οποίες είναι εγκατεστημένες 
στην Ελλάδα δυνάμει των διατάξεων του άρθρου 25 
του παρόντος νόμου. 

11. Ο κατά τις διατάξεις του παρόντος άρθρου επι¬ 
βαλλόμενος φόρος εξαντλεί κάθε υποχρέωση της 
αλλοδαπής εταιρείας πλοιοκτήτριας πλοίου υπό ξένη 
σημαία, το οποίο τελεί υπό την εκμετάλλευση ή διαχεί¬ 
ριση ημεδαπής ή αλλοδαπής εταιρείας, εγκατεστημένης 
στην Ελλάδα δυνάμει των διατάξεων του άρθρου 25 του 
παρόντος νόμου, έναντι οποιουδήποτε φόρου, τέλους, 
εισφοράς ή κράτησης στο εισόδημα που αποκτάται 
στο εξωτερικό από την εκμετάλλευση του πλοίου, του 
οποίου είναι πλοιοκτήτρια. 

Η ίδια απαλλαγή από κάθε φόρο, τέλος, εισφορά ή 
κράτηση ισχύει και για τους μετόχους ή εταίρους των 
ως άνω εταιρειών, μέχρι φυσικού προσώπου, για το 
εισόδημα που αποκτούν με τη μορφή διανομής καθα¬ 
ρών κερδών ή μερισμάτων, είτε απευθείας είτε από 
εταιρείες χαρτοφυλακίου (ΙιοΙόίηρ οοπιραπίαε), ανεξαρ¬ 
τήτως του αριθμού των εταιρειών χαρτοφυλακίου που 
παρεμβάλλονται μεταξύ της πλοιοκτήτριας εταιρείας 
και του τελικού μετόχου ή εταίρου. Περαιτέρω, απαλ¬ 


λάσσεται από κάθε φόρο ή μεταβίβαση από οποιαδή¬ 
ποτε αιτία μετοχών ή μεριδίων ημεδαπών ή αλλοδαπών 
πλοιοκτητριών εταιρειών πλοίων υπό ελληνική ή ξένη 
σημαία, καθώς και εταιρειών χαρτοφυλακίου'ίόοΐόίηρ 
οοπιραηίθε) που κατέχουν άμεσα ή έμμεσα, τις μετοχές ή 
τα μερίδια των ως άνω πλοιοκτητριών εταιρειών. Επίσης 
απαλλάσσονται από το φόρο τα κέρδη ναυτικής εται¬ 
ρείας του ν. 959/1979 (Α' 192), καθώς και τα μερίσματα 
που διανέμει αυτή, εφόσον έχει υπαχθεί στο άρθρο 25 
του παρόντος νόμου και εκμεταλλεύεται ή διαχειρίζεται 
πλοίο με ελληνική ή ξένη σημαία». 

2. Το δεύτερο εδάφιο της περίπτωσης γ' της παρ. 1 
του άρθρου 29 του ν. 27/1975 αντικαθίσταται ως εξής: 

«Εξαιρετικά απαλλάσσονται από το φόρο κληρονομιών 
οι μεταβιβάσεις πλοίων, μετοχών ή μεριδίων ημεδαπών 
ή αλλοδαπών εταιρειών που έχουν στην ιδιοκτησία τους 
πλοία υπό ελληνική ή ξένη σημαία άνω των χιλίων πε- 
ντακοσίων (1.500) κόρων ολικής χωρητικότητας καθώς 
και των μετοχών ή μεριδίων εταιρειών χαρτοφυλακίου 
(δοΐόίηρ οοπιραπίοε) που κατέχουν άμεσα ή μέσω εν¬ 
διάμεσων εταιρειών χαρτοφυλακίου τις μετοχές ή τα 
μερίδια των ως άνω πλοιοκτητριών εταιρειών.» 

Άρθρο 25 

Τροποποίηση διατάξεων του ν. 814/1978 

Το άρθρο 35 του ν. 814/1978 (ΑΊ44) αντικαθίσταται 
ως εξής: 

«Άρθρο 35 

Απαλλαγή εισοδήματος κτωμένου από 
εταιρία χαρτοφυλακίου 

Απαλλάσσεται από κάθε φόρο, τέλος, εισφορά ή κρά¬ 
τηση το εισόδημα που αποκτάται από εταίρους ή μετό¬ 
χους Εταιρειών Χαρτοφυλακίου (ήοΐόίηρ οοπιραπίοε), οι 
οποίες έχουν αποκλειστικά, άμεσα ή έμμεσα, μετοχές 
εταιρειών πλοιοκτητριών πλοίων με ελληνική σημαία ή 
ξένη σημαία, εφόσον οι πλοιοκτήτριες εταιρείες είναι 
συμβεβλημένες με το Ναυτικό Απομαχικό Ταμείο ή η 
εκμετάλλευση ή διαχείριση των πλοίων τους γίνεται 
από ημεδαπή ή αλλοδαπή επιχείρηση εγκατεστημένη 
στην Ελλάδα με βάση το άρθρο 25 του ν. 27/1975 (Α' 
77), όπως ισχύει. Το ότι οι Εταιρείες Χαρτοφυλακίου 
(όοΙόίηραΟοΓΤΊραηίθδ) κατέχουν αποκλειστικά μετοχές 
πλοιοκτητριών εταιρειών πλοίων με ελληνική ή ξένη 
σημαία αποδεικνύεταί: 

(α) με την προσκόμιση σχετικών πιστοποιητικών της 
αρμόδιας δημόσιας αρχής της καταστατικής έδρας των 
εταιρειών, στο οποίο θα πρέπει να αναφέρονται η επω¬ 
νυμία κάθε πλοιοκτήτριας εταιρείας, στην οποία μετέ¬ 
χουν οι Εταιρείες Χαρτοφυλακίου (όοΐόίπρ οοπιραπίβε), 
όπως και το όνομα και τα λοιπά στοιχεία ταυτότητας 
των πλοίων που ανήκουν σε κάθε πλοιοκτήτρια εται¬ 
ρεία. Η αρμοδιότητα της αλλοδαπής δημόσιας αρχής 
για την έκδοση των πιστοποιητικών βεβαιώνεται από το 
Υπουργείο Εξωτερικών ή την Ελληνική Προξενική Αρχή, 
είτε (β) με την προσκόμιση πιστοποιητικών από τα οποία 
να προκύπτει ότι οι Εταιρείες Χαρτοφυλακίου (ίιοΐόίηρ 
οοπιραπίοε) είναι σε ισχύ (ροοό 3ΐ3πόίπ9), καθώς και 
αντίγραφο πρακτικού των Δ.Σ. των Εταιρειών Χαρτοφυ¬ 
λακίου, από το οποίο πρακτικό να προκύπτει η επωνυμία 
των πλοιοκτητριών εταιρειών, στις οποίες μετέχουν, το 
όνομα, η σημαία και ο λιμένας νηολόγησης του πλοίου 
ή των πλοίων, και το οποίο πρακτικό θα πρέπει να είναι 

θεωρημένο από την οικεία Προξενική Αρχή της χώρας 
της καταστατικής έδρας των Εταιρειών Χαρτοφυλακίου 
(άοΐάίηρ οοπιραπίβε) που εδρεύει στην Ελλάδα. 

Ειδικά οι συμβεβλημένες με το Ναυτικό Απομαχικό 
Ταμείο πλοιοκτήτριες εταιρείες πλοίων με ξένη σημαία 
υποχρεούνται να προσκομίζουν και πιστοποιητικό του 
Ναυτικού Απομαχικού Ταμείου, από το οποίο να αποδει- 
κνύεται ότι τα ως άνω πλοία τους είναι συμβεβλημένα 
με αυτό». 

Άρθρο 26 

Ρύθμιση για τα τεχνικά-ψυχαγωγικά παίγνια 

Στο τέλος της παρ. 2 του άρθρου 38 του ν. 4002/2011 
προστίθεται νέο εδάφιο ως εξής: 

«Η ημερομηνία, μετά την οποία η τοποθέτηση του 
ατομικού ενσωματωμένου ειδικού απαραβίαστου φο¬ 
ρολογικού μηχανισμού καθίσταται υποχρεωτική, καθο¬ 
ρίζεται με απόφαση του Υπουργού Οικονομικών, μετά 
από εισήγηση της Επιτροπής Εποπτείας και Ελέγχου 
Παιγνίων (Ε.Ε.Ε.Π.)». 

Άρθρο 27 

Τροποποίηση διατάξεων του ν. 2731/1999 

Μετά την παρ. 2 του άρθρου 12, του ν. 2731/1999 (Α'138) 
προστίθενται παράγραφοι 3, 4 και 5 ως εξής, ενώ οι 
παράγραφοι 3, 4 και 5 του άρθρου 12 αναριθμούνται σε 
παραγράφους 6, 7 και 8: 

«3. Η επιχορήγηση προς Μη Κυβερνητικές Οργανώσεις 
(Μ.Κ.Ο.), σωματεία, αστικές μη κερδοσκοπικές εταιρείες, 
Ν.Π.Ι.Δ. ή φυσικά πρόσωπα, ανεξαρτήτως ποσού επιχο¬ 
ρήγησης και από οποιονδήποτε φορέα του Δημοσίου και 
αν προέρχεται, επιτρέπεται εφεξής υπό τις ακόλουθες 
προϋποθέσεις: 

α) Υποβολή ειδικής έκθεσης του αρμόδιου Υπουργού 
προς τον Υπουργό Οικονομικών, με σαφή και πλήρη 
αιτιολόγηση ως προς την αναγκαιότητα και τη νομιμό¬ 
τητα της δαπάνης. Στην ειδική έκθεση θα μνημονεύονται 
απαραιτήτως όλα τα μέλη των συλλογικών οργάνων 
διοίκησης των ανωτέρω νομικών προσώπων, καθώς και 
κάθε τρίτου προσώπου στο οποίο έχουν τυχόν ανατεθεί 
αρμοδιότητες διοίκησης. 

β) Χορήγηση ειδικής έγκρισης του Υπουργού Οικονο¬ 
μικών, παρεχομένης σε αυτόν της δυνατότητας απομεί- 
ωσης του ύψους της προτεινόμενης δαπάνης ή πλήρους 
απόρριψής της, εάν η δημοσιονομική κατάσταση του 
Κράτους δεν την καθιστά εφικτή. 

γ) Η απόφαση έγκρισης του Υπουργού Οικονομικών 
με το σχετικό φάκελο κοινοποιείται στην Οικονομική 
Αστυνομία και στη Γ ενική Διεύθυνση Οικονομικής Επι¬ 
θεώρησης του Υπουργείου Οικονομικών. 

Οποιαδήποτε επιχορήγηση χωρίς την τήρηση των 
παραπάνω προϋποθέσεων, συνιστά για τους δημόσι¬ 
ους λειτουργούς απιστία σχετική με την υπηρεσία που 
τιμωρείται σύμφωνα με το άρθρο 256 Π.Κ.. 

4. Για τις ήδη έως την έναρξη ισχύος του παρόντος, 
ανειλημμένες συμβατικές υποχρεώσεις του Υπουργείου 
Εξωτερικών προς Μ.Κ.Ο ορίζεται ότι: 

4α. Η διάρκεια των συμβάσεων της Υ.Δ.Α.Σ. με τις Μη 
Κυβερνητικές Οργανώσεις (Μ.Κ.Ο.), που συνήφθησαν 
από το 2002 έως το 2009 και για τις οποίες εκκρεμεί 
η διαδικασία εκκαθάρισης από τις αρμόδιες υπηρεσίες 
παρατείνεται αυτοδικαίως από τη συμβατική λήξη τους 
μέχρι τη δημοσίευση του παρόντος για τον σκοπό της 


ολοκλήρωσης της διαδικασίας εκκαθάρισής τους, εφό¬ 
σον συντρέχουν σωρευτικά οι ακόλουθες προϋποθέσεις: 

αα)Έχει ολοκληρωθεί το φυσικό αντικείμενο της σύμ¬ 
βασης μέχρι την κατάθεση του παρόντος. 

αβ) Έχει υποβληθεί από την Μ.Κ.Ο. αρμοδίως και 
εμπροθέσμως αίτημα παράτασης του συμβατικού χρό¬ 
νου η αίτημα τροποποίησης του φυσικού αντικειμένου 
της σύμβασης, ή μετά την εκπνοή του συμβατικού χρό¬ 
νου υπεβλήθη ανάλογο αίτημα που έγινε δεκτό από την 
υπηρεσία, ή υπεγράφη τροποποιητική σύμβαση. 

4 β. Για το σύνολο των εκκρεμών συμβάσεων της 
παραγράφου 4α θα συνταχθεί από την Υ.Δ.Α.Σ. και την 
Γ ενική Διεύθυνση Οικονομικής Επιθεώρησης του Υπουρ¬ 
γείου Οικονομικών κοινό πόρισμα σχετικά με την υπα¬ 
γωγή τους ή όχι στις ρυθμίσεις της παραγράφου 4. Με 
το ίδιο πόρισμα θα προσδιορίζεται το ποσό πληρωμής 
για κάθε σύμβαση, θα ολοκληρώνεται δε η διαδικασία 
εκκαθάρισης με την παραπομπή των φακέλων στον 
προβλεπόμενο από την κείμενη νομοθεσία δημοσιονο¬ 
μικό έλεγχο σύμφωνα με τις ισχύουσες κατά περίπτωση 
διατάξεις. Οι υπαχθείσες στην παράγραφο 4α περι¬ 
πτώσεις, θεωρούνται οριστικά εκκαθαρισμένες και δεν 
επιτρέπεται οποιαδήποτε αμφισβήτηση του παραπάνω 
ποσού από την υπαχθείσα στην ρύθμιση Μ.Κ.Ο.. 

5. Γ ια τις τυχόν ανειλημμένες συμβατικές υποχρεώ¬ 
σεις των υπολοίπων Υπουργείων προς Μ.Κ.Ο., σωματεία, 
αστικές μη κερδοσκοπικές εταιρείες, ν.π.ι.δ. ή φυσικά 
πρόσωπα θα ακολουθηθεί η διαδικασία της παραγρά¬ 
φου 4β από τις οικονομικές υπηρεσίες των αρμοδίων 
κατά περίπτωση Υπουργείων.» 

Άρθρο 28 
Έναρξη ισχύος 

1. Η ισχύς των διατάξεων αυτού του νόμου αρχίζει: α) 
Των άρθρων 1, 2 (παράγραφοι 2 και 8), 3 (παράγραφοι 1, 
2, 3, 5, 6,13,18, 21, 28, 29, 30, 32, 33, 35, 36, 37, 40 και 45), 
4, 6 (παράγραφοι 3, 4, 5, 6, 8 και 15), 7 (παράγραφοι 1, 2, 
5 και 7) και 9 (παράγραφοι 1, 2, 5,11,12,16, 24, 30 και 31) 
για τα εισοδήματα που αποκτώνται και τις δαπάνες που 
πραγματοποιούνται κατά περίπτωση, από το οικονομικό 
έτος 2014 (χρήση 2013) και μετά. 

β) Της παραγράφου 1 του άρθρου 2 για τόκους που 
καταβάλλονται ή πιστώνονται από την 1η Ιανουάριου 
2013 και μετά. 

γ) Της παραγράφου 6 του άρθρου 2 και των παραγρά¬ 
φων 11 και 12 του άρθρου 6 για τόκους ή εισοδήματα 
που καταβάλλονται ή πιστώνονται από 1η Ιανουάριου 
2013 και μετά. 

δ) Της παραγράφου 7 του άρθρου 2 για κέρδη από 
πωλήσεις μετοχών οι οποίες αποκτώνται από την 1η 
Ιουλίου 2013 και μετά. 

ε) Της παραγράφου 7 του άρθρου 3 για κέρδη επιχει¬ 
ρήσεων που τηρούν βιβλία με τη διπλογραφική μέθοδο, 
που καταβάλλονται ή πιστώνονται από την 1η Ιανουά¬ 
ριου 2014 και μετά. 

στ) Της παραγράφου 11 του άρθρου 3 και της παρα¬ 
γράφου 5 του άρθρου 9 για εισοδήματα που αποκτώνται 
από το οικονομικό έτος 2013 και μετά. 

ζ) Της παραγράφου 22 του άρθρου 3 για πάγια περιου¬ 
σιακά στοιχεία που αποκτώνται από την 1η Ιανουάριου 
2013 και μετά. 

η) Της παραγράφου 2 του άρθρου 6 για διανεμόμενα 
κέρδη που εγκρίνονται από γενικές συνελεύσεις από 
την 1η Ιανουάριου 2014 και μετά. 

θ) Της παραγράφου 7 του άρθρου 6 για διανεμόμενα 
κέρδη που εγκρίνονται από τα αρμόδια όργανα από την 
1η Ιανουάριου 2014 και μετά. 

ι) Των παραγράφων 1, 2, 3 και 4 του άρθρου 8 και 
παραγράφου 4 του άρθρου 10, για τις δηλώσεις φορολο¬ 
γίας εισοδήματος που υποβάλλονται από το οικονομικό 
έτος 2013 (χρήση 2012) και επόμενα. 

ια) Του άρθρου 5, για ακίνητα που αποκτώνται από 
1.1.2013. 

ιβ) Της παραγράφου 8 του άρθρου 8 για ισολογισμούς 
που κλείνουν μετά την 30ή Δεκεμβρίου 2012. 

ιγ) Της παραγράφου 14 του άρθρου 9 για συμβάσεις 
που συνάπτονται από 1η Ιανουάριου 2013 και μετά. 

ιδ) Της παραγράφου 15 του άρθρου 9 από την έναρξη 
ισχύος του ν. 4046/2012 ( Α' 28). 

ιε) Της παραγράφου 6 του άρθρου 9 και της παρα¬ 
γράφου 3 του άρθρου 10 για ισολογισμούς που κλείνουν 
μετά την 30ή Δεκεμβρίου 2012. 

ιστ) Της παραγράφου 1 του άρθρου 22 από την 1η 
Ιανουάριου 2013. 

2. Η ισχύς των διατάξεων των παραγράφων και άρ¬ 
θρων πλην των οριζομένων στην παράγραφο 1 του 
παρόντος αρχίζει από τη δημοσίευση του νόμου στην 


Εφημερίδα της Κυβερνήσεως, εκτός και αν ορίζεται 
διαφορετικά στις επί μέρους διατάξεις. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 18 Ιανουάριου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΝΑΥΤΙΛΙΑΣ ΚΑΙ ΑΙΓΑΙΟΥ 

ΙΩΑΝΝΗΣ ΣΤΟΥΡΝΑΡΑΣ ΚΩΝΣΤΑΝΤΙΝΟΣ ΜΟΥΣΟΥΡΟΥΛΗΣ 


Θεωρήθηκε καί τέθηκε η Μεγάλη Σφραγίδα 
του Κράτους. 

Αθήνα, 21 Ιανουάριου 2013 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΝΤΩΝΙΟΣ ΡΟΥΠΑΚΙΩΤΗΣ 

